
ARUBA TA DESTACA NA "PRINSJESDAG" CU UN 
DISEÑO APTO CU TA PIDI ATENCION PA METANAN 
SOSTENIBEL DEN CONTEXTO Dl REINO HULANDES 




Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Setvice 

We don’t just say it... Phone: (297) 582-7252 

We Guarantee it ! E-mail: insec@setarnet.aw 

Real Software, Real Suppwt 

* Complete irtegration of HRM ard Payroil 
- The #1 payrofi software in the Dutch Caripbean 

* For all commercial anp gowemmental organizations 


Quick support from our 
locally based specialists 


Always accurate and 
easy customizable 


Tel.: 583-7072 | info@vcc-int.com | www.vcc-int.com 

Aruba ta destaca na "Prinsjesdag" cu un 
diseño apto cu ta pidi atencion pa metanan 
sostenibel den contexto di Reino Hulandes 



DEN HAAG - Cumpliendo cu tradicion, 
riba e di tres diamars di september ta celebra 
Prinsjesdag na Den Haag. Riba e dia aki Go- 
bierno Hulandes ta presenta su presupuesto 
na Tweede Kamer, despues cu Su Majestad 
Rey Willem-AIexander a tene su discurso 
den e impresionante ‘Ridderzaal’. 

Mirando cu Prinsjesdag t’e evento di mas 
importante durante e Aña Parlamentario 
na Hulanda, esposa di Minister Plenipoten- 
ciario, señoraAmy Yrausquin-Roos, apuntra 
e talentoso diseñadora Nathaly Vlaun pa 
diseña un outfit special. 

Nathaly Vlaun, kende ta un hoben Arubano 
kende a gradua e aña aki n’e prestigioso 
academia di arte ‘ Rietveld’ na Amsetradm, 
a traha un diseño a base di elemento recycla 
& reusabel. 

Un otro motibo importante p’e escogencia 
di un creacion similar ta pa enfoca riba e 
lasonan den Reino, cu actualmente ta mas 
fuerte cu nunca. 

No solamente Aruba a prueba di ta un part- 
ner valioso den Reino, pero Aruba tambe tin 


un balor agrega pa Reino Hulandes. 

Un manera perfecto pa fortifica e lasonan cu 
otro nacionan y den nos Reino en particular, 
ta mediante “Diplomacia CulturaP’. 



Durante hopi mision internacional ta nota 
cu intercambio cultural ta forma un parti 
esencial di e programa. 

“Moda”, como un berdadero expresion ar- 
tistico, tambe ta contribui n’e acercamiento 
cultural aki. Diseñadora Nathaly Vlaun 
a crea un bisti cu lo por ser califica como 
‘Dutch Caribbean Design’, cu referencia na 
nos cultura <Sc naturalesa, como tambe n’e 
filosofia di recyclahe & elemento reusabel. 
Den su diseño, Vlaun a incorpora nos Fofoti 
& Cadushi, ora di bahada di solo. 

E “mosaico Caribense” aki a ser crea cu dife- 
rente pida tela di otro paña bieu, cumpliendo 
asina cu e filosofia di ‘sustainable fashion 
design’ &e Sustainable Development Goals 
di Nacionnan Uni. 

Mediante e cobertura di Prinsjesdag tambe 
kier duna nos talentonan Arubiano e plata- 
forma pa por profila nan mes grandemente. 
Ta spera cu e carera artistico di diseñadora 
Nathaly Vlaun ta destacante & cu e por 
conoce hopi exito. 

Rene Herdé (AVP) 

Gañamento y "fake news di oposicion no ta cambia realidad 


“NAN intencion no ta pa hiba un debate 
publico riba idea y plannan pa nos pais. 
Nan intencion no ta pa contribui na desa- 
royo positivo di nos pais. Nan intencion ta 
pa haci tur cos, hasta si ta ilegal, incorecto, 
anti-democratico of destructivo, pa purba 
gana eleccion. 

Anto gana eleccion no ta cu intencion di 
goberna nos pais pa mihor. E ta djis pa co’i 
poder! 

Con otro bo por splica e sin fin di gaña- 
mento, trocemento di berdad, “fake news”, 
storianan increibel y “noticianan fabrica” di 
oposicion? E bon noticia ta cu tur e gaña- 
mento aki no ta cambia e realidad di pro- 
greso di Aruba cu AVP.” Asina Rene Herdé 
a bisa den e conferencia di prensa. 


E ultimo hendenan cu a purba haci esald 
tabata hende di MEP. Ta pesey a cambia e 
ley y haci’e MEP-proof! ” 

Pa loke t’e storia di nombramento di can- 
didatonan di AVP den posicionnan halto, 
Rene Herdé a sigui splica esaki: “Ocho aña 
largo AVP por a nombra su hendenan den 
Gobierno, manera cu MEP si a haci aña y 
decadanan largo! 

Ta pesey pueblo ta bisa cu e aparato di 
Gobierno ta yena cu hendenan di MEP. Ta 
pesey e ex-lider di MEP a bisa cu hasta ora 
MEP no ta den Gobierno, nan ta goberna. 
Pasobra MEP a hinca asina hopi hende di 
MEP riba base POLITICO den aparato di 
Gobierno. 


Anto awor MEP y POR ta critica cu ta bay 
nombra hende den e aparato! 

Si pa ocho aña largo no a haci’e Bo ta kere 
cu awor den porta di eleccion ta bay haci’e? 
Bou candidatonan di AVP tin hopi hende 
sumamente capacita pa ocupa funcionnan 
halto. Esey ta sin duda. Pero e no t’e forma 
di nombra hende!” 

Cu e dos ehempelnan ey Rene Herdé a ilus- 
tra e cantidad grandi di gañamento y “fake 
news” di oposicion! 

E realidad ta cu riba plannan pa futuro, pa 
soluciona retonan cu nos pais tin, niun di e 
partidonan a of por presenta plannan cu ta 
comparabel cu di AVP. Pa nan gaña ta mas 
facil cu goberna! 


Drs. Rene Herdé a toca e tema di e asina 
yama “noticianan” cu oposicion ta publica 
tur dia riba FaceBook y den algun corant. 
Enbez di bisa pueblo kico nan lo haci den 
Gobierno si nan gana eleccion, nan ta pasa 
TUR nan tempo ta inventa e gañamento 
ald. Ata aki algun ehempel di e gañamento 
y “falce news” di oposicion. 

FAKE NEWS 

Dos ehempel di e “falce news” y gañamento 
di oposicion ta cu hopi hende Chines cu no 
tin derecho di vota, lo a haya carchi di vota 
y cu Gobierno lo bay nombra candidatonan 
di AVP den posicionnan di director. 

Rene Herdé a splica: “For di e tempo cu a 
gara hende di MEP ta vota shete biaha (7) 
den un eleccion y cu a gara hende ta vota pa 
hende cu ya a muri, a cambia ley di eleccion 
na Aruba. 

Awor niun hende cu no tin nacionalidad 
Hulandes y cu no ta inscirbi na Aruba, NO 
POR VOTA! 

Ta solamente hende cu nacionalidad Hu- 
landes y cu ta biba y ta inscribi na Aruba, 
ta haya carchi di vota di Censo! Si cuallder 
hende presenta pa vota cu carchi di otro 
hende of cu purba vota sin cu e tin derecho 
di voto, e ta core riesgo di bay sera! 

YA nos no ta faltando mucho ora mas cu ta yega diabierna mainta, 
ora cu urnanan electoral lo habri nan porta pa permiti comunidad 
di Aruba pa vota. Kier gradici comunidad di Aruba pa diasabra 
durante di di e parada pa clausura di campaña. 

Tambe pa e sosten durante henter e periodo y pa a habri porta y 
scucha nos y permiti nos transmiti e pensamento di un politica 
nobo cu partido Pueblo Orguyoso y Respeta (POR) kier trece den 
politica. 

“Mi ta gradici cada un di 28 mi coleganan, pa nan esfuerso cu a 
wordo haci. POR a haci un diferencia na un forma positivo. A trece 
cantidad di inovacion den politica y ta contento cu e influencia ald 
a pone cu na cierto momento otro partidonan politico por a tuma 
esaki over”, lider di POR, sr. Otmar Oduber a duna di conoce. 

Diabierna awo tin un momento di escogencia hopi importante pa 
loke ta trata futuro di e pais aki. Un escogencia cu ta bay determina 
e tipo di liderazgo cu mester tin pa e proximo 4 añanan na Aruba 
y e control den Parlamento. 

Na vispera di e eleccion aki nos ta para keto un rato y mira tur 


locual cu ta tumando luga e ultimo dianan ald . Puntra bo mes si 
bo kier continua cu e liderazgo cu nos conoce na e momentonan 
ald caminda cu ta mira cu tin un politica di intimidacion cu ta tu- 
mando luga den hogarnan. Desesperacion ta pone cu personanan 
kier impone rib’e derecho cu tin den comunidad. 

Puntra bo mes si bo kier continua cu un gobernacion caminda cu ta 
mira cu integridad y moralidad no ta presente si mira cu e partido 
na mando ta drenta un eleccion cu un Minister cu ta deteni na e 
momentonan aki pa corupcion, traficacion di persona y labamento 
di placa. 

E hecho cu Minister Presidente no ta reacciona rib’e situacion aki, 
ta muestra di e liderazgo cu nos tin na e momentonan aki. Un 
liderazgo cu no a duna e respet necesario na diferente grupo den 
comunidad. 

Ultimo añanan a mira cu dialogo social ya no a continua mas y 
cu ta boluntad politico di gobernantenan riba interes di nos pais. 
P’esey ta importante pa bo pensa bon prome cu bo vota diabierna 
awo, na ken bo lo entrega bo voto di confiansa. 




www. facebook.com/awemain ta 

Brinda mas oportunidad na empresanan chikito, trahadonan independiente 
creando un economia inclusivo habriendo caminda pa mas acceso na 
capital como tambe expertisio. 


o 


Sigui inverti den poder di compra di famianan, garantiza competencia 
husto pa tur esnan cu ta participa den nos economia. 


Educacion profesional ta e base pa un economia di concemento exitoso. 
Nos lo sigui inverti den educacion pa brinda nos 
studiantenan oportunidad nobo. 

Incentivonan fiscal lo promove mas actividad di empresarionan 
independiente, startups y empresanan chikito. Drenta un economia nobo 
unda inovacion y digitalisacion lo acelera desaroyo habiendo caminda pa 
un sistema di pago moderno. 


Acelera e transicion pa un economia nobo unda cu inovacion y 
digitalisacion lo ta central. Coordina procesonan y modernisa nos sistema 
di pago. 


www.richardarends.org 

(j) richardarendsavp 
© +297 562 2931 


AP 


VOTA s 

RICHARD ARENDS 

CALIDAD. CAPACIDAD. CONFIANSA. 















Rene Herdé 

Ocho aña di MEP vs ocho aña di AVP 

Hechonan ta mustra ta pa ken mester vota pa Aruba bay dilanti! 




CON MEP A LAGA 
ARUBA NA 2009 


CON ARUBA TA AWE 
NA 2017 CU A VP 


SERA 

REFINERIA 

HABRI 

12% 

DESEMPLEO 

7 . 5 % 

- 13% 

CRECEMENTO 

ECONOMICO 

+ 2 . 4 % 

CASI 

BANCAROTA 

FONDO Dl PENSIOEN 
Dl BEHEZ y APFA 

SANO Y SOLIDO 

NOTA EXISTI 

PENSIOEN GENERAL 

PA TUR TRAHADO 

TUR TRAHADO 

TIN*E 

NO 

HOSPITAL RENOBA 

Sl 

NO 

‘GREEN CORRIDOR’ 

Sl 

NO 

SCOLNAN RENOBA 

Sl 


ORA di tuma decisionnan importante den bida, hende racional ta busca infor- 
macion concreto pa crea claridad den nan mente y paz den nan curason. Asina 
nan por tuma un bon decision. Nan no ta laga emocion of opinion di otronan 
influencia nan desicion final. 

Nan ta busca hechonan pa basa nan decision riba dje. Dicidi pa ken vota den 
un eleccion ta un decision importante. 

Pesey informacion concreto di hechonan ta importante pa hende usa den tuma 
nan decision. Pa yuda den esey nos ta duna aki un prome comparacion di 
hechonan cu tur hende por controla y verifica pa nan mes. 

E comparacion di 8 aña di gobernacion di MEP y 8 aña di gobernacion di AVP, 
ta mustra bon cla ta cua partido a goberna nos pais bon, soluciona problemanan 
cu e pais tabatin y crea oportunidad nobo pa nos pais y nos hendenan bay dilanti. 
E grafico cu e comparacion di con nos pais ta na fin di 8 aña di gobernacion, ta 
duna tur hende un bon base pa nan tuma nan decision pa esnan mester vota. 
Esald ta un comparacion riba algun punto importante pa evalua un gobernacion. 
Tin mas punto y pesey lo sigui cu mas comparacion! 


Sigui resultado di elecdon ariba 
websitenan oficial di Gobierno 

www.overheid.aw,www.gobierno.aw y www.government.aw 

RIBA anochi di eleccion tin un transmision special di 
e resultado di eleccion riba homepage di e websitenan 
oficial di Gobierno di Aruba cu ta www.overheid.aw , 
www.gobierno.aw y www.government.aw . 

Riba 22 di september proximo lo tin eleccion na Aruba 
pa eligi miembronan di Parlamento. Despues cu tur urna 
electoral cera, lo pone rib’e homepage di e websitenan ariba 
menciona tur resultado cu drenta for di Conseho Supremo 
Electoral. 

Manera cu un resultado di un urna ta conoci, esaki lo apa- 
rece rib’e homepage di e tres websitenan. E resultadonan 
preliminar pa urna y pa districto, mesora lo ta disponibel 
hunto cu estadisticonan y grafieknan. 

Tambe lo tin comparacion cu resultado anterior, esta di 
eleccion di 2013. E pronostico di asiento pa cada partido 
tambe lo keda calcula mesora. 

Dia 22 di september den oranan di anochi, tur esnan inte- 
resa, specialmente esnan cu ta biba afo por sigui e resultado 
di eleccion via e websitenan menciona. 


ÉL 

Dçfflrtmpefiftj iJAgwnfctTi, Cñá- y Pess 

AVISOIMPORTANTE! 

Debi na VGTACION ws departamento di Agricultura, Cria y Pesca Santa kosa lo 
ta scra DIABILNA22 di SEPTLMBER henterdia pa Publico. Nos semcionan lo 
reamida bek dialuna 25 di septembet20l7, 

NOS DiSCULPA PA EINCONVENENCIA AKf 
D! ANTEMANO DANKl PA E COMPRENCION 

DjredieDLVV 



BO MESTER Dl WASTE BUCKET RESIDENCIAL 
OF COMERCIAL? 




20 yrd 
Big Bucket 


15 yra 

Junior Bucket 


lOvrd 


yra 

Bucket 


Small 

Oficina Central di Estadistica a presenta e resultadonan principal di 

Indice di Prijs di Consumo (CPI) pa luna di augustus 2017 


E CPI pa luna di augustus 2017 ta 116.32, loke ta 
representa un caida di 0.2% compara cu e indice di 
juli 2017 (116.55) y acumulando un caida di 1.4% 
te cu na augustus di e aña aki. 

E cambio di e CPI p’e ultimo diesdos (12) lunanan 
(Augustus 2016 te cu Augustus 2017) ta -0.7%, un 
subida di 0.7 ppt compara cu e periodo corespondi- 
ente di aña pasa (-1.4%). 

E promedio anual di e tasa di inflacion p’e periodo 
di augustus 2016 te cu augustus 2017 ta -0.4%, un 
subida di 0.5 ppt compara cu e -0.9% registra den e 
periodo di augustus 2015 te cu augustus 2016. 
Durante e luna aki, cinco (5) di e diesdos (12) sector- 
nan a registra caida di prijs. E caidanan cu tabatin e 
mayor efecto riba e CPI a wordo registra p’e sector- 
nan di “Recreacion y Cultura” (-2.7%), “Cuminda 
y Bebida no-alcoholico” (-0.2%) y “Transporte” 
(-0.1%), causando un efecto di -0.22, -0.02 y -0.02 
ppt, respectivamente. 

E caidanan den e restante sectornan a contribui cu 
un efecto di -0.01 ppt riba e CPI di augustus 2017. 

E caidanan aki a wordo contraresta parcialmente dor 


di principalmente un subida den e indice di e sector 
di “Mobilario” (1.2%), cu a contribui cu un efecto 
di 0.07 ppt riba e CPI di augustus 2017. 

E subidanan den e sectornan restante a contribui cu 
un efecto di 0.02 ppt riba e CPI di augustus 2017. 
E caida den e sector di “Recreacion y Cultura” a 
wordo causa principalmente dor di un caida di 22.2% 
den e categoria “Vacacion”, causando un efecto di 
-0.18 ppt. E caida den e sector di “Cuminda y Be- 
bida no-alcoholico” a wordo causa principalmente 
dor di un caida den e categoria “Cuminda” (-0.2%), 
causando un efecto di -0.02 ppt. 

E caida den e sector di “Transporte” a wordo causa 
dor di principalmente un caida di 8.7% den e cat- 
egoria “Servicio di Transporte”, causando un efecto 
di -0.13 ppt. 

E subida den e sector di “Mobilario” a wordo causa 
principalmente dor di subidanan den e categorianan 
“Aparato pa uso domestico” (4.5%) y “Bienes y servi- 
cio pa mantencion ordinario di cas” (0.8%), causando 
un efecto di 0.03 ppt cada uno. 

E canasta di consumo di e CPI ta consisti di 452 
bienes y servicionan. Compara cu juli 2017, 31.9% 


di e bienes y servicionan ald a conoce un aumento 
di prijs causando un efecto di 0.53 ppt, mientras cu 
30.3% ta mustra un caida di prijs, cu a contribui cu 
efecto di -0.72 ppt y p’e restante 37.8% no tabatin 
cambio den prijs. 

Prijsnan di bienes a subi cu 0.2% na augustus 2017 y 
a causa un efecto di 0.15 ppt riba e CPI di augustus 
2017. Prijsnan di servicionan a conoce un caida di 
0.9% y a causa un efecto di -0.34 ppt. 

E CPIC (core inflation) - CPI excluyendo e efecto di 
energia y cuminda - a registra na augustus 2017 un 
subida di 0.5%, un caida di 0.3 ppt, compara cu e 
periodo corespondiente di aña pasa (0.8%). 

E indice di energia - cu ta consisti di e productonan: 
Electricidad, awa, gasolin y diesel a registra un caida 
di 4.4%, cu ta 2.8 ppt mas halto compara cu e periodo 
corespondiente di aña pasa (-7.2%). 

E indice di cuminda a registra un subida di 0.9%, cu 
ta 1.5 ppt mas halto compara cu e periodo corespon- 
diente di aña pasa (-0.6%). 

E bestaansminimum pa un hogar consistiendo di 
dos (2) adulto y dos (2) mucha (edad 0-14 aña) na 
augustus 2017 ta afl. 4,306, mientras cu pa un hogar 
di un (1) adulto e suma ta Afl. 2,050. 

E forma con e ex dirigente sindical, Gregorio Wolff ta mira 


Plan di accion p'e proximo gobernación 


GREGORIO Wolff, ex dirigente sindical a presenta un plan di 
acción cu e próximo gobernación mester tene cuenta cune. E1 a 
cuminsa di haci mención di mehoracion di e cultura laboral. 

Tur caminda di mundo e ser humano ta haye den necesidad pa 
drecha su actitud y posición cu miranan pa mañan. 

Den e sentido aki Gregorio Wolff ta kere firmemente pa mehora e 
cultura laboral na Aruba. 

E cultura laboral na Aruba ta cu miranan pa mañan y gran parti 
mester sali for di e ehecucion di e politica di Gobierno. 

Cultura ta referi n’e modo di bida di e trahador y cual ta inclui: 
Tradicionnan di su lucha; Mas trahador cu CAO; Mehoransanan p’e 
trahador cu mihor salario; Mas representacion sindical; Ideanan di 
ayera y di awe na fabor di e trahador; Tur e balornan necesario p’e 
trahador; Arte cu ta ilustra e lucha di e trahador; Ceremonia y otro 
actividadnan laboral y Con trahador ta anda cu tecnologia nobo. 

Amplia e cultura laboral na Aruba tin un nificacion grandi, tanto 
na fabor di e trahador, como na fabor di Gobierno, di e empresario 
y tambe di e comunidad Arubiano. 

Na final nos lo tin un harmonia na trabao y paz laboral pa garantiza 
den mayoria di casonan comparable, cu awe ta bira conflictonan. 

E CULTURA LABORAL NOBO TA YUDA 

Pa conserva trabaonan y crea otro cuponan di trabao di acuerdo cu 
e desaroyo economico na Aruba ya cu e dialogo entre e partnernan 
social ta un factor importante pa unidad y conciliacion. 

Mehora e calidad di bida di e trahadornan y nan famia. 

Pa elimina e cultura antigua di intimida y menasa trahadornan y 
impulsa formanan nobo, profesional y mas humano den e relación 
trahador - dunador di trabao. 


Pa busca e desaroyo integral di cada persona dor di capacita e 
trahador mas y mas y dor di esey t’eleva e produccion individual. 
Pa na final e trahador tin un mihor salario pa mantene su famia na 
un nivel halto, segun Gregorio Wolff. 





QUALITY PRODUCTS- QUALITY ADVICES - QUALITY SERVICES 



FERTEC NV 



CAYA ERNESTO PETRONIA 45 
5882860 - 5633766 

FERTECNV_MFER@OUTLOOK.COM 





* ENERGY EFFICIENCY - UP TO 26 SEER 

* SOUND RATING - AS LOW AS 59 DB 

* SOLAR POWER CONNECTION 

* ENERGY SAVINGS GUARANTEED 

*24/7 AIR CONDITIONING FOR LESS THEN AFL. 250 A 
MONTH 




REDU CrH EATING - A"WD — 
COOLING BILLS BY 


INVERTER TECHNOLOGY 



BICIBI 

AWEHAINTA 


TVB l)IA DEN 



Registra awo! 


Mauda bo e-mail na 
noticia@awemainta. com 

Gobiemo di Amba 


'Awor nos por biba comodo,... nos 
por sinta den cura... cero stof" 


Viktor Pieter 

Soledad 


Mehorando infrastructura di Aruba nos ta creando oportunidadnan nobo tur 
rond di nos isla. Renobacion di nos centronan di ciudad, barionan, plasa, 
Linear Park. Areanan nobo na nos beachnan, espacionan publico cu parkenan 
y luganan di cana den barionan, turtam as cu klinkers. Ta inversion pa cosnan 
bon y nobo wordo realisa, creando trabou y miho calidad di bida. 


E trabou no a termina ainda. Tur ta parti di e forma con nos ta trahando 
riba e Aruba Nobo pa trece felicidad pa un y tur. 


www.boaruba.aw 


/gobiernoaruba 


/gobiernodiaruba 


Cu felicidad y tranquilidad pa un y tur 

Ing. Robert Henriquez - Director General di N.V. ELMAR 

Por cumpra coriente prepago 
awor na tur stacion di gasolin 

Mirando e crecemento grandi den cantidad di meternan "prepago" 



Aviso 

Importante 



FCCAta participa cu diahuebs awor 
21 di September N0 lo tin e acustumbra 

“Anochi di Servicio” 


Alabes FCCAta informa cu tur su 
oficinanan ta sera riba diabierna 22 di 
September henter dia en conexion cu 
eleccion. 



Nos disculpa pa cualkier inconveniencia 


Gerente 


Fundadon Cas Pa Cumunidad Arubano 


RECIENTEMENTE N.V. ELMAR a reuni cu Aruba Gasoline Dealers As- 
sociation (AGDA) y a yega na un acuerdo pa tur nan asociado bira bendedonan 
exclusivo di coriente prepago. 

Desde 2012 Aruba tabatin solamente 3 localidad cu ta bende coriente prepago. 
Na juli di e aña aki a amplia esaki pa 5 localidad. Directamente despues a sinta 
na mesa cu AGDA pa por a amplia e localidad di puntonan di benta di coriente 
prepago na Aruba. 

Esaki dia 1 di september ultimo a culmina den un evento di firmamento, entre 
N.V. Elmar y gerencia di tur stacionnan, unda cu a cera contrato cu tur stacion 
di gasolin na Aruba pa asina nan por bira bendedo exclusivo di coriente prepago 
di N.V. ELMAR. 

Dentro di algun dia tur e stacionnan lo por bende di coriente prepago. Ta trata 
aki di tur 14 stacion di gasolin na Aruba, esta CITGO Palm Beach, CITGO 
Sasaki, CITGO Boulevard, CITGO Caya Grandi, CITGO Ponton, CITGO 
Companashi, CITGO Tanld Leendert, CITGO Seroe Blanco, CITGO Paradera, 
CITGO Wayaca, CITGO Santa Cruz, CITGO Savaneta, CITGO San Nicolas y 
tambe na CITGO Essovile. 

E intencion ta pa e cliente por cumpra cuallder suma di coriente cu e ta desea, 
facilitando esaki den su presupuesto. Esey lo duna e cliente e control rib’e suma 
cu e ta desea di recarga su coriente, a base di e presupuesto cu e tin disponibel 
na e momento ey. E ta yuda e proceso di control di un famia su gasto di coriente. 
N.V. ELMAR siendo un compania nacional cu ta distribui coriente ta inverti 
alrededor di 20 miyon florin tur aña den mantencion y actualisacion di su red 
di electricidad. 

Cu lansamento di servicio y productonan nobo, ta demostra cu N.V. Elmar no ta 
dedica atencion solamente na aspectonan tecnico y di infrastructura, sino tambe 
na e nivel di servicio eficiente y moderno cu ta brinda clientenan diariamente. 

Johns®n 

notary services 

AUCTION 

ex. 3:268 Civil Code of Aruba 

THURSDAY OCTOBER 26, 2017 

On Thursday October26, 2017, at 11 AM, atthe Conference Room of the Chamber 
of Commerce, Irausquin Boulevard 10, Aruba, will be auctioned in public: 

1. A residential house locally known as: 

MABON24 

standing on a parcel of public land, 375 m2 in size, situated in Mabon in 
Aruba, as further described in cadastral measure document no. 149 / 
1975. The lease rights expire on September 1, 2033. 

Starling price: Afl. 105.000,- 

2. A residential house locally known as: 

CAYA FRERE BERNARDINUS 5 

standing on a parcel of public land, 660 m2 in size, situated in Santa Helena 
in Aruba, locally recorded as First Division Section N Number938. 

The lease rights expire on J uly 9, 2060. 

Starling price: to be announced 

3. A residential house locally known as: 

SABANA GRANDI 79 

consisting of a parcel of public land, 401 m2 in size, situated at Sabana 
Grandi in Aruba, locally recorded as First Division Section T number 255. 
The lease rights will expire on December20, 2031. 

Starting price: Afl. 99.381,- 

4. A residential house locally known as: 

SAVANETA 175-Q 

consisting of a parcel of public land, 379 m2 in size, situated atSavaneta in 
Aruba, locally recorded as Third Division Section G number 2261. The lease 
rights will expire on April 13, 2064. 

Starting price: Afl. 290.000,- 

• The auction is subjectto the general conditions for foreclosure auctions and special 
auction conditions which will be determined by civil law notary T.R. J ohnson. 

• The auction will take place by raising bids (in Dutch: "bij opbod") and by decreasing 
bids (in Dutch: “bij afmijning"), in one session. 

• Sellerhas the rightto notacceptany bid, athis sole discretion. 

• A private written bid can be submitted until Octoberll 2017,5 P.M. 


For more information: 


WWW.JOHNSONNOTARY.COM/AUCTIONS 


Reunion urgente di SIMAR cu topico 
"Klasnan sin airco" super exitoso 

DIRECTIVA di Sindicato di Maestro di Aruba 
a yama un reunion di caracter urgente ayera atardi, 
caminda inicialmente lo a papia di e posibilidadnan 
con trata cu e dianan calor di e siman aki, ya cu te 
cu dialuna mainta no a ricibi reaccion di Minister 
riba SIMAR su proposicion. E punto aki no tabata 
vigente mas, mirando cu net prome cu scolnan pri- 
mario a termina dialuna, e decision di SKOA y di 
Minister Hooyboer-Winldaar pa alumnonan bay cas 
mas trempan e siman aki, a drenta. 

E otro punto pa cual e reunion a ser yama tabata e 
falta di airco den ldasnan rond di Aruba. Tambe a 
trata e problema cu docentenan di movecion y salud. 
Tin cu ta traha den solo (merdia), otro no tin un 
“overdekte” of un sala adecua cu bon ventilacion. 
Un cantidad relativamente grandi di docente tabata 
presente. 

Durante e reunion diferente punto a bin dilanti. E. o. 
a trata e estado deplorable di sierto scolnan, e hecho 
cu algun ta bieu y mester di renobacion completo di 
e sistema di coriente, e costonan pa cu esakinan y 
tur loke lo mester tuma lugar prome cu yega na airco 
pa tur local. 

Tambe a papia di cuanto scol cu no tin airco y e 
motibonan pa cual esaki ta necesario. 

SIMAR a trece e parti di ley cu ta proteha e empleado 
dilanti y tambe e necesidad pa uni pa logra e meta. E 
reunion a cera cu un comision forma pa docentenan 
di diferente tipo di enseñansa cu lo bay traha riba un 
“stappenplan”. 

Riba termino corto lo cuminsa cu un accion di firma 
cu lo inicia den e proximo dianan caba. E accion aki 
ta pa colecta firma di tur cabesante, director, manager 
y docente cu ta sostene e hecho cu tur ldas mester 
tin airco y cu tur docente di movecion y salud mester 
tin un espacio fresco pa eherce su trabou. E meta ta 
pa e documento aki ta cla na tempo pa ser entrega 
hunto cu e plan di e comicion na e siguiente minister 
di enseñansa. 

SIMARy tur esnan presente ta consciente cu un tra- 
bou manera esaki lo costa pais Aruba hopi y lo tuma 
su tempo, pero lo percura pa hunto cu su miembronan 
para rib’e importancia, e derecho di e empleado y e 
seguridad di tur esnan cu ta biba den scolnan. 
Tambe lo percura pa e plan ser ehecuta y no bira un 
plan cu lo tuma demasiado aña. 

Un danki ta bay na tur esnan cu a tuma tempo pa ta 
presente y na esnan cu a pone nan mes disponibel pa 
forma parti di e comision. SIMAR lo percura pa tene 
tur hende debidamente informa di e desaroyonan pa 
cu e topico aki. 

Johns®n 

notary services 


AUCTION 

ex. 3:268 Civil Code of Aruba 


THURSDAY OCTOBER 26, 2017 

0n Thursday October 26, 2017, at 11 AM, at the Conference 
Room ofthe Chamber of Commerce, Irausquin Boulevard 10, 
Aruba, will be auctioned in public: 

1. A residential house locally known as: 

SAVANETA 173-W 

standing on a parcel of public land, 626 m2 in size, situated in 
Savaneta in Aruba, locally recorded as Third Division Section G 
Number 2273. 

Starting price: to be announced 

2. A residential house locally known as: 

PAPILON z/n 

(underconstruction) 

standing on a parcel of public land, 811 m2 in size, situated in 
Papilon in Aruba, as further described in cadastral measure 
document no. 85 / 2012. The lease rights expire on March 26, 
1, 2074. 

Starting price: to be announced 


3. A residential house locally known as: 

DE VUYST 69-A 

consisting of a parcel of public land, 213 m2 in size, situated at 
San Nicolaas in Aruba, as furtherdescribed in cadastral measure 
documentno. 58/2003. The lease rights will expire on December 
7, 2065. 

Starting price: to be announced 

• The auction is subject to the general conditions for foredosure auctions and special 
auction conditions which will be determined by civil law notary T.R. J ohnson. 

• The auction will take place by raising bids (in Dutch: "bij opbod") and by decreasing 
bids (in Dutch: “bij afmijning"), in one session. 

• Sellerhas the rightto notacceptany bid, athis sole discretion. 

• Each bidder must be able to submit a bankguarantee issued by a reputable bank in 
Aruba to the amount ofthe highestbid increased with an amount equal to the auction 
costs. 

• A private written bid can be submitted until Octoberll 2017,5 P.M. 



For more information: 


WWW.JOHNSONNOTARY.COM/AUCTIONS 


Porta di hero di 
garage, a cay riba 
un mucha na Wayaca 




DIAMARS merdia den careda di 3’or, Polis y am- 
bulance tambe brandweer, a wordo manda un adres 
na Wayaca. N’e adres, un porta di hero di garage lo 
a cay riba un mucha. 

Na yegada di Polis y ambulance, ya unidad di rescate 
di Cuerpo di Bombero tabata n’e sitio. 

A resulta cu un parti di e porta a cay y rasca of dal e 
mucha su pia. 

Na yegada di Polis y ambulance, e mama di e mucha 
no tabata desea pa su yiu bay cu ambulance. 
Mirando cu aparentemente nan lo tin un otro creencia 
y nan mes lo hibe un dokter cu nan conoce. 

Parlamentario Marlon Sneek 

"Evelyn e mesa ta na KIA, yega" 


CAMPAÑA electoral ta den su ultimo dianan y 
manera a ser anticipa pa partido AVP, partido MEP 
y su lider na ningun momento a presenta argumen- 
tonan politico valido, caminda pueblo por ripara cu 
e partido a cambia desde e desaster cu dos Gobierno 
di MEP a laga atras na 2009. 

Lider di fraccion di AVP, sr. Marlon Sneek ta mustra 
cu pueblo por a tuma nota cu e vision di e partido aki 
y di su lider, ta keda pa traha pa un grupo di famia 
y amigonan. 

“Un campaña negativo, cu contenido solamente de- 
structivo y ningun caminda e lider di MEP a mustra 
pueblo, ldco nan lo bay haci pa hiba un gobernacion 
mihor cu loke AVP a logra di construi den ultimo 
8 aña. 

Constante gañamento, constante insulto y semper 
menospreciando bondad di un pueblo cu merece 
mihor di loke MEP a yega di duna den pasado of 
ldco nan lo por aporta n’e desaroyo grandi cu AVP 
a percura pe den ultimo dos periodo di gobernacion. 

Loke si ta wordo cuestiona y pueblo ta haci hopi pre- 
gunta riba t’e hecho cu Evelyn Wever Croes cu den 
pasado a trata di uza abuso sexual contra menornan 
di edad politicamente, a insisti cu e lo tin un ley 
pa castigo minimo, pero nunca a presenta e ley aki 
debidamente na Parlamento y esaki ta drumi den su 
lachi di oficina of na cas. 


Awor riba e lista di MEP, Evelyn lo tin cinco 
candidato cu aparentemente a haya nan mes en- 
volvi den relacion cu menornan di edad, pues 
actonan di pedofiel cu e lider di MEP mes a 
haci politica cu’ne, pero awor ta mustra di lo ta 
sostene y defende esaki den su propio partido. 

No solamente e grupo di 5 aki, pero otronan cu lo a 
haci nan mes culpabel na otro delitonan serio, e.o. 
tin cu lo a transporta bolita, otro cu a estafa placa 
di banco, otro cu lo a haya su mes malogrando placa 
di Lotto y tambe otro cu ta ricibi miles di florin riba 
un cuenta cu a wordo publica den medionan di co- 
municacion di Irus Crius. 

Loke ta mas serio di e casonan aki tur ta asuntonan 
cu un lider di un partido cu semper ta insisti cu e lo 
bira Prome Minister di nos pais, no a actua contra 
di e hendenan aki cu a faya cu comunidad, pero a 
dicidi di forma un lista cu nan tur riba dje y hasta 
tin candidatonan cu a base di ley existente, lo no por 
asumi e puesto di un Minister den futuro. 

Evelyn varios candidato riba e lista di MEP a yega di 
cana den marchanan contra di abuso sexual, nan a 
para grita dilanti oficina di Gobierno, nan a marcha 
contra di criminalidad pa despues nan propio sos- 
tenedonan di MEP, keda deteni pa nan envolvimento 
den casonan di atraco. 

Pueblo ta consciente di e falta di responsabilidad ald 



di e lider di MEP, ya cu ta cosnan cu henter pueblo 
ta na altura di dje y lo tin casonan cu e tin tur in- 
formacion di nan pero no tabatin e curashi di bisa e 
candidatonan aki, cu nan no por ta riba lista di MEP. 

Bin pa bo trece esnan cu a horta placa di Lotto, es- 
nan cu ta guli bolita, e pedofielnan, esnan cu a horta 
placa di banco, esnan di Irus Crius, nan ta riba bo 
lista pa eleccion, yega KIA cu nan pa asina husticia 
por wordo sirbi. 

Mustra pueblo ldco ta integridad, yega cu e bus cu e 
candidatonan riba lista di MEP na KIA, e mesa t’aki 
caba sperando riba bo, Evelyn Wever Croes. 

Evelyn: het juiste doen ook als niemand kijkt,” Mar- 
lon Sneek a termina su declaracion. 


Den un evento informativo 

rausquin a presenta e liña di Ford Transit pa uzo corporativo 



RECIENTEMENTE, e team dinamico di Yrausquin 
a invita diferente cliente corporativo pa cera conoci cu 
e liña di vehiculo comercial di Ford unda nan a duna 
un splicacion amplio di e versatilidad como tambe e 
beneficionan cu cada uno ta representa. 

E invitadonan a wordo deleita durante e cuadro infor- 
mativo y a haci bon uzo di e oportunidad pa puntra 
pregunta directo na ful e team di benta di Yrausquin 
cual tabata cla pa contesta cuallder inldetud cu nan 
tabata tin. E interes di clientenan tabata enfoca 
principalmente riba e ultimo modelonan di Cargo 
Van y Bus cual a wordo presenta pa uzo corporativo. 

E Ford Transit Cargo Van a impresiona tur esnan pre- 
sente ya cu e ta obtenibel den tres diferente grandura 
cuminsando cu e Ford Transit Custom cual ta esun 


mas chikito, sigi pa e Transit V363 350 L y como 
ultimo e Ford Transit V363 470 L cual ta esun mas 
espacioso den e liña aki. 

E Ford Transit Bus no ta keda atras ya cu e tambe 
ta obtenibel den dos version unda lo por transporta 
sea 15 of 18 pasahero. E caracteristica similar den e 
liña corporativo ta ofrece bentaha favorabel debi na e 
motor 2.2 L diesel cu nan tin incluyendo transmision 
manual cu componentenan Drivetrain, cual ta facilita 
e proceso pa adkeri service parts ya cu e vehiculonan 
mester ta disponibel y movibel riba careteranan pa 
fungi cu e operacion corporativo di tur dia. 

Tur modelo di Ford Transit ta comodo y ta brinda un 
seguridad supremo dor di e ABS y airbags disponibel, 
incluyendo un otro beneficio clave den cual nan lo 
por fungi como un billboard riba nos careteranan debi 
na e amplio espacio na e part pafo di e vehiculonan. 

No por keda sin menciona e testimonionan positivo 
cu e team di Yrausquin a ricibi di e doñonan actual di 
e Transit Bus cual a keda sorprendi ora e pasaheronan 
ta haci solicitud pa wordo transporta solamente den e 


modelonan di Ford cu ta haci diferente tour riba nos 
isla of ta haci transportacion pa airport. 

No laga e oportunidad aki pasa bay y acudi awe mes 
na e showroom di Yrausquin pa admira e liña nobo 
di Ford Transit y keda convenci di e durabilidad y 
capacidad cu e modelonan tin pa inclui nan den bo 
operacion comercial diario p’asina incrementa balor 
di e servicionan. 

Pa mas informacion bishita nan pagina social di 
Facebook www.facebook.comWrausquinAruba/ of 
website www.yrausquin.com pa tene bo na haltura 
di tur e desaroyo y promocionan cu tin disponibel. 

#HUNTO NOS POR Por E Forsa Nobo 


E FORSA NOBO 

Minister di Husticia, drs. Arthur Dowers: 


Centro di Bario Dakota a haya un 
mini veld di futbol p e muchanan 

Ta sigui contribui na desaroyo positivo 



NA Centro di Bario Dakota a tuma luga e apertura di un mini veld di futbol 
p’e muchanan di Dakota. Minister di Husticia, drs. Arthur Dowers, hunto 
cu coleganan y Minister Presidente Mike Eman a yega hunto cu directiva di 
Centro di Bario Dakota p’asina inaugura e veld aki. Hopi mucha di Dakota 
ta hunga futbol pa Dakota, cual ta un bario famoso pa deporte y famoso pa 
futbol. 

Pa Minister Dowers esaki tabata un orguyo grandi pa su persona como Minis- 
ter di Husticia cu Gobierno ta contribui na e tipo di veldnan aki pa motiva e 
muchanan pa nan practica deporte na luga cu nan ta haci cosnan cu ta menos 
bon. Cada biaha cu tin un mucha cu ta practica deporte y riba bon caminda, 
esey ta un satisfaccion grandi pa Minister di Husticia. 

Akinan no ta forma solamente deportista, pero talento y caracter di hende 
tambe. 

Minister Dowers tabata presente na e apertura p’asina e por a duna su sosten 
na e muchanan, e directiva di Centro di Bario Dakota cu un proyecto asina 
importante. 

Gobierno a demostra un biaha mas cu nan ta para banda di comunidad, para 
na banda di union, positivismo y ta contribui na e desaroyo di pais Aruba. 


Jacky van Putten, nr. 1 1 di POR: 

No na intimidacion politico 


Uehorte merece 
e forsa nobo! 





NUEBE luna pasa mi a dicidi pa prome biaha pa drenta 
politica, mi a realisa cu nos como hende muher mester 
bira mas activo den influencia e rumbo cu nos dushi isla 
mester bay. 

Como mama y abuela mi a realisa cu un di mi tareanan 
den bida ta proteha y provee pa mi famia y futuro genera- 
cion. Pa 34 aña mi a entrega mi mes na e servicio di guia, 
forma y percura pa atletanan, instructor, coordinador y 
crea programanan, segun Jacky van Putten. 

Como deportista na prome lugar bo ta siña e hoben atleta 
disciplina , bo ta forma e atleta bou di guia su caracter y 
su determinacion. Ta conoci cu un deportista dedica ta 
un ciudadano cu respet. Den deporte bo ta siña e hoben 
con pa trata cu emocionnan di bida, ora nan no logra nan 
meta, pa respeta otro, pa respeta arbitrahe y cu deporte 
ta un team effort. 

Bo ta prepara duro, bo ta disciplina bo mes y bo ta duna 
100 % di bo esfuerso. Enseñansanan cu bo kier duna e 
atleta den su deporte y tambe su bida y futuro. Bo ta gana 
cu fairplay y no cu agresion of intimidacion, van Putten 
ta splica. 

Awe den politica mi tin e mesun pensamento cu mi 
prohimo. Nos como parti di e sociedad civilisa aki mes- 
ter por demostra respet, mester por tolera diferencia y 
mester brasa igualdad pa tur. Mi a wordo adverti door di 
hendenan cerca dimi pa keda leu di politica pasobra e no 
ta deporte, e ta un relidad cruel na unda famia, amigo, 
conoci ta wordo transforma den enemigo, enemistad y 
guera djis pasobra bo no ta di nan color politico. Mi a 
nenga di sucumbi na e idea aki, pensando cu realidad ta 
otro, van Putten ta mustra. 

Pa mi desapunto mi a relisa cu enberdad un politica por ta 
bastante devastador. Cu logra e meta ta mas importante 
cu e lucha, cu tur instrument ta hustifica contal bo logra 
intimida y menasa bo contricante. Humiyacion y atalce 
directo na famia ta hustifica. 

Maltrata, caba cu otro ser humano ta e gratificacion di un 
logro. Faltando algun dia mi por wak con intimidacion y 
menasa ta crece y bo no ta sinti bo sigur mas como politico, 
van Putten ta remarca. 

Pesey mi ta para awe y denuncia tur e actonan ald di in- 
timidacion, e constante esfuerso pa impone bo idea rib’e 
otro. Ami ta para contra di esaki y ta para na bo banda 
tambe pa e libertad di ta ken mi ta y ki escogencia mi tin 
politicamente. 

Mi propiedadnan y pensamento ta dimi y democracia ta 
garantisa e escogencia liber. 

NO intimida, respeta. Dia 22 di september ta e diferencia. 
Abo tin e den bo man! Jacky van Putten ta duna di conoce. 

Participacion di 




Mainta 


En conexion cu Dia di Eleccion diabierna dia 22 awor 


Nos di AWEMainta lo tin dos edicion e dia ey. 

Nos lo tin e edicion di mainta, manera tur dia, 

Pero e biaha aki lo tin un edicion di Atardi, 
cu ultimo aconcentimento di dia prome cu sierre di votacion. 

Diasabra mainta, nos lo tin nos edicion di dia normal, 
pero mas reserva cu resultado di eleccion 

Na tur esnan cu kier publica un comunicado of un propaganda 
por fabor tuma nota di e cambionan aki. 

Si bo ta desea un publicacion p'e edicion Matutino, 
esaki mester t'aden no mas laat cu diahuebs atardi 5 or. 

Pa loke t'e edicion di Atardi, tambe tur publicacion y 
propaganda mester t'aden pa 4 or di atardi 
Pa edicion di diasabra mainta, 

tur publicacion mester t'aden prome cu 4 or di diabierna atardi. 


Por fabor tuma bon nota di e participacion aki y gerencia ta gradici 
p'e comprension, unda nos kier sigui duna mihor informacion. 

Stellaris Casino ta introduci plataforma digital 
nobo como prome den Caribe! 

"Spin & Win" y gana premio 
hungando riba bo celular 



BANCO Dl CARIBE 


OFFICIÉLE KOERSENTEN OPZICHTE VAN DE ARUBAANSE FLORIN 

GELDIG OP 19 Sep, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

PerANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.43 

1.45 


1.47 

Zwitserse frank 
(perlOO) 

CHF 

184.66 

185.38 


186.18 

Pond sterling 

GBP 

2.34 

2.39 


2.45 

J apanse yen 
(per 10.000) 

J PY 

158.35 

159.79 


161.40 

EURO 
(per100) 

EUR 

211.30 

213.23 


215.37 

Deense kroon 
(per100) 

DKK 

27.68 

28.40 


29.20 

Noorse kroon 
(perlOO) 

NOK 

21.82 

22.54 


23.34 

Zweedse kroon 
(per100) 

SEK 

21.38 

22.10 


22.90 




STELLARIS Casino a introduci su plataforma 
digital nobo, como e prome casino den henter Caribe! 
Yazira Javois, kende ta “Director of Marketing and 
Slot Performance” a duna di conoce cu esaki ta un 
promocion digital hunto cu e programa “Exclusive 
VIP” cu Jerrino “Bass” Ridderstap tur atardi via Bo 
Guia FM. Oyentenan lo ricibi un “linlc”, cu lo hiba bo 
riba un “landing page” cu lo brinda bo e posibilidad 
pa “spin”. 

E “spin” aki lo duna bo premio garantisa. “Esaki ta 
pa laga e hendenan sinti cu asina cu bo hunga, bo ta 
un ganado”, Yazira Javois a duna di conoce. 

Esaki ta un promocion unico cu Stellaris Casino a 
hinca den otro pa publico experencia un “spin” den 
su telefon y e ta download su mesun premio cu e ta 
gana riba su celular. E persona ta presenta bek na 
Stellaris Casino cu esaki pa reclama su premio. 

Si e dia ey, e hunga y e perde, e ta bin e siguiente 
dia y e ta haya e placa cu el a inverti bek, asina e 
representante di Stellaris Casino a indica. 

E campaña aki a start riba diaranson ultimo. Te cu 
awo tin basta reaccion. Tin clientenan jong cu ta 
gusta e parti digital y p’esey Stellaris Casino kier 
involucra tur hende den esaki y duna tur hende un 
chens di participa. Meta ta pa tur hende gana y esaki 
ta solamente posibel cu Stellaris Casino, Yazira Javois 
a remarca. 

Jerrino “Bass” Ridderstap a invita comunidad pa sin- 
tonisa su programa di dialuna pa diabierna di 2:00pm 
pa 5:00pm via 88.9 Bo Guia FM. Bo ta subi riba 
pagina di Facebook di Jerrino Ridderstap, click rib’e 
link, bo ta “spin y win” hunto cu Stellaris Casino. 
“Gana so bo tin di gana. No tin nada di perde. Wak 
pa bo ta on”, el a expresa. 




















AWEMainta Diaranson, 20 September 2017 


21 


Exitoso tabata e 
Campeonato Arubano 2017 
den deporte di esgrima 



E weekend tras di lomba Scherm Amateur 
Bond Aruba. (S.A.B.A.) a tene su Campe- 
onato Arubano na vispera di e Dutch Ca- 
ribbean Fencing Championship 2017 cu 
lo tuma lugar otro siman na Aruba mes. 
Den e acomodacion di IBISA San Nicolas 
diferente club di esgrima manera Universal 
Fencing Club, Scherm Club Brazil, Centro 
Deportivo Playa y Don Bosco Knights/ 
Beau-Gest a bataya den e competencia di 
Wapen: Degen. E competencia tabata basa 
riba 4 categoria di 8 aña, 10 aña, 12 aña 
y 14 y mas grandi. 

Mester bisa despues di un bataya fuerte 
cu e scolnan a hiba contra otro, esnan cu 
e sobresali mas cu claro a triunfa e mainta 
aki. 

E ganadornan di e Campeonato Arubano 
2017 a bira den e categoria 8 aña: 1. Ga- 
briela Congalves; 2. Myron Balentin; 3. 
Charlie Congalves. 

Pa loke ta categoria 10 aña esnan cu a 
triunfa tabata: 1. Nikiana Thompson; 2. 
Desmond Trompy; 3. Gabriela Congalves. 
Pa loke ta categoria 12 aña nos tin cu 
bisa cu aki e number: 1 .Nikiana Thomp- 
son; 2.Migdaliene Janseny; 3. Desmond 
Tromp. 

Por ultimo den e categoria 14 y mas grandi 
nos a haya: l.Alex Wever; 2.Yiyu Cheny; 
3. Shawndrella Blanco. 

Tur cos ta mustra cu nos atletanan di 
esgrima ta cla pa competi den e Dutch 
Caribbean Fencing ta cual ta bira e prome 
e competencia intemacional celebra na cas 
e aña aki den e deporte di esgrima. 

E deporte di esgrima, ta un deporte di 
combate unda dos contricante ta enfrenta 
otro y mester purba di mishi cu otro cu 
un arma blanco. 

E “arte di defensa y atake cu un spada, 
florete of un arma similar”. Na Aruba 
e deporte ta uno cu hopi aña atras nan 
a cuminsa na practike. E1 a bira un arte 
martial di entretenimento y competencia, 
aplicando e regla y tecnicanan cu ta desa- 
roya di su origen. 

Cada bes nos por mira varios prospecto y 
talento nobo den e deporte di arte martial, 
mientras cada dia e ta bira mas popular cu 
mas club y miembronan nobo. 

Un danki sigur na Lotto, e Loteria di 
Aruba pa medio di Comision di Subsidio 
cu a subsidia e Campeonato Arubano di 
Esgrima 2017 organisa pa Scherm Ama- 
teur Bond Aruba (S.A.B.A.). 

Arsenal cu orguyo a inaugura veld 
mini turf hunto cu Prome Minister Eman 




DIASABRA atardi tabatin celebracion na 
Angochi. Un otro soño di e ekipo di futbol 
Arsenal a bira realidad na momento cu e 
mini cancha deportivo, cu yerba artificial, a 
keda inaugura dor di Prome Minister Mike 
Eman. E proyecto ald no ta solamente un 
soño di Arsenal cu a bira realidad, pero tam- 
be di Prome Minister Mike Eman, kende t’e 
motor tras di e prome mini cancha di futbol 
cu yerba artificial, cual a wordo construi na 
Centro di Bario Brazil. 

Algun luna atras a keda anuncia cu ta bay 
realisa 7 mini cancha di futbol rond Aruba 
cu patrocinio di e Programa Olympamerica 
di e Organisacion Deportivo Panamericano 
atrabes di Comite Olimpico Arubano bou 
presidencia di sr. Roy Mezas. 

Enbes di uza e suma di placa pa un solo 
proyecto grandi, Gobierno a haci apelacion 
pa laga mas tanto organisacion beneficia di 
e ayudo aki y tabata algo cu COA tabata di 
acuerdo cune sigur. 

Diabuebs atardi Dakota, e prome cu a keda 
cla, a wordo inaugura den presencia grandi 
di miembronan di e ekipo SV Dakota y 
Centro di Bario Dakota. 

Ademas di e dos organ- 
isacionnan, otronan 
cu a bin na remarca 
pa un di e mini can- 


chanan aki ta La Fama, Estudiantes, Ayo y 
Washington. Tin un mas cu ta den desar- 
oyo, cu t’esun na Cura Cabai Zuid y esaki 
ta wordo ehecuta dor di FCCA. 

Durante e ceremonia di inauguracion a hiba 
palabra Pedro Morillo, kende semper a lucha 
p’e organisacion Arsenal hunto cu su famia. 
' E ta yena mi di emocion y orguyo, cu a yega 
como un sorpresa, cu e miniturf aki a wordo 
dedica na mi persona,” Morillo a expresa. 
Pero tambe el a bisa despues di e añanan cu 
e ta traha cu Arsenal, for di su 19 aña te cu 
su 60 y pico aña, el a dicidi di retira como 
entrenador y a pasa esaki pa su yiu. 

E muchanan di bario mes ta hopi entusi- 
asma, Morillo a bisa. For di momento cu a 
informa cu ta bay construi un miniturf, e 
muchanan a cuminsa haya entu- 


siasmo pa yega tereno. 

E fundador y Presidente di Arsenal tin 
masha aprecio y agradecimento pa Prome 
Minister Mike Eman p’e proyectonan di 
Arsenal y Angochi. 

Semper cu a aserca e mandatario, Morillo ta 
bisa, el a coopera sea ta p’e ekipo of e bario. 
Mi ta masha contento cu e ta coopera hopi 
cu deporte”. 

E proximo cancha cu lo bay keda inaugura 

ta den e pueblo di Savaneta, 

esta na veld di 

La Fama, dia- 

huebs awor pa 

6or di atardi. -1 




























AWEMainta Diaranson, 20 September 2017 


23 


Prome Minister Mike Eman haciendo hopi 
mucha y hoben feliz cu veldnan miniturf 


NA momento cu a construi e prome veld di 
miniturf na Centro di Bario Brazil, e reac- 
cionnan di biaha tabata positivo. 

Tur organisacion deportivo y barionan a 
cuminsa haci peticion pa bin na remarca pa 
un di e proyectonan aki cu ta un iniciativa 
di Prome Minister Mike Eman. 

Despues di e prome cancha, hunto cu e.o. 
FCCA (Fundacion Cas pa Comunidad 
Arubano) y COA (Comite Olimpico Aruba- 
no a sigui construi diferente di e veldnan 
miniturf aki cu no solamente ta un atraccion 
pa nos mucha y hobennan, pero tambe pa 
adultonan. 

E pensamento di Prome Minister Mike 
Eman tras di e proyectonan aki ta pa aleha 
nos mucha y hobennan for di caya y laga 
nan practica deporte. 

Despues di Dakota, a toca turno na Arse- 
nal pa inaugura su miniturf cu a bira un 


realidad danld na patrocinio di e Programa 
Olympamerica di e Organisacion Deportivo 
Panamericano atrabes di Comite Olimpico 
Arubano bou presidencia di sr. Roy Mezas. 
Un di e hobennan presente n’e veld miniturf 
di Arsenal durante e inauguracion tabata 
Tendrick Wernet di 12 aña, kende ta forma 
parti di e ekipo di Arsenal for dia cu e tin 
6 aña. 

“E ta masha great di por hunga riba un 
miniturf. E ta hopi mas dushi pa hunga riba 
yerba enbes di riba un veld di santo.” 

E hoben a splica cu nan ta train normal- 
mente anochi. E ta kere cu awor cu nan tin 
un mini veld pa futbol, sigur lo bay tin mas 
mucha cu lo yega veld. 

“Mi ta contento cu mi por hunga riba un 
veld di yerba cu tur mi amigo y muchanan 
di bario.” 



Gezaghéber suplente ta yama 
boluntarionan di Bonaire bon bini 



ORANJESTAD - Di 

adomingo ultimo, un 
grupo di 6 trahador di 
RCN y Entidad Publico 
di Bonaire cu a pone nan 
mes disponibel pa yuda 
Sint Eustatius boluntari- 
amente cu trabounan di 
recuperacion despues di 
pasada di orcan Irma dia 
6 di séptémber, a yega e 
isla. Hunto cu e grupo 
a biaha tambe ámbten- 
aarnan di Aduana cu a 
yega e isla pa aliviá nan 
coleganan na Saba y Sint 
Eustatius. 

Gezaghéber suplente, 
Julian Woodley, a topa 
cu e grupo dialuna, 18 di 
séptémber, 2 or di mérdia 
pa duna nan informacion 
tocante di e trabou cu nan 
lo haci y tambe yama nan 
danki pa a duna oido n’e 
yamada pa boluntario. E 


grupo lo lceda un siman 
na Sint Eustatius. 
Representante di Reino, 
Gilbert Isabella, tabata 
presente na Aeropuerto 


Flamingo diadomingo pa 
deseá e boluntarionan 
éxito cu nan esfuersonan. 
Gezaghéber suplente 
Woodley ta contento cu 


e mannan éxtra y e exper- 
ticio pa asisti cu proyec- 
tonan specifico despues 
di Irma. 

“Mi ta gradici RCN y En- 


tidad Publico Bonaire pa 
a duna nan trahadornan 
tempu liber pa por bin 
asisti nos na Sint Eusta- 
tius.” 

Lotto ta felicita 
Tiger Taekwondo cu 
3th National Open 
Championship Jossy 
Motors 2017 


DIASABRA ultimo, Stichting Tiger Taekwondo 
Academya organisa e di 3th National Open Cham- 
pionship Jossy Motors 2017 cu a tuma lugar den 
Centro Deportivo Frans Figaroa. Un total di 3 scol a 
competi n’e campeonato aki cu tabata ta San Nicolas 
Taekwondo Center, Brazil Taekwondo Stichting y 
Stichting Tiger Taekwondo Academy. 

Mester bisa cu e peleanan tabata hopi exitante como 
tambe emocionante, e publico presente sigur a gosa di 
cada uno. Tur e atletanan a haci nan maximo esfuerso 
pa saca cara y defende e bon nomber di nan scolnan. 

Mas cu claro tin atleta cu e sobresali mas cu otro riba 
e dia aki y merecidamente nan a cay den premiacion. 
Como e mihor bringador femenino infantil a resulta 
Lixjandraa Bello, e mihor bringador masculino infan- 
til Zayon Thielman, mihor bringador femenino cadet, 
Pamela Romero, mihor bringador masculino cadet, 
Rasheed Lowe, mihor bringador junior a bira Nasip 
Bislip, e mihor bringador adulto Eiber Torres, e mihor 
team a bira Stichting Tiger Taekwondo Academy. 

Den e ultimo añanan e desaroyo di e deporte di tae- 
kwondo na Aruba a conoce un crecemento y sigur un 
adelanto. Nos atletanan tin hopi potencial y ya caba 
a demostra esey den e diferente torneo rond mundo 
unda nos ta participa. 

Flasta nos atletanan a cuminsa haya e oportunidad 
di bringa n’e nivel mas halto den taekwondo cual t’e 
campeonatonan Gl. 

Un danki sigur na Lotto, e Loteria di Aruba pa me- 
dio di Comision di Subsidio cu a yuda subsidia e3th 
National Open Championship Jossy Motors 2017 
organisa pa Stichting Tiger Taekwondo Academy. 

Oficincmcm 
di IBiSA tn 
cera merdia 
dia 22 di 
september 
2017 

INSTITUTO Biba Saludabel y 
Activo, IBiSA ta informa na pu- 
blico cu su oficina principal situa 
na Frankrijkstraat 1, lo ta cera dia 
22 di september 2017 for di 12’or 
di merdia. 

IBiSA Sport Centrum San Nicolas 
situa na Dr. Schaepmanstraat 52 
na San Nicolas lo ta cera full dia 
dia 22 di september 2017. 
Ambos oficina ta reanuda trabou 
riba dialuna, dia 25 di september 
2017 for di 7:30 am. 

IBiSA ta desea tur empleado, 
nan famia y henter comunidad di 
Aruba un feliz weekend. 



DIABIERNA manece diasabra, ladronnan a horta un Kawasaki Ninja color preto cu cora for 
di un cas na Savaneta. Nan lo a horta e brommer aki den oranan di madruga. 

E doñonan ta pidi cooperacion di un y tur pa si nan sa unda e ta, of cu nan a mira e Kawasaki 
Ninja aki yama Polis na 100 of Urvin Werleman na 5943331. 



Punto di Bista 

Website y Facebook di AWEMainta 
Subi www.awemainta.com 
Y sigui e entrevistanan haci 

Un proyecto di Refineria di Aruba N.V. y CITGO Aruba Refinery 

Apertura oficial di 
Microalcpae Pilot Plant 



DIAHUEBS ultimo a tuma lugar apertura 
oficial di e proyecto di cultivo di Microalgae. E 
proyecto piloto ta di Refineria di Aruba N.V. 
(RdA) y CITGO Aruba Refinery (CAR). E 
stakeholder principal den e proyecto ta TNO, 
cu ta encarga pa ehecuta e investigacionnan 
necesario pa cultivo di Microalgae na Aruba. 
Ta importante pa menciona cu cultivo di Mi- 
croalgae no ta algo nobo, tin diferente pais 
grandi rond mundo ya caba cu tipo di planta 
manera esun na Aruba. 

E cultivo di Microalgae lo pone Aruba riba 
mapa global banda di paisnan grandi cu 
proyectonan innovativo y sostenibel. 

E proyecto tin diferente fase di cual e prome 
ta consisti di investigacion, p’asina mira cual 
tipo di Alga lo ta mihor pa cultiva na Aruba. 
For di e investigacion inicial a resulta cu Spi- 
rulina lo ta mihor. E motibo p’esaki ta pasobra 
Aruba tin e elementonan esencial p’e cultivo 
di Spirulina cual ta lo siguiente: Aruba su 
clima ta calor, cu ta faborece crecemento di 
Spirulina; E temperatura ta constante durante 
aña; Aruba su calidad di awa ta halto compara 
cu otro pais; Awa di lama tambe ta un opcion, 
esaki lo reduci gasto; Y por ultimo, lo captura 
e C02 cu refineria ta emiti den atmosfera y 
introduci’e den awa p’asina alimenta e Alga- 
nan. 

E proceso aki lo reduci gasto y emision di 
C02 den atmosfera, cu ta mihor pa nos medio 
ambiente. 

E di dos fase ta consisti di e desaroyo di un 
planta di demostracion, test e C02 di refineria 
pa produccion di alga y productonan di de- 
mostracion pa consumo local. Y por ultimo 
e fase 3 ta consisti di aumento di e planta, 
produccion di productonan comercial manera 
cosmetica, suplemento pa salud y cuminda, 
mercadeo local y internacional di e produc- 
tonan produci y finalmente mester percura 
p’e ta un negoshi comercialmente viabel capaz 
di apoya investigacion y desaroyo di produc- 
tonan nobo. 

E atardi tabata masha exitoso, mirando cu 
interes p’e proyecto ta halto. E diferente dis- 
cursonan duna tabata consisti di Alvin Kool- 
man - CEO y Managing Director di RdA, sigui 
pa Raymond Bucldey - VP y General Manager 
di CAR, Ruurd Schoolderman - Strategic 
Advisor Energy di TNO, Minister ing. Mike 
de Meza y pa culmina e discursonan tabata 
Prome Minister mr. Milce Eman. 

Tur orador a elogia e proyecto y e trabou 
tremendo pa a yega na apertura di e planta 
piloto di Microalgae. Refineria di Aruba N.V. 
ta orguyoso di por a tuma un paso grandi 
manera esun aki. 

Mike Eman, lider di AVP: 

E eleccion aki no ta un discusion politico mas; 
pueblo ta sinti y wak e diferencia 


PUEBLO ta mira y sinti e diferencia, 
pesey diadomingo Aruba a responde. Esey 
t’e ponencia cu lider di Partido di Pueblo 
Arubano AVP a trece dilanti diadomingo 
na momento cu publicamente a gradici e 
publico inmenso cu a participa den y banda 
di e Parada Rumbo pa Victoria. 

A/l ike Eman a nota cu no 
ta solamente den e bario 
y districtonan conoci di ta 
berde semper, por a sinti e 
aprecio y sosten. 

A conta con for di ora cu a subi Driemaster- 
straat, ambos banda di caminda hendenan 
tabata hopi entusiasma. “Berdad Playa 
Pabou ta AVP y Rancho ta AVP sea den 
oposicion of den Gobierno, pero e alegria 
adicional riba e cara di esnan cu ta biba 
den Bushiri, den Rancho y den Madiki ta 
pasobra ora nan ta saca cara for di nan cas, 
nan ta mira trottoir cu a wordo renoba, 
nan ta mira e iluminacion cu nan a haya; 
na Bushiri e muchanan ta hunga riba un 
cancha deportivo cu yerba, mey mey di 
un becindario di cas di pueblo, no un 
ciudad grandi manera lo bo mira na otro 
pais.” 

Eman ta puntra su mes ta kico e oponen- 
tenan politico por pensa cu e personanan 
aki ta bay yega na dje como conclusion. 
“Nan ta bisa: Esaki ta mi Gobierno, e 
Gobierno cu a bin bishitami, e Prome 
Minister cu a bishitami y scuchami,” 
Eman a expresa dialuna merdia na radio. 
Esaki t’e motibo pakico e barionan di 
Playa a sali grandemente. 

E lider politico tambe a splica cu e hen- 
denan cu a aglomera n’e rotonde di Santa 
Helenastraat tabatin un alegria riba nan 
cara, pasobra pa hopi tempo a pidi un 
rotonde asina, pasobra e crusada tabata 
conoce hopi accident. 

“Gobierno a bin y Gobierno a bay, pero 
ningun hende a responde. Ami a cana den 
Santa Helena y Driemasterstraat, nos sa 



kico hendenan ta biba aden. Oponentenan 
ta bisa cu esaki ta prioridadnan robes; pun- 
tra e hendenan na Santa Helenastraat si 
esaki t’e prioridad robes!,” Eman a comenta. 
Pesey e lider di e partido berde ta yega n’e 
conclusion cu no ta trata mas di un discu- 
sion politico. No ta trata si Gobierno a 
traha of laga di traha; e prueba ta pafo di 
bo bentana di cas, e ta riba bo payslip! 

Mescos a sosode na Boegoeroei unda e en- 
tusiasma na yegada di parada di AVP tabata 
visibel. Aki tambe Mike Eman y su ekipo 
a cana den bario y papia cu un pueblo cu 
a bisa cu nan tin un Hulpbestuurskantoor 
caminda plafond ta cay riba nan cabes y e 
Gobierno aki a construi un MFA pa nan. 

Por ultimo, Eman a bisa: “Nan a pidi nos 
luz y asfalt y barionan manera San Miguel, 
Seroe Janchi y Alto Vista nos a trece asfalt; 
nan a pidi nos canchanan deportivo y nos 
a trece batting cages, paso- 
bra esaki t’e 


prioridadnan cu pueblo a puntra p’e. 
Pueblo lder un mihor becindario pa biba 
aden, e kier un mihor servicio di Gobierno 
y e kier un mihor entrada y esey ta loke e 
Gobierno di AVP a duna nan.” 

Michella Steenvoorde Lacle, candidato # 12 

Pakiko bo voto ta mas cu 
nunca necesario y escencial 

Sali vota, laga bo voz rezona 


NUNCA antes e pais tabata mas dividi y 
indeciso riba loke ta eleccion 2017. 70.749 
Votador dividi entre 140 politico cu 62 urna 
electoral. 8 Partido en total den nan mayoria 
partido nobo y politico cu pa prome bez lo 
mester convence e votador tradicional. 

E constelacion di nos votadornan a cambia 
substancialmente pa loke ta eleccion 2017. 

Di acuerdo cu Michella Steenvoorde Lacle 
di partido POR, e gran cantidad di 31.365 
votador di edad Baby Boomers ta pre- 
domina. 

Muher y hombernan cu ta biba e ponencia 
cu ya pa mas di 30 aña e desaroyo social di 
nos pais no a sincronisa cu e desaroyo eco- 
nomico cu nos conoce awe. 

E grupo aki ta mira e retononan den nos 
sociedad aumenta, y con esald ta afecta e 
calidad di bida di cada un di nos hende- 
nan. Costo di bida cu ta inalcansable. Em- 
beyecemento di Aruba ta algo di elogia, no 
obstante e no a cana hunto cu e progreso 
den e hogarnan. 

E grupo aki kier un structura pragmatico 
y solido entre departamentonan di husti- 
cia, educacion y social pa trata e origen di 
problemanan manera drop-outs, abuso y 
criminalidad. 

Un stop na lista di espera pa salud. Un siste- 


ma di salubridad lucrativo, cuido medico 
preventivo, mas eficiente y husto pa tur, 
Michella Steenvoorde Lacle a sigui bisa. 

19.102 Votador, t’e grupo entre 37 y 50 aña 
y ta conta cu e fenomeno di digitalisacion 
y robotisacion, un maneho di enseñansa di 
calidad pa adultonan cu ta inclui recapaci- 
tacion p’esnan cu mester di entrenamento 
y calificacionnan necesario. 

Mihor oportunidad pa haya un mihor trabao 
y oportunidadnan cu por inspira nos hende- 
nan pa transcende tur limitacion economico. 
20.282 Votador den representacion di e gru- 
po Millenio, t’esun mas dificil pa anticipa. 

Hobennan cu un meta solido, cu ta enfoca 
riba participacion. Un grupo cu a perde 
confiansa. Ta rechasa poder politico enbes di 
interes general di nos pueblo ta predomina. 

Promocion di division y polarisacion den 
politica y comunidad enbes di promocion 
sincero di union. Patronahe politico, nepo- 
tismo y malgastamento di fondonan publico. 

Michella Steenvoorde Lacle ta bisa cu e ta un 
persona cu ta boga pa educacion y enseñansa 
cu t’e motor di cualkier sociedad prospero y 
ta conduci na desaroyo social y crecemento 
economico, calidad di enseñansa, eficiencia 
y uzo di tecnologia den ldas, scolnan multi- 
lingual, coherencia entre nivel di enseñansa 
y necesidad di sector laboral, infrastrucutra 



adecua, control y inspeccion, guia y con- 
sulta apropia y adecua, e importancia di 
recapacitacion y sosten pa e cuerpo di mae- 
stro, importancia di maestronan specialisa, 
evaluacion di instituto educativo existente, 
promocion segun prestacion, representa- 
cion di nos cultura, norma y balornan den 
enseñansa. 

Y por cumpli cu e realisacion di cada inque- 
tud menciona, constitucion ta regla con e 
pais Aruba ta organisa, con ta regla derecho 
y deber di e ciudadanonan. Entre otro cu 
tur ciudadano mester eherce e derecho di 
vota. E derecho fundamental di democracia 
di un pais. 

E resposabilidad di vota p’e cambio ta 
importante. E responsabilidad pa vota p’e 
persona y no e partido, pa bo propio convic- 
cion y no esun di bo mayornan ta mas vital 
cu nunca. 

Aruba merece mihor y hunto nos por. Vota 
sigur, no laga opresion kita e derecho y bo 
balor di ta un instrument clave den Aruba 
su adelanto, pa un Aruba mihor, Michella 
Steenvoorde Lacle a conclui. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Workshop di UNESCO relata na desaroyo sosten ble 
a termina despues di dos siman di estudio intensivo 



RIBA 15 di september, 2017, e workshop 
“A rapid assessment of co-benefits and 
trade-offs among Sustainable Development 
Goals pertaining to the planet, evidence 
from Aruba” a termina. E workshop tabata 
intensivo y a dura dos siman largo. 

E workshop su idea tabata pa señala e ben- 
eficionan y obstaculonan entre Obhetivonan 
di Desarroyo Sostenible (SDG), relaciona 
na nos planeta. E methodologia ta basa 
riba un estudio cu a wordo haci dor di e 
NereusPrograma y cu a wordo presenta na 
Nacionnan Uni. 

E diferencia den e estudio na Aruba cu e 
estudio original ta cu awor a focus riba un 
isla chikito den desaroyo manera Aruba en 
lugar di focus riba datos mundial. 

Tambe diferente na e studio original ta cu e 
estudio original tabata pone mas emphasis 
riba SDG 14 “life below water” (bida bou 
di lama) mientras cu e estudionan Aruba 
a incorpora mas metanan pa desaroyo sos- 
tenibel. E Nereus programa ta un inicia- 


tiva interdisciplinario global di e. o. varios 
Universidad cual tin e tarea pa aumenta e 
conocimiento pa logra e miho forma pa man- 
tene e sostenibilidad di lama rond mundo. 
E workshop aki a wordo dirigi pa un expert 
di e Nereus Programa. 

Fuera di e experto ald di e Nerues Program, 
a bin tambe un experto di lama di UNESCO 
su Comision Intergobermental di Oceano 
(UNESCO/IOC). E experto aki a duna infor- 
macion di e importancia relaciona cu lama 
pa un isla manera Aruba. Lama ta di suma 
importancia pa un isla childto manera Aruba 
cu ta depende pa un gran parti directamente/ 
indirectamente di lama y unda mayoria di 
su infrastructura di importancia ta cerca di 
lama. 

E experto a indica cu Aruba ta sumamente 
vunerable pa eventonan di lama cu por causa 
desaster of perdida grandi na Aruba su eco- 
nomia y infrastructura. E experto a sinta cu 
diferente politico di Aruba pa mustra nan 
rib’e importancia pa Aruba pa su maneho 
den conexion cu lama den cuadro di desar- 



oyo sostenible. 


Tambe pa mustra e politiconan cu Aruba 
mester realisa su mes cu clima ta cambiando. 
Factornan relata na lama cu antes no tabata 
di importancia a bira awor sumamente im- 
portante. 

P. e. cierto tipo di zeewier ta birando un 
fastidio pa mar Caribe y por tin un efecto 
directo riba nos turismo. 

Adicionalmente resake/swells por bay tin 
mas efecto negativo riba Aruba compara cu 
antes. Recomendacion ta cu Aruba mester 
bai den e direccion di haci un bon studio, 
cu datos actual, den Risico di Desastre, cu 
ta inclui tempo, clima, sismo y lama. Tambe 
Aruba mester bin cu un bon sistema di moni- 
tor p. e. pa tempo y lama. 

E experto di e Nereus Programa, kende a di- 
rigi e workshop aki na Aruba, lo bay analisa 
e datos di e workshop y despues lo brinda 
su informacion na UNESCO cu lo publica e 
informacionnan aki. Hopi experto local for 
di diferente departamento y instancianan 
di Gobierno y tambe NGO-nan a asisti na 
e workshop aki. 

UNESCO Aruba kier gradici director di 
METEO, sr. Marclc Oduber kende a organisa 
e workshop aki y a logra haya e fondo-nan 
necesario for di UNESCO internacional pa 
e workshop aki. Sr. Oduber ta e liaison cien- 
tifico den e comision nacional di UNESCO 
Aruba. 

Tambe UNESCO Aruba ta desea pa felicita 
sr. Marck Oduber cu e logro grandi di a 
wordo scogi internationalmente como Vice- 
Presidente di IOCARIBE pa representa e 
deseonan di e islanan chikito den Caribe. 
IOCARIBE ta e division di UNESCO/IOC 
pa Caribe, Merka, Sur America y America 
Central. 

Di acuerdo cu Eric Alvin Conrad Ras 

Mesler di cambio 


ARUBA a cumpli 31 aña den su Status 
Aparte desde 1 di januari 1986. Nos ta corda 
cu ora cu nos a drenta Status Aparte ta 200 
polis a lceda atras. Ora cu a lcere cu tur cos 
lo bay malo aki na Aruba e 200 Polisnan 
aki a sacrifica nan bida, nan famia y a uni 
pa traha p’e pueblo Arubano. 

No tabata facil pasobra nos a pasa den 
diferente momentonan duro e.o. ora mester 
a extradita personanan. Asina Eric Alvin 
Conrad Ras, a duna di conoce. 

Hopi t’e Gobiernonan cu a bin cu promesa, 
pero a keda solamente na promesanan. 
Pa a haya nos derecho nos mester a bay 
Corte gastando nos mes un placa pa nos 
derechonan por wordo reconoci. 

E miembronan di nos Cuerpo Policial a 
lucha for di aña 1994 y te dia di awe nos 
Cuerpo ta luchando. 

A cuminsa cu un reorganisatieplan na aña 
1999 y despues un verbeteringsplan cu 
nunca e concretisa gastando placa di pueblo 
pa despues e wordo tira afo na aña 2010. 
Na aña 2010 a introduci un inrichtingsplan. 
Nos ta den 2017 falta di adaptacion cu 
mester tuma lugar y por mira claramente 
cu falta di personal di Polis. 

Nos no por papia cu Gobiernonan tabatin 
nos Cuerpo Policial na pecho pasobra Polis 
mester a lucha cu locual cu tin pa brinda 
e mihor servicio posible. Durante añanan 
tabata falta material. Nos tur por corda cu 
e Warda di Polis Oranjestad a wordo basha 
abao na aña 1987 pa construccion di un 
hotel. 

Awe den 2017 ainda districto di Oranjestad 
no tin un Warda di Polis, pero si awor den 
campaña lder gaña wowo di pueblo cu un 
Warda di Polis den districto di Oranjestad. 
Pa añas mester a traha den un Warda di 
Polis cu tabata afgekeurd pa salubridad 
publico. 

Ningun hende no a worry p’e condicion cu 
e Polisnan tabata traha aden. 

Gobierno no a worry pa haci nada. Nos 
Wardanan di Polis falta di un mantencion. 
Den e tempo cu nos ta bibando mester di un 


Warda di Polis cu brinda un mihor seguri- 
dad p’e trahadornan y tambe e detenidonan. 
Eric Ras no por compronde con Gobier- 
nonan2006, 2014 y 2015 tahinca den nan 
cabez pa economisa riba e seguridad di nos 
pueblo Arubano y ta bisa cu nan tin nos 
Cuerpo Policial na pecho. 

Un curso cu ta dura 4 aña y antes tabata 
14 luna. Esald t’emotibo cu tin scarsedad 
di Polis. 

Si a cambia algun ley, pero hopi mas por a 
wordo haci. 

Ademas Eric Ras ta bisa di no ta kere cu 
Gobierno tin e ambtenaarnan pecho paso- 
bra tur e departamento cu a wordo privatisa 
a bay laga e ambtenaarnan leu tanto den 
salario como beneficionan secundario. 

En bez di duna e ambtenaarnan ta pone 
piedra di tropieso den nan caminda pa nan 
por bay dilanti. Cada bez mester bay Huez 
pa busca beneficionan. 

Paldcco awe nos ambtenaarnan ta pega ta 
pa motibo di e patronahe politico. E aparato 
gubernamental ta conta cu mas di 7000 
ambtenaar. A bin cu VUT, pero ta hinca 
mas hende den e aparato gubernamental pa 
porta di cushina. 

Esaki ta un di e motibonan pakico a sacri- 
fica riba departamentonan cu si mester mas 
personal pa duna un mihor servicio. Anto 
lder sacrifica tambe nos ambtenaarnan cu a 
baha cu pensioen cu a sacrifica y a entrega 
nan beneficionan na pais Aruba. 

E ATV dagen ta p’esnan cu a sacrifica pa 
pais Aruba y ora nan baha cu pensioen no 
ta haya ni un parti hinca den nan salario. 
No por sigi sacrifica nos grandinan. T’e 
momento pa cambio. E potlood punta cora 
den bo man por haci e diferencia dia 22 di 
september 2017. 

Eric Ras su persona ta cumpli 16 di novem- 
ber 2017 35 aña den nos Cuerpo Policial. 
Tabatin momento nan bon, menos bon y 
tambe malo, pero nos a sa di lucha schouder 
cu schouder pa Cuerpo Policial. 

“Nos tambe por a tira serbete den ring y 
busca un mihor salario, pero nos a dicidi 



Justkia 

cu pHncipionan di Dios! 
PRO-FAMA 


pa keda y sigi lucha. Nos nunca a bandona 
nos Cuerpo Policial pa bay traha na un otro 
caminda y hasta bandona Aruba y awor lder 
bisa cu nan tin nos Cuerpo Policial y nos 
pais Aruba na pecho. 

Si bo tabatin nos Cuerpo na pecho bo no ta 
bandona e barco. Impossibel!!!!!!! 

Esaki t’e momento pa nos scoge nos direc- 
cion pa dia 22 di september 2017 nos vota 
conciente y pa nos por mira cambionan 
tuma lugar. 

Esaki t’e motibo cu mi persona a subi e 
arena politico pasobra ta tempo pa trece 
cambio”, segun Eric Alvin Conrad Ras #3 
riba lista di partido CURP@. 


Min sterio 
Publico sera 
diabierna for di 
11.30 di mainta 



MINISTERIO Publico lo ta sera 
diabierna 22 di september 2017 for 
di 11,30’or di mainta. Esaki relaciona 
cu eleccionnan parlementario. 
Dialuna Ministerio Publico lo ta 
habri normalmente segun orario di 
custumber. 

Liliana Erasmus, candidata #3 di Movimento RAIZ: 


"E Aruba cu nos tur 
kier biba riba dje" 



FALTANDO apenas algun dia pa nos 
pueblo dicidi den ld direccion nos kier hiba 
nos pais, nos di movimento RAIZ lder com- 
parti un vision holistico di e Aruba cu nos 
ta desea pa nos yiunan y descendentenan 
hereda, asina sra. Liliana Erasmus a cuminsa 
su articulo. 

Mientras nos tur ta deliberando y planifi- 
cando pa yega na un mihor funcionamento 
di nos aparato gubernamental, movimento 
RAIZ kier haci un apelacion na pueblo 
henter pa considera nos medio ambiente 
prome cu cuallder decision politico wordo 
tuma. Pakico? 

Si naturalesa ta crucial pa nos sobrebibencia, 
no Aruba so, sino mundo henter mester a 
cuminsa dia bieu caba na proteha nos mesun 
planeta contra su propio destruccion. 
Desequilibrio ta sosode ora nos ta biba 
desconecta for di nos mes, for di otro y for 
di tur locual ta rondona nos, cu ta haci nos 


humano. Hopi biaha e solucion ta sinta riba 
punta di nos nanishi y asina mes nos no ta 
of nos no kier walc’e. 

Placa, material, beneficio propio... tur esaki 
tin su balor, pasobra nos mester placa pa 
cumpra material y beneficionan pa facilita 
nos bida. 

E cuestion ta, cu nos nunca mester perde for 
di bista e necesidadnan mas importante pa 
nos por prolonga nos existencia: Aire y awa 
limpi, fruta cu berdura fresco y saludabel 
anto di nos propio tera, un dak riba nos 
cabes y e seguridad y trankilidad cu ainda 
nos isla conoce. 

Ora un pais no tin un bon bista riba e inten- 
cionnan berdadero di su gobernanentenan, 
su destino semper lo keda den scuridad. Un 
Gobierno cu ta inverti den e conscientisacion 
y educacion di su comunidad completo, cu 
ta stimula participacion di su hendenan den 
maneho di nan propio pais y cu ta goberna 


cu transparencia, ta formando ciudadanonan 
cu por defende nan mes y cu por para firme 
pa nan derechonan como ser humano. 

Cu RAIZ den Parlamento, Aruba lo conoce 
un politica nobo, constructivo cu kier reco- 
necta y eleva nos hendenan, dunando un 
mihor ehempel con nos mes como ciudadano 
por yuda na incorpora un sistema guberna- 
mental cu lo beneficia henter nos isla, no 
solamente un grupo privilegia so. 

Ayega ora pa dal e lus sende pa nos por mira 
cla cla unda nos ta y unda nos lder bay, sra. 
Liliana Erasmus a duna di conoce. 

E Aruba cu nos tur kier biba riba dje ... 

No tin dumpnan cu ta contamina nos me- 
dio ambiente ni intoxica nos hendenan, 
pasobra nos ta reciclando nos desperdicio y 
procesando esaki pa crea energia sostenibel 
y pagabel pa henter nos comunidad tin un 
Parke Nacional di Aruba cu ta proteha no 
solamente 16 area di naturalesa, pero tur 
area di naturalesa cu Aruba tin ainda y cu 
mester proteccion urgente, incluyendo nos 
Parke Marino, cu ta consisti di henter e lama 
rond di nos isla tin un ROP (Ruimtelijk 
Ontwikkelingsplan) cu regulacion pa Aruba 
por keda un isla habitabel, unda construc- 
cion ta posibel solamente si e ta acuerdo 
n’e destinacion (bestemming) di e tereno 
tin un Natuurverordening cu ta proteha nos 
areanan di naturalesa den nan totalidad. 

Sin excepcion politico tin un lista di Flora 
y Fauna cu ta protegi, publicamente conoci 
y ta involucra tur nos NGOs local tin un 
“Nature Protection Levy” cu turismo ta 
contribui na dje p’asina Aruba por educa su 
hendenan riba e importancia di nos medio 
ambiente for di e edad mas hoben bay ariba 
ta consisti di un comunidad cu ta stima 
su isla, pasobra e sa e balor di su pais y e 
grandesa di su hendenan. 

Dia 22 di september, no keda sin vota, pa- 
sobra No Vota ta un voto perdi. Votando pa 
RAIZ ta bo voto p’e Aruba cu nos tur kier 
biba riba dje. Vota cu consenshi. Pa mas 
informacion: www.raizaruba.com , Liliana 
Erasmus a finalisa su declaracion. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com JT www.facebook.com/awemainta 583“1400 á 583-1444 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 

Hesus a bise: “Ami ta resurekshon i bida; esun cu 
kere den Mi, lo biba hasta si e muri”, Juan 11:25 

Cu hopi tristesa na nos curason , pero conforme cu 
boluntad di Dios y agradecido pa tur loke ela haci y 
nifica pa nos, nos ta anuncia fayecimiento di: 




Sra. Rosalinda 
Martis-Maduro 

Mihor conoci como “Rosa” of “Rosita” 
"24-05-1959- fl 4-09-2017 


Na number di su: 
Esposo: 

Marco-Jan Martis 

Yiunan: 

Ankita Martis 

Arjanneke Martis y Jedward Martes 
Ashwin Martis 

Manerayiu: 

Jean-Marc Martis 

Vladimir Mercera 

Nietanan: 

Elizabeth Martis 

Nathasha Martis 

Henryanne Martis 

Henrylaine Martis 

Rumannan: 

Tida y Val Peterson-Maduro y famia 
Sixto Maduro, Emy y famia 

Victor Maduro y famia 

Nando y Susana Maduro-Caraballo 
y famia 

Lino Maduro y famia 

Anita Maduro y famia 

Jennifer Maduro 

Guillermo Maduro 

Roberto Amaya 

Tantanan, omonan 

, sobrino(a)nan, primo(a)nan, 


swanan, cuñanan, comery compernan, ihanan, 
rumannan de Cristo, bisiñanan, amigo(a)nan, conocir- 
nan y ex-coleganan di La Moda y La Moderna, 

Demasfamia: Maduro, Martis, Robert, Geerman, 
Arends, Frank, v/d Biezen, v/der Biest, Gomez, Lopez, 
Ras, Antersijn, Amaya, Peterson, Caraballo, Hassell, 
Robles de Medina, Fingal, Martes y demas famia na 
Bonaire, Curacao y Hulanda, 

Ta invita pa asisti na acto di entiero cu lo tuma lugar 
diaranson 20 di September na Aurora Funeral Home di 
9’ or pa 11 ’or di mainta, Despues cremashon lo tuma 
lugar den seno familiar, 



“Alzare mis ojos a los montañas 
De donde vendrá mi socorro” 

Salmo 121:1 

Con mucha tristeza pero conforme la Boluntad 
de Dios participamos que fayesió 



Nelson Ramon Merejildo 

Major 

"28-07-1952 - tl 5-09-2017 

En nombre de su 
Madre: 

sra Olympia Wilson ( Sto.Domingo) 

Compañera di bida: 

Debra Abraham 

Hijo: 

Nelson Merejildo (Sto.Domingo) 

Hijos de crianza: 
lan Haddocks & Fenice 
Nadine Abraham & family 
Jean Pierre Abraham & family 
Angelo Abraham & family 

Nieto(a): 

Zionry Jhamileyzi , Kimany, Jaydion 
Hermano : 

Claribel Wilson Kfamily (Sto.Domingo) 

Tia: 

sra. Serafina (Aruba) 

Amigo(a)s : 

Sra Luisa, Nelly, De la Cruz y su senjora, Genevie 

Cunjada(o)s, sobrinos y sobrinas, vecinos, 
compañero(a)s del trabajo Aruba Security & Crime 
Prevention. 

Demas familiares: Merejildo, Abraham, Miljard, Vaiz, 
Rosario, Buddy, Geerman, Kock, Pierre, Bascombe, 
Emannuel, Croes, Wilson, 

El acto de entiero se realizara el Jueves 21 septiembre 
2017, 2'or pa 4'or de la tarde 
en Aurora Funeral Home y despues saliendo hacia el 
Santana de Sabana Basora 

Condolencia: Aurora Funeral Home, cumana # 76 
El miercoles 20 septiembre 2017 
de 7 a 9 de la noche. 

Pedimos disculpa que si en nuestra tristeza olvidamos 
de un familiar o Amistad. 


Cumana 76 

Oranjestad,Amba 

Tel: 588-6699 
Fax: 588-6698 
Cel: 593-0857 /560-1403 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu honda pena pero conforme cu boluntad di Dios, 
nos ta anuncia fayecimento tragico di 


Roque Alvin Thijzen 

Mihor conoci como “Roy” 
"15-06-1965-109-09-2017 

Na nomber di su 
Rumannan: 

tFransisco (Frenkie) Thijzen y famia 

Juan (Rudy) y Virginia Thijzen-Velasquez y famia 

Greta y Freddy Arends-Thijzen y famia 

tLeo Thijzen 

Andy Thijzen 

Wilfred “Aldret” Thijzen 

Tantay Omonan: 

Cado y Chana Thijzen-Martijn y famia 
Sra.Vuida Trina Wever -Thijzen y famia 
Carla y Pancho Wever-Thijzen y famia 
Oligario Thijzen 
Rosa Thijzen 
Efrain Thijzen 

Omo y tanta di respet: 

Sr.viudo Alberto (Boei) de Cuba y famia 
Sra.vuida Patricia Henriquez-de Cuba y famia 

Su bon amigonan di Roy’s, Giovani Marin, Gregory 
Peasch, amigonan di cas Chichi di Mona y Glen. 

Sobrino y sobrinana, prima y primonan y demas famia: 
Thijzen, Almary, Henriquez, Wouters, Velasquez, 

Arends, Wever, Martijn, de Cuba. 

Ta invita famia, amistad y conocirnan pa asisti na e acto 
di despedida y cremashon cu lo tuma lugar na Aurora 
Funeral Home, diaranson 20 di september 2017 for di 
2’or pa 4’or di atardi. Cremashon lo tuma lugar den 
seno familiar. 

Na lugar di krans lo tin un box disponibel pa un bon 
causa, 

Nos ta pidi nos disculpa si den nos tristeza nos por a 
lubida un of otro famia. 




Oportunidad pa condolencia: Diamars 19 di Septem- 
ber di 7’or pa 9’or di anochi na Aurora Funeral Home, 

Na lugar di krans of flor, lo ta bai tin un box di 
donashon disponibel pa un bon causa. 

Si en caso den nos tristesa nos por a lubida di 
menciona algun persona of famia, nos ta pidi nos mas 
sincero disculpa. 

Nos ta lamenta cu despues di entiero nos no ta ricibi 
bishita di condolencia na cas. 



Tel: 583-1400 
Fax: 583-14444 


Facebook: 

www.facebook.com/awemainta 


Website: www.awemamta.com 


E-mail: noticia@awemainta.com 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Canta contento pa Señor, henter mundo; sirbi Señor 
cu alegria, Aserk’E cu canticanan di fiesta. 
Reconosé cu Señor ta Dios, 
t’E a crea nos y nos ta di dj’E; 

Nos ta su pueblo, carnénan k’E ta cuida 
Salmo 100: 1 -3 

Cu tristesa na nos curason, 
pero conforme cu e boluntad di Dios nos ta 
anuncia cu a bai sosega den brasa di Señor: 


■ 



Sra. vuida Elisa 
Lacle-Arends 

*11-01-92 -117-09-2017 

Lo tin oportunidad pa condoleer diahuebs dia 21 di 
September, entre 7 - 9 di anochi na cas 
Seroe Janchi # 30 

Acto di entiero lo wordo anuncia depues 


Those we love don’t go away, 
They walk beside us every day, 
Unseen, unheard, but always near, 
Still loved, still missed and very dear. 

A bay nos dilanti 

Misjah 

Undine Arends 

Yiu di juffrouw Jessica 



Nos ta desea juf Jessica, Megan, 
Tasha y demas famia hopi forsa. 

Cu Misjah sosega na paz. 

Team di Scol Primario Kudawecha 



'punenal (Jn&n&twuf 


Cumana #44 


Tel: 586-4444 / 733-2906 


E: royalfuneralhome@hotmail.com / 593-0857 / 731-5847 


"The best and most beautiful things in the world 
cannot be seen, not touched. 

But are felt in the heart." 

- Heller Keller 



Misjah Undine Arends 

naci 26 di October 1982 na Miami, Florida. 

Na nomber di su: 

Mama: Jessica Harms 
Tata: Jozef(Baby)Arends 
Su Yiu: Gilisjah Undine Kock 


Rumannan: 

Megan Rojer 
Tasha Rojer 
Jossy Arends 
Maria Alejandra Arends 

Welay welonan: 

Mercedes Undine Frigerio(Oma Edy) 
fAda Arends v/der Ree 
fLionel Harms 
fjozef Arends(Jossy) 

Tanta y omonan y nan famia: 

Undina Harms , Bryan Harms , Curt Harms , Tarcila 
Arends , Maria(Aka) Arends , Alberto (Beto) Arends y 
Delia Arends-Daantje , Mario Rodriguez , Mike 
Rodriguez, Mauritz Rodriguez y Jordan Harms. 

Primo y primanan y nan famia: 

Banda di mama: Carolina, Brandon, Bruce, Mario, 
Mathijs, Lionel, Curt jr., Zuleikay lan. 

Banda di tata: Reinhard Papito), Sue-Ellen, Kristin, 
Edward (Papucho), Alberti, Gianina (Nina) y Andrea. 

Su pareha: Ranzinho Werleman y famia 

Famianan: Arends, van der Ree, Harms, Frigerio y 
demas famia y conocirnan 

Servicio di despedida: diahuebs 21 di sept. 9:00- 
11:00 am Na Royal Funeral Home 

TA PIDI PA BISTI COLORNAN ALEGRE PA CELEBRA 
MISJAH SU BIDA 

Despues di entiero no ta ricbi bishita di condolencia 
na cas. 


Servicio pa 
Comunidad 


%J-_. j Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St.Cruz 

Pariba di Brug: 

San Lucas 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 

AD Patres. 584-2299 

Aurora. 588-6699 

The Olive Tree. 582-0000 

Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


* Media 

Iñrni 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Qficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Diabierna awor 

E orario di 
servicio na 
publico lo ta 
diferente 

Lo duna servicio parti 
mainta solamente 


DEPARTAMENTO di Impuesto ta 
participa cu su orario di servicio na publico 
lo ta diferente 

diabierna awor, dia 22 di september en con- 
exion cu eleccion. 

Aki ta sigui un skerna di e orario di servicio 
valido tanto pa e seccion di Servicio pa Cli- 
ente como e seccion di Servicio di Caha. 

Seccion 

Servicio pa Cliente y Servicio di Caha na 



Cu honda pena pero cu boluntad di Dios, nos ta 
anuncia fayecimento inespera di nos querido; tata, 
welo, ruman y omo stima : 



Luis Arturo Erasmus 

Mihor conoci como " Lulu ” 

*21 -6-1944 - f14-09-2017 

Na nomber di su : 

Esposad.f.m : 

Norma Evelina Erasmus-Paula 
Yiunan : 

Edsel Erasmus y famia na Hulanda. 

Angéle Erasmus, Patrick y famia na Hulanda 
Louise Erasmus 

Luis Jr. y Gisela Erasmus y famia 
Nieta y nietonan : 

Yorick, Yaisa, Chanella, Quinten, Aimar, Gismary y Izi. 

Rumannan : 
t Benita y famia. 
t Mekka y famia. 

Robby y famia. 

Linki y famia. 

Jossy y famia. 

Lanka y famia. 

Cuñanan : 

t vda. Dolores Arends-Paula y famia 
vda. Johanna Citroen y famia na Hulanda. 

Maria Paula y famia. 

Vda. Sonja Stuit-Paula. 

Edwina Paula. 

Swa-nan : 

t Albert Paula y famia 
Lucho Tromp y famia. 

Comer y compernan, primo y primanan, ihanan, amigo 
y amiganan, ex-coleganan di trabao ‘Sheraton hotel’, 
‘Palmbeach hotel’ y ‘Seaport Casino’ y tur persona cu 
a conoce “Lulu” di aserca y demas famia na Aruba y 
Hulanda. 

Nos ta pidi nos disculpa si nos por a lubida un of mas 
miembro di famia. 

Despedida lo tuma lugar na Aurora Funeral Home 
diahuebs 21 september 2017 di 7’or pa 9’or di anochi 

“Mi tin Dios como wardador, 
pues mi no tin falta di nada” 


Cu inmenso tristeza na nos curason famia 
ta participa fayecimento inespera di: 



Sra. Claudia A. Croes 

Cariñosamento jama: Chichia of Nana 
*15 februari 1938 
116 september 2017 


Na nomber di su yiunan: 

Efrain Boekhoudt y Thelma Ahlip 
Eric y Janet Boekhoudt 
Mirla y Ronald Bergen 

Su nieto- y nietanan: 

Rhoderic y Shirley Bergen 
Rho-Jeanne Bergen y Nilson Esteba 
Kevin - Nicole - Ralph - Angelina - Rihana 

Bisanieto- y nietanan: 

Jonagene - Xhayden - Noémi - Shawn - Alysha 
Rumannan: 

tChibi y +Theresita Croes y famia 

tOtilio y Marietje Croes y famia 

tlris Croes y + Ignacio Wernet y famia 

Marcia Croes y famia 

Erla y Juan Tromp 

Walter Croes y famia 

Julio Croes y famia 

tLeonardo Winterdaal y famia 

Su tanta: Iginia Bareño 

Su omo: Pedro Bareño 

Demas famia, cuñananan y swanan, primo y primanan, 
subrino y subrinanan 

Ex coleganan di Hospitaal 

Amigodicas: Polaco y Carmen. 

Acto di despedida y entierro lo tuma lugar diasabra 
23 september 2014 for 1 ’or pa 4’or di atardi na Aurora 
Funeral Home pa Santana Catolico Sabana Basora. 
Nos ta pidi nos disculpa cu no por ricibi bishita di 
condolencia na cas despues di entierro. 


oficina principal na Camacuri for di 7:45am 
pa 1 l:30am. 

Servicio di Caha na oficina di Gobierno na 
Savaneta, Sta. Cruz, MFA Paradera y Noord 
ta cera. 

Dialuna, dia 25 di september, Departa- 
mento di Impuesto lo brinda servicio segun 
e orarionan di custumber. Departamento di 
Impuesto ta pidi su clientenan pa tuma nota 
di e skema di orarionan menciona pa evita 
cualkier inconveniencia. 



Sad, but conform the will of our Lord Jesus Christ, 
we announce the passing of our beloved mother, 
grandmother, and sister 



Ann Elisabeth Lewis 

*22-06-1919 - tl 1-09-2017 
widowof Johan H. Nunes 

Left to mourn are: 

Her children: 

Greta (Gigi) Muhlert; 

Dawn and Peter San Miguel; 

Florentino (Tino) and Maureen Lewis; 

Achmed Nunes and Ximena Geerman. 

Her grandchildren: 

Hans and Mary Geerman; 

Soraya and Derek Murray; 

Leilah and Rob Roche; 

Layne Calliste; 

Kamica Lewis; 

Kevin and Crystal Lewis; 

Jennifer and Kevin Saunders; 

Bernadette Sargeant; 

Patricia Sargeant; 

Richard Sargeant; 

Giancarlo Nunes; 

Giordano Nunes; 

Giomar Nunes. 

Her brothers and sisters: 

Joseph (Reggie) Lewis; 

Bertrand (Bert) and Michelle Lewis; 

John (Ren) Lewis; 

Erma Viechweg; 

Wilma Calliste; 

Jeremiah (Hall) Lewis. 

Her 22 great grandchildren, 

and her many nephews, nieces, and cousins. 

The funeral service will be held Wednesday September 
20th, 2017 at the Chapel Santa Famia in Pos Chiquito 
from 2 pm to 4 pm then the remains of 
Ann Elisabeth will be laid at herfinal resting place in the 
Central cemetary at Sabana Basora. 

We are sorry we cannot receive any condolences at 
home. 

Xpresa 

bo mes 

CALOR 

Skirbi pa: Un mayor 
preocupa 



lcima durante siman y 
weekend? 

Maestronan si boso no 
kier duna les den calor 
manera ta ser bisa no 
bin cu pretexto, pasobra 
e muchanan ta keda 
perhudica y corda riba 
Leerplicht. 

Kico ta diferencia di 
8’or pa 10’or of 8’or 
pa 12’or? Pakico tur 
scol no por termina pa 


SCOLNAN ta cera pa motibo di “calor”. 
Sindicato ta boga pa manda muchanan cas 
10’or pasobra no por traha den calor. 
Kende ta bay paga e kinder opvangst di e 
muchanan manda cas e ora ey? Acaso na 
cas no ta calor? 

Caya Grandi ta yen di mucha di scol cu a bay 
cas 10’or. Den Caya Grandi solo no ta sali 


mescos tur caminda. Muchanan riba caya ta 
pensa maldad pa haci. Ken ta responsabilisa 
p’esaki? Maestronan? 

E mesun muchanan cu ta wordo manda 
cas 10’or, den siman durante weekend ta 
pasa henter dia na lama ta hunga football/ 
baseball, ta den careda di bike, noem maar 
op. No ta mesun calor y ta mesun solo ta 




AufOTá.. 

ç^umrd 

“Señor ta mi wardador, min tin falta di nada. 
Den cunucu di yerba berde e ta ponemi sosega. 
E ta hibami na awa trankil pa mi bolbe haña forza” 
Salmo: 23 

Cu inmenso tristeza y dolor den nos curason, 
pero conforme cu boluntad di Dios, 
nos ta anuncia fayecimento di: 



Michael Agustin Croes 

Mihor conoci como “Gonzo” 

*16-05-1964 - t 18-09-2017 


Mayornan: 

t Agustin Croes y t Anna Maria Croes - Lacle 

Rumannan: 

Cathrene Croes 
Sheryl Y Frido Werleman 
Annabel Croes 
Emile y Isabel Croes 

Sobrina/o nan: 

Sherilane y Everard Dirksz y yuinan Aiden y Ethan. 

Jetsy Werleman y Kevin Wever 

Devin Arendsz Y Shakyenne Everon 

Caithlyn Arendsz 

Allison Croes 

Ellisa Croes 

Manera mama: 

Zoraida Briceno y famia 

Demas famia, tanta y omo nan, primo y prima nan, 
amigo y conocirnan. 

Acto di entiero lo tuma lugar diahuebs 21 september 
2017, for di 9or pa 11 or di mainta na Aurora Funeral 
Home, despues lo sali pa Santana Catholico na Santa 
Cruz. 


'Kmcl 

'pcatmnC (Jnentatwict 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Gradicimento y Invitacion 

Pa medio di esaki famia Romano kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 



Timotheus Romano 

Mihor conoci como: Theo of Matew” 

Un danki na un y tur cu a manda carchi, 
telegram, krans, whatsapp, email, message via 
facebook of a hasi yamada telefonico. Un danki 
special tambe ta bay na dokternan y zusternan di 
H.O.H. Un gradicimento pa pastoor Jan, pa sr. 
Timoteo Zievinger pa e bunita ceremonia y pa sr. 

max Hassell pa e bunita canticanan. 

Tambe na Aurora Funeral Home 
pa cu su bon servicio y atencion. 

Boso muestra di atenshon tabata 
un gran Consuelo pa nos. 

Na mes momento nos ta invita famia, 
bisiña-, amigo- y conocirnan 
pa compaña nos na 3 Santo Sacrificio di Misa 
diaranson 20 september pa 6.30 pm, diadomingo 
24 di september pa 7.30 am na misa Santa Anna na 
Noord y diamars 26 di september pa 5.30 pm na 
Kapel di Alto Vista. 

Boso presencia ta altamente aprecia. 



12’or? 

Cu e muchanan ta drenta ldas soda despues 
di pauze anto ldasnan ta bira calor. 

Kico pa haci cu esaki? Pakico no por laga 
e muchanan cambia nan t-shirt despues di 
pauze pa un seco? Ban “strike” pasobra ta 
haci calor. Kico ta gana cu esey? Nos no 
por bay contra di naturalesa. Ful mundo ta 
calor actualmente, pero ta na Aruba so solo 
ta sali y ta kima? 

Bay rib’e personanan cu ta traha band’i 
caminda. Nan tin’e mas pisa cu un juffrouw 
di scol. Akinan nan ta traha directamente 
bou solo. Nan no por “strike” ni pone 
trabou abou pasobra ta haci calor. Trabou 
mester sigui. 

Paldco pa cierto scolnan mester haci uit- 
zondering pasobra ta calor? Si no ta calor, 
ta bin cu otro pretexto. “Strike” nos kier 
“strike”. No perhudica nos enseñansa pa 
un pretexto fofo. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu profundo tristesa pero agradecido pa tur locual el a 
significa pa nos y conforme cu boluntad di Dios nos ta 
participa cu a bay sosega den brasanan di Señor 



Agnes Maria 
Ortega Gijsbertha 

Mihor conoci como “Maria” , “Ija” of “Shon Ija” 
cu tabata traha na Pastorie Oranjestad 
ex penshonado di CMB 
*16-04-1938-118-09-2017 


Acto di entiero lo wordo anuncia despues 

Mike Eman ta gradici pueblo pa su sosten den parada 

Pueblo ta apoya AVP pasobra e por wak y sinti 
cu continuacion di progreso ta loke ta den wega 



DIALUNA merdia lider di 
Partido di Pueblo Arubano 
(AVP) a bay radio pa expresa su 
sentimento inmenso di danki 
despues di manifestacion tambe 
inmenso di apoyo cu a ricibi 
diadomingo durante e Parada 
Rumbo pa Victoria. 

"Nos ta hopi 
contento cu esaki 
y mi kier a usa e 
momento aki pa 
expresa un palabra 

di gratitud pa 
miles di auto cu a 
core cu nos ayera 
(diadomingo) pa 
duna nan sosten pa 
duna nan apoyo." 

Pa Eman e hecho cu asina tanto 
persona, riba propio forsa y 
riba propio gasto, a bay core un 
parada, tabata manifestacion di 
un deseo pa expresa na AVP y 
n’e Gobiemo actual cu loke a bin 
ta haci ta wordo aprecia y nan ta 
consider’e importante p’e futuro 
di e pais aki. 

Pueblo di Aruba a subi caya dia- 
domingo ultimo sea tabata den 
auto, of banda di caminda pa 
bisa cu nan kier p’e trabounan 
aki continua. 

Aruba a mira cu AVP atrobe 


a hinca un ekipo den otro y 
cu atrobe a bin cu un plan pa 
percura pa hopi di e progreso 
continua y pa progreso nobo bin 
tambe. Un progreso cu ta bin 
renoba y modernisa atrabes di 
caranan nobo riba e lista, pero 
cu e conocemento y experiencia 
di candidatonan di eleccionnan 
anterior. 

Pueblo ta aprecia cu AVP a tuma 
iniciativa y tempo pa tende di- 
rectamente for di nan atrabes di 
tur aña cu a keda bishita, pero 
tambe di e evento lOOOVoz. 

“Necesidad ta cambia. Locual 
awe ta un prioridad, mañan ta 
menos un prioridad; bo mester 
keda den contacto cu pueblo 
pa bo sa kico ta su prioridad, 
pa bo por lag’e refleha den bo 
trabou y den bo esfuerso y den 
e prioridad cu bo ta pone pa bo 
gobernacion,” asina Mike Eman 
a duna di conoce. 

“AVP den ‘Aruba Padilanti: 
2017-2021’ tin e mihor plan 
atrobe p’e futuro di e pais aki.” 
Partido di Pueblo Aruba AVP tin 
e mihor plan y e mihor ekipo pa 
bay e eleccion aki. 

Mike Eman ta kere cu pueblo ta 
ripara esey y tin aprecio grandi 
p’e empeño cu a bin ta haci du- 
rante ocho aña. 

Eman: “Diadomingo esey a keda 
refleha y awe mi kier a gradici e 
miles y miles di persona.” E lider 
politico a recorda con ora el a 


yega na Pos Chikito, un hende 
cu a laga busca a base di su con- 
fiansa y neutralidad a inform’e 
cu a conta te cu e momento ey 
3.967 auto, y ainda tabatin un 
caravana su tras. 

“Mi sa cu esaki ta un cifra re- 
cord pa un parada di auto y 
esey sigur ta algo cu ta duna un 
indicacion.” 

Despues di a gana gobernacion, 
eleccion di 2013 hopi a considera 
cu lo tabata dificil pa bay dilanti, 
pero AVP a bay di 27 mil pa 33 
mil voto cu a nifica un asiento 
adicional den Parlamento. 

Awe atrobe hopi ta pensa cu 
historicamente un Gobierno di 


8 aña no por ripiti, pero Eman 
ta bisa cu e eleccion aki ta hopi 
diferente di tur otro eleccion. 
Den e eleccion aki tur hende, 
pueblo henter por mira y sinti 
kico ta den discusion. 

“Bo no por gaña ningun hende 
cu no tin mehoracion den nan 
bario, den nan scolnan of den 
nan centronan deportivo; bo 
no por gaña ningun hende cu 
bijstand no a subi, cu no tin un 
schoolkinderentetoeslag, of au- 
mento di salario minimo; bo no 
por gaña empleadonan publico 
cu nan no a haya indexering y 
aumento di diferente uitkering. 
Nan ta mira cu e gobernacion aki 
a haci hopi mas pa nan,” asina 
Milce Eman a finalisa bisando. 

Di acuerdo cu Gregorio Wolff, ex dirigente sindicaI 

Aruba a y ta ignora ILO 

(International Labour Organisation) 



ILO a wordo funda na 1919 despues di e 
prome guera mundial, cu a trece un desaster 
pa humanidad y sigur tabata e mayor razon 
banda di e luho di sindicalismo pa lanta un 
organización di caracter social, ILO. 

Na Aruba, Gobierno nunca a hiba un 
maneho pa duna ILO su balor cu e merece 
y esaki ta un motibo cu constantemente Go- 
biernonan ta manera balia cu e problemanan 
social, sin trece solucionnan duradero. 
Igualmente e bienestar di pueblo = Tra- 
hador ta keda semper un tema pa wordo 
mehora, segun Gregorio Wolff. 

Tur aña paisnan ta wordo invita pa discuti 
temanan di importancia pa loke ta trabao y 
e situación social di e ser humano. 


cubri e terenonan social y pa trahador ta 
esencial. 

Conbenionan importante p’e trahador y 
sindicalismo cualnan no ta ratifica pa Aruba, 
pa cualnan mester bringa pa nan ser ratifica 
ta lo siguiente: 

P’e parti social social y pa un dialogo Tri- 
partite: Conbenio 102, ta for di 1952 y ta 
regla e seguridad social; Conbenio 117, di 
1962 y ta regla e norma y obhetibonan di e 
politica social di cada pais; Conbenio 118, di 
1962 y ta trata e trato igual cu mester existi 
den e seguridad social di un pais; Conbenio 
144, ta regla e consulta tripartite, den cual 
tin e normanan internacional di trabao y 
cual conbenio ta di 1976; Conbenio 157, 
ta di 1982 y ta trata e conversación di e 
derechonan pa lolce t’e materia di seguridad 
social; Pa fortalece e lucha sindical: Con- 
benio 87 di 1948 ta sumamente importante 
pa sindicalismo, ya cu e ta regla e 

libertad sindical y e proteccion di e derecho 
di sindicalisacion; Conbenio 89, di 1948 
ta trata e reglanan pa trabao nocturno di e 
hende muher; Conbenio 98, di 1949 y ta 
mara na conbenio 87 ya cu ta trata di dere- 
cho di sindicalisacion y consecuentemente e 
derecho di negociación colectivo; Conbenio 
135, di 1971 y ta regla e defensa y derecho 
di e representanan di trahador; Conbenio 
151, di 27 juni 1978 y ta regla e derecho di 
sindicato den sector publico pa por negocia 
tambe e condicionan di trabao di e empleado 
publico y alabes ta regla e defensa di e lider 
sindical y e comportacion di Gobierno. 


Di Aruba, masha poco Gobierno y e part- 
nernan social ta asisti n’e encuentronan aki. 
Después di aprobación di conbenionan, 
esaki ta ser manda pa tur pais na mundo, 
pa ratificación. 

Si ratifica un conbenio e pais mester trece 
leynan cu ta di acuerdo cu e conbenionan. 
Pues pa sigui un politica duradero di Gober- 
nación riba e terenonan social y humano, 
ratificación di e conbenionan di ILO cu ta 


REORGANISACION DI APARATO 
PUBLICO 

Hopi politico ta papia di reorganisa e apa- 
rato publico, pero parce nan no conoce e 
materia bon y nan ta trece solucionnan cu 
ta zona bunita, pero prácticamente ta algun 
cos nan ta tira aki y aya. 

Prome cos cu mester haci ta defini e organi- 
zación corectamente, esaki pasobra ultimo 
tempo Gobierno a traha yen di departamen- 


to childto cu su hefe y trahadornan, sin e 
guia di profesionalnan. 

E Ministro no ta respeta ni e decisión di 
e Hoorcommissie cu e propio Gobierno a 
instala, ni decisión di Huez pa después nos 
ta wak e motibo di e Ministro ora famianan 
di politiconan ta ricibi e función di e amb- 
tenaar manda cas. E comportacion malo di 
e Ministro ta haci cu ambtenaar manda cas 
no por bay den overtolligheidspoel. 

Igualmente nos ta tende di e hala di coordi- 
nadornan di Gobierno, kendenan ta ser aloca 
den e aparato publico ultimo simannan, 
segun Gregorio Wolff. 

Pues e nombramento di trahadornan a base 
politico t’e problema grandi den e aparato 
publico. 

Un di acuerdonan di e welga grandi na 1972 
ta bisa cu mester bin un Personeelsraad cual 
lo trata e nombramento di ambtenaarnan, 
cual nunca a ser cristalisa y e actual Gobier- 
no ta fiesta cu su desicionnan politica di 
nombramento. 

GO-A 

Di dos ta trata di asunto di trahadornan y 
ainda den nos leynan tin e GO-A (Georga- 
niseerd Overleg in Ambtenaarzaken) cual t’e 
comision stipula pa ley, LMA capitulo 10, 
den cual ta hiba deliberacionnan riba con- 
dicionnan di trabao di e Empleado Publico 
entre sindicato y Gobierno. Tin deliberación 
pero na final ta Gobierno ta dicidi. 
Normalmente den asunto di indexering 
durante nos Status Aparte tabatin negocia- 
mento directo di Gobierno y sindicato pa 
yega na acuerdo. 

Pa otro asuntonan Gobierno hopi biaha ta 
dicidi sin envolvi sindicato y gobernacion 
no ta respeta trahador y Gobierno ta sigui 
manipula y logra su metanan, e ex dirigente 
sindical Gregorio Wolff a sigui mustra. 


Mamta 

^ co¥^ré( 1 'oko 

Tel: 583-14P0 FaX: 583-1444 

Xpresa 

bo mes 

E dolor inecesario 
cu MEP a causa 
nos famia (Parti 1) 

Pa: Felipe Croes 

PA medio di esaki mi persona Felipe Croes 
kier pidibo espacio den bo medio pa duna 
mi opinion y conta nos experiencia como 
famia/mayor over e caso di mi yiu Gerick 
Croes na 2016. Como cuidadano mi tambe 
tin derecho di expresa mi mes y mi ta spera 
cu otronan por respeta esey. 

Na prome lugar mi kier duna di conoce cu 
ami ta considera mi mes un MEPista di cuna 
cual for di tempo cu Betico Croes a funda 
MEP mi a sigui e organisacion politico. Ora 
cu e partido a wordo funda e tabatin ide- 
alnan fuerte y den organisacion tabatin 
espacio pa tur hende briya y e oportunidad 
tabata wordo duna. Apesar cu Betico tabata 
esun di mas popular y e lider semper otronan 
riba lista bou su liderasgo por a sobresali. 

Concientemente mi a laga tempo pasa 
prome mi duna nos opinion tocante caso y 
experiencia amargo cu nos como famia a 
biba aden. Mi yiu homber a wordo bon cria 
y forma dor di su sra. mama y mi persona. 
Nos tabata un famia humilde, pero ehemplar 
cu a percura pa nan logra nan educacion. Tur 
loke nan tin awe ta pasobra a logra esey cu 
nan estudio y sudor di nan propio frenta. 
Si un dia e tabata kier algo e sa cu e mester 
traha y spaar pe. Dor di yena saco na super- 
market el a spaar pa yega na su prome auto. 
Cu e norma y balornan cu nos a lante nunca 
nan tabatin necesidad di touch cu nada di 
ningun hende. Asina el a crece y termina su 
estudio na un edad hopi jong. 

Gerick semper a gusta politica y tin hopi pa- 
sion y amor pa nos pais. Desde cu el a sac- 
rifica su carera den mundo di accountancy/ 
belasting pa subi lista di MEP ta decepcion 
so el a conoce. 

Un di e prome decepcion sufri ta ora el a 
haya un cobransa sorpresa di mas di 20 mil 
florin pa gastonan legal ora di bay Corte na 
2013 pa motibo di a subi lista di MEP. Ki- 
zas hopi ciudadano lo pensa t’e mes a dicidi 
pa haci esey, pero hecho ta keda cu un or- 


ganisacion politico cu lo ta interesa den un 
hoben no mag hunga cu su futuro. Mi yiu a 
laga sa e tempo ey como hoben profesional 
cu recien ta traha e ta imposibel pa paga 
gastonan legal di abogado si encaso tur cos 
mester bay leu. Aunke cu nada por escrito 
no tabatin, nan a bise no preocupa, pasobra e 
lo haya su asistencia legal pa bringa su caso. 
Pero despues el a lceda sin trabou y pa colmo 
haya un cobransa di 20 mil florin pa paga. 
E suma e mester a page for di loke el a 
haya di su likidacion. Mi ta laga na pueblo 
pa huzga si ta normal pa hunga cu un ho- 
ben profesional su futuro asina? 

Nos como famia a biba cu a realidad ald y 
semper a kere den dje p’e demostra cu trabou 
duro cu e lo logra sobrepasa tur obstaculo. 
Gerick a lceda entre october 2013 te cu feb- 
ruari 2014 desemplea y pa tristo cu esaki por 
sona partido MEP mes no a worry. 
Literalmente a lagu’e sclama tur e lunanan 
ey bibando bou situacion economica- 
mente hopi dificil. 

Esaki pueblo no sa, p’e mesun motibo aki 
e ta incomprendibel cu ta aplaudi e organ- 
isacion ald ciegamente. Loke si partido MEP 
a haci pe na october 2013 ora cu su caso a 
sali positivo a saca un articulo den corant 
felicitando e pa gana su caso, pero lo demas 
nada. Nan bida a sigui normal, mientras 
mi yiu su bida a cambia y tabata struggle. 
Finalmente despues di a pasa den un se- 
leccion di candidato cu a solicita pa bira 
fractie-medewerker di MEP el a wordo 
escogi. Nos famia tabata hopi agradicido 
p’e oportunidad cu mi yiu a haya. Pero 
lamentablemente e trato mes den MEP en 
general semper a laga di desea. 

Parlamentarionan hopi biaha tabata trate 
comosifuera ta mucha e ta, lubidando cu 
kizas e tin mesun of mas educacion y cono- 
cemento cu nan. Pero Gerick semper a man- 
tene su mes humilde, pero tambe expresando 
loke e no ta haya ta corecto. Kizas ora bo ta 
demasiado honesto esaki por conduci cu 
hendenan lo por marcabo. 

Realidad cu ningun hende por nenga t’e 
hecho cu mi yiu homber durante e periodo 
como fractie-medewerker t’e unico persona 
banda di 2 Parlamentario di MEP cu con- 
stante for di 2014 tabata hibando oposicion 
y traha duro. 

Apesar di tin poco recurso pueblo por a nota 
con Gerick a crece y tur ora ta capta aten- 
cion cu su articulonan bon balansa y critico 
manteniendo un liña di respet. Hasta com- 
pliment e tabata ricibi di contrincantenan cu 
a respete pa su forma di hiba politica. 

Ora ami tabata compañe den eventon- 


an social, pueblo ta contento di mire. 
Den un periodo record e admiracion pe a 
crece substancialmente. 

Pero e mesun crecemento y admiracion 
di un pueblo pa Gerick a haci’e bira un me- 
nasa grandi pa otro politiconan tradicional 
di MEP incluyendo e lider cu ainda ta usa 
sombra y memoria di Betico pa haci po- 
litica. Pero MEP su actitud tabata uno hopi 
demotivante y destructivo p’e como hoben 
profesional. Na varioso ocasion mi yiu a 
wordo reclama, pasobra e ta scirbi hopi ar- 
ticulo. 

Tabata comosifuera e tabata limita di pro- 
fila su mes. Mi ta contento si di wak awor 
cosnan ta diferente, pasobra ta temporada 
di eleccion. Manera mi a bisa anteriormente 
Gerick tin un estilo unico di comunica cu 
e pueblo y esaki a causa un clima di envida 
contra su persona den e mesun organisacion 
cu e tabata traha duro den dje. 

Gerick nunca a drumi, nunca a descansa y 
semper despues di eleccion 2013 el a lceda 
activo. Nos como famia tabata asombra cu 
for di e propio lider tabata sali expresionnan 
cu e no por profila su mes mas cu e lider, 
pasobra hende ta comenta esey. 

Otro Parlamentario femenino tabata haci co- 
mosifuera e topico financiero t’e so mag di 
papia, scirbi of comenta di nan. E impre- 
sion ey sigur ta demotivante pa un hoben, 
pasobra bo ta desencurashe y no ta duna 
espacio p’e sigui crece. Ta comosifuera si bo 
ta Parlamentario so bo mag scirbi. 

Esaki ta un trato denigrante y n’e mesun 
momento hopi negativo pa un organisacion 
politico cu kier purba haya otro grupo di 
sostenedornan p’e por crece. Parlamen- 
tarionan inclusivo lider tabata balote y 
purba na sabotea e como politico promet- 
edor y un di esnan cu lo a bira hopi grandi 
2017. Personalmente nunca mi a pensa cu 
den partido di Betico asina hopi persona 
falso y envidioso ta forma parti di dje y 
cumi yiu por tabata rond di hendenan asina. 

Gerick dedicando su mes 100% na po- 
litica (pasobra carera den sector priva e no 
tabatin mas) a demostra kico un persona 
apesar cu no ta den Parlamento y no ta bin 
di famianan cu descendencia politico (of 
privilegia) por haci ora bo tin pasion y amor 
pa politica. E1 a cuminsa ta haci fundrais- 
ing hopi tempran, pero pa hasta esey mi yiu 
a wordo obstaculisa y critica. Mi yiu homber 
a wordo reclama y critica, pasobra e ta usa 
logo di MEP, a critike pasobra partido tin 
preferencia. Tabata parce su man tabata 
mara! 

RECIENTEMENTE , Bohama Aruba N.V. bou 
maneho di sr. Sander Leijenaar, sr. Rene Ten Thije 
y sr. Henk Croes a haci un donacion na dependance 
di Maria College MAVO. 

Nos alumnonan ta haya bankinan extra pa nan por 
uza den pauze. 

Directiva di Maria College MAVO bou maneho nobo 
di juf. A. Rosenstand (directora), men. E de Cuba 
(dir. adhunto) y juf. M. Maduro (dir. adhunto dep.) 
conhuntamente cu e alumnonan ta gradici pa cu e 
gesto aki. Dependance Maria College MAVO ta situa 
na L.G. Smith Blvd 110 tel: 280-0036. 


Dañonan causá pa Irma ta pone cu : 

Pa reconstrui st. Maarten lo por 
costa hasta 4000 mion dolar 


WILLEMSTAD - E desaster cu orkan Irma 
a laga atras na Sint Maarten t’asina grandi 
cu expertonan a calculá cu pa reconstrui e 
isla di nobo, esaki lo tin como consecuencia 
cu Corsou tambe lo pérdé su autonomia fi- 
nanciero, pasobra den e caso di mas suave e 
gólpi financiero lo ta 1500 mion dólar y den 
e caso mas severo hasta 4000 mion dólar. 
St. Maarten automaticamente lo pérdé su 
autonomia financiero, esta si nan tabatin 
esald, pasobra Hulanda ta considerá gober- 
nantenan di e isla asina corupto cu awor 
nan lo tin argumento de sobra cu nan no 
por confia e politiconan di Sint Maarten cu 
un suma asina grandi. 

Pero cu bay al grano lo siguiente: E colecta 
cu Hulanda a tene den fin di siman pa yuda 
Sint Maarten a produci scandalosamente 
poco sén compará cu ora pidi Hulandesnan 
duna pa combati hambruna na Africa of 
victimanan di guera den regionnan Medit- 
eraneo. 

Mas o menos 15 mion florin e colectanan 
produci y medionan Hulandes mes a scirbi 
cu ta cos di grita yora con bergonsoso e cos 
aki ta. 

Diasabra a sali publica den corant cu dos 
siglo pasá cu tabatin crisis na Hulanda cu 
inundacion, hasta catibonan a pone sén y 
depchi pa manda Hulanda. Despues di e 
gran inundacion di 1954 comparativamente 


Sint Maarten y Corsou sigur a duna más cu 
Hulanda a colecta den fin di siman. 
Bayendo bék St. Maarten, expertonan a 
calculá entre 1500 pa 4000 mion dólar cu 
mester pa reconstrui e isla. 

Esey pasobra e dos pilaman mas grandi cu ta 
produci placa cu ta aeropuerto y haf a keda 
totalmente destrui cu esey automaticamente 
a kibra lomba di e isla cu ta turismo. 

Hotelnan a sufri tremendamente y ni maske 
turista yega, no por hospedá nan. Esey ta 
nificá cu cantidad di hende cu tabata traha 
den turismo a pérdé nan trabou. 

Y si nan a pérdé nan trabou, nan no por 
paga un fiansa na banco of e hipoteek riba 
nan cas. 

Aparentemente no ta tur caminda e destruc- 
cion tabata asina devastador di manera cu no 
por generalisá y bisa cu ta tur cos a bay plat. 
Tin ald-aya cu a lceda para y por sirbi ainda. 

E análisis cu expertonan a traha pa 
Gobiérnonan tin un bista kico te tarea 
di Hercules cu nan tin dilanti ta cu si tur 
banco y companianan di seguro tabatin nan 
sistema prepará pa un catástrofe asina, por 
iniciá cu un Plan di Continuidad pa lanta 
economia for di tera. 

Esey lo resultá masha dificil di tur manera, 
pasobra sin aeropuerto y sin barco di turista, 
practicamente no tin otro manera pa haña 


divisa riba e isla. 

Pa constatá primeramente cu Gobierno mes 
no tin capacidad financiero pa haci absoluta- 
mente nada. E suma total di nan presupuesto 
mes ta mustra esaki. 

Ta ser asumi cu tin propiedad sigurá pa un 
montante di 6500 mion dólar y ta compa- 
nianan di seguro tin cu cubri e daño sin por 
conta riba Gobierni di e isla. 

Normalmente un compania di seguro ta 
re-asegura e portfolio serca companianan 
universal y grandi y den tal caso, no nece- 
sariamente e companianan di seguro lo sufri 
impacto grandi di e desaster. 

Den e caso aki e impacto mas grandi ta dal 
e companianan re-asegurador, pasobra e 
daño no a keda limitá na St. Maarten, pero 
a yega te Florida. 

E caos cu Irma a causa ta comparabel cu e 
Gran Recesion cu tabatin na aña 2009 p’e 
Union Monetario den Reino. Banconan 
tambe lo bay sinti e presion. 

Kico t’e solucion? 

Loke a pasa na 2009 ta cu Merca y Europa 
a hinca placa den e institutonan financiero 
cu a haña gólpi y a bira doño di banco y 
compania di seguro. 

Traduci na Papiamento: Si Hulanda mester 
hinca un par di mil mion dólar den recon- 
struccion di Sint Maarten, nan mes kier 
manehá e placa ald sin intervension di nos 
Banco Central y automaticamente lo haci 
doño di nos Banco Central y maneho finan- 
ciero di nos pais. 

‘So much so’ pa autonomia financiero, pa- 
sobra nos ta bék den era colonial. 

Diabetes birando mas popular bou di muchanan 

A presenta foyetonan yena 
di informacion riba diabetes 



PLATAFORMA Promocion di Salud tin 
representacion di 7 organisacion y un dokter 
di cas, esta ImSan, IBiSA, A ZV, SVb, Wit 
Gele Kruis, Hospital y Departamento di 
Salud Publico como voorzitter. 

E meta di e plataforma ta pa traha hunto pa 
prioritisa e problemanan relaciona cu male- 
sanan cronico y pa yega na un comunidad 
di Aruba cu tin un estilo di bida saludabel. 

Pa canalisa e informacion di diabetes y in- 
forma e poblacion di Aruba rib’e topico aki, 
Plataforma a partner cu Aruba Lions Club 
locual a cubri e parti financiero, pa desaroya 
un serie di 9 foyeto. 

A presenta esakinan awe mainta den pres- 
encia di Minister Schwengle, Presidente di 
Lions Club y e miembronan di plataforma. 

Director di Wit Gele Kruis a gradici tur hen- 
de cu a contribui y para tras di e proyecto 
aki. 

Wit Gele Kruis a ripara cu e edad di diabetes 
tipo 2 ta bahando y esaki ta algo di lamenta 


pasobra por preveni esaki. 

P’e motibonan aki a traha un serie di foyeto 
pa henter Aruba unda, antes cada instancia 
tabata tin diferente foyeto. Desde awe tur 
instancia, tur dokter di cas, tur specialista 
cu tin di haber cu diabetes, lo bay ricibi e 
mesun foyetonan aki pa nan pashentnan. 

Joost van de Kamp di Fundacion Diabetico 
ta haya cu e foyetonan aki ta sumamente 
importante, pasobra tur cos ta cuminsa pa 
hisa e nivel di conocemento di diabetes. 
Kiermen kico diabetes ta, pero tambe con 
pa control’ e. 

E enfermedad aki por keda controla y si un 
hende tin e, ta importante pa percura cu e 
no bira mas pio y e consecuencianan ta mas 
grandi. E 9 foyetonan cu a keda traha, ta 
duna bon informacion na hendenan cu tin 
diabetes caba of tin riesgo grandi pa haya e 
enfermedad aki. 

Tambe e famia por haya sa con pa deal cu e 
malesa y con pa biba cu ne. Un cambio den 
estilo di bida cu suficiente actividad fisico y 



un dieta balansa ta yuda cu esaki. 

Pa 3 aña y mey Aruba Lions Club ta atendi- 
endo cu e peticion pa yuda financieramente 
cu e asunto di diabetes. Tur ora cu a trata 
e topico, e directiva ta pone atencion. E 
proyecto di diabetico ta di Lions Interna- 
tional y e clubnan ta atende cu ne si ta desea 
di haci esey. 

Lions Club di Aruba semper a concentra riba 
esald y pa hopi aña nan ta yudando hospital 
cu cama y rolstoel. Ora ta papia di hospital 
y rolstoel, esaki ta na final di diabetico ora 
ta papia di amputacion. Esaki ta pone cu 
mester bay enfoca mas rib’e parti preventivo 
y no curativo. 

Aruba Lions Club ta haya e idea aki pa bay 
na e nivel preventivo uno hopi importante, 
mas efectivo y mas exigente. Por crea esaki 
dor di e conscientisacion di e foyetonan, 
unda cu den futuro tin un comunidad mas 
saludabel cu ta come miho y un reduccion 
di hendenan cu ta diabetico. 

E enfermedad aki ta uno sumamente erg y 
den e ultimo 2 añanan ora cu Bibi di Aruba 
Lions Club a entrega e cama y rolstoelnan, 
el a combersa cu hopi famia. E1 a weita con 
tristo e cosnan aki ta y su persona a bira mas 
consciente cu mester enfatisa riba esald. Mas 
mucha jong ta birando diabetico cual antes 
no tabata asina. 

Cu e foyetonan aki hopi hende lo ta mas 
consciente y e mayornan por mira con pa 
yuda nan yiunan. Tin un grupo grandi cu no 
ta reconoce cu nan tin e enfermedad ainda. 
Esey ta loke mester cambia y esey lo tuma su 
tempo. A cuminsa rib’e bon caminda, unda 
cu Wit Gele Kruis a haci un bon trabou con- 
huntamente cu miembronan di Plataforma 
y cu e sosten di Aruba Lions Club. 

Brazil Taekwondo a entrega 
Mauro Jones e potretnan p'e kalender 2018 



DIALUNA mainta Sharline Roga 
Klabér y Alberto Klabér a bay cerca Mau- 
ro Jones di Jones Publicidad na Tanki 
Leendert pa entrega e file completo di 
kalender 2018 di Brazil Taekwondo 
Stichting. E potretnan y e texto cu ta 
bay parti paden di e kalender a wordo 
entrega na Mauro Jones. 

Mester a haci un yamada p’asina con- 
firma e texto p’e caft, mirando cu e 
texto mester bin manera cu e ta scirbi 
tur caminda. 

Sharline Roga Klabér y Alberto Klabér a 
keda serca di Mauro Jones pa mira con 
e layout ta bay y Mauro Jones tabatin e 
concepto traha caba. 

Mester pone tur e actividadnan di Brazil 
Taekwondo Stichting den e kalender y 
despues mester print un so pa por mira 
esaki prome cu esaki por bay pa print. 
Tur hende mester mira prome con e ta 
bay lceda y controla bon si tin un of mas 
fout aden prome cu duna e lus berde p’e 
print oficialmente. 

Esaki ta algo cu ta sosode tur aña pa ga- 
rantisa un bunita y bon kalender pa ora 
cu e pueblo cumpre, pasobra e kalender 
di Brazil Taekwndo Stichting ta bon 
bendi y e por wordo usa pa diferente cos 
na cas of negoshi. 


E bukinan di mas pret den e "Happy Box" di McDonald s 

MCDONALD’S ta renoba su compro- 
miso cu e famianan agregando un altemativa 
novedoso di entretenimento n’e “Happy 
Box”; lo ofrece un coleccion exclusivo di 
cuatro storia increibel. Trabes di e iniciativa 
aki, McDonald’s lder brinda diferente her- 
ment n’e famianan, pa stimula e creatividad 
di e chikitinnan y inspira muchanan pa lesa. 
E muchanan lo por scoge un di e bukinan 
coleccionabel, cu lo pone e imaginacion 
bula. 

E titulonan di e bukinan ta “Pete the Cat’s 
Got Glass”, “Anelia Badelia First School 
Day”, “Just a School Project” y “If you Take 


a Mouse to School”. 

McDonald’s ta sigui ofrece alternativanan 
cu ta yuda crea habitonan positivo y ade- 
mas, ta stimula e imaginacion y creatividad 
di e muchanan. 

For di nan incorporacion di e bulci- 
nan den e “Happy Box”, McDonald’s 
a posiciona su mes como e distribuidor 
mas grandi di Latino America, yegando 
na entrega mas di 5 miyon ehemplar. 

McDonald’s y Lesamento 

Durante tres aña consecutivo, McDonald’s a 
desaroya diferente accion pa incentiva den e 


chikitinnan e habito di lectura y transform’e 
den un actividad cu ta atrae nan atencion. 
Cu diferente coleccion, y di tematicanan 
varia, a acerca e famianan cu un opcion nobo 
di entretenimento, yegando na entrega mas 
di 5 miyon buki desde su lansamento. 

E campañanan aki, ademas, tabata acom- 
paña pa aliansanan den Latino America cu 
casnan editorial, fundacionnan y ONG’s 
pa yuda promove e habitonan di lesamento 
acercando e muchanan na bukinan dibertido 
y educativo. Man teni di e diferente actor- 
nan social, a haci donacion di mas di 10 mil 
buki na muchanan di recursonan scars. 

World Peace Day Event, Peace is Possible 

Organisa entre organisacionnan di JCI na Aruba y UNESCO 



DIAHUEBS, 21 di september, rond mundo ta celebra dia mun- 
dial di paz. Rib’e dia importante aki JCI mundialmente ta pone 
extra atencion rib’e importancia pa biba na paz cu otro. 

Hopi biaha nos ta pensa cu dia di paz ta algo leu for di nos cu ta 
conta den e paisnan cu dia aden y afo tin guera y violencia. Pero pa 
nos por crea e conscientisacion con pa nos logra paz mundial nos 
mester cuminsa aki na Aruba mes, rond di nos, cu nos mayornan, 
yiunan, famianan, amigonan, coleganan y politiconan. Y con nos 
ta logra esald? 

Dor di siña tin mas pasenshi cu nos mes y cu otronan, siña pordona 
y no wanta rencor pa sigui dilanti. Esald sigur lo trece menos vio- 
lencia y guera rond di nos. Laga nos como mayornan, educadornan 
ta ehempel pa nos yiunan y asina nan tambe por ta ehempel pa nan 
amigonan. Hunto nos por sigui contagia otro pa crea paz entre nos. 

“Peace is Possible” Event 2017 

Rib’e dia special ald di World Peace Day, JCI YALA ta organisa 
un campaña di conscientisacion cu e meta pa hunto cu mas organ- 
isacionnan conscientisa pueblo cu paz ta posibel. 

E World Peace Event ald lo tuma luga na Linear Park banda di 
e Aruba sign di 6:00pm pa 7:30pm. Miembronan di JCI YALA y 
diferente organisacionnan manera e. o. JCI Senators of Aruba, JCI 
Aruba y UNESCO lo bin hunto pa celebra e dia di paz. E prome 
100 personanan presente lo ricibi un free cupcake. 

Un invitacion ta bay na henter e pueblo di Aruba, organisacionnan, 
fundacionnan, gruponan di scouting, famianan, amigonan, cole- 
ganan bin bisti na blanco cu ta color di paz y join e evento aki. 


Hunto nos lo contribui na e “Peace is Possible” event cu na final 
lo beneficia Aruba y henter mundo. 

JCI (Junior Chamber International) ta un organisacion non-profit 
cu ta brinda hobennan entre 18 y 40 aña e oportunidad pa desa- 
roya nan mes cu ta empodera nan pa haci cambio positivo den 
nan comunidad. E fundado di JCI, sr. Henry Giessenbier a lanta e 
organisacion ald na final di prome guera mundial netamente cu e 
pensamento y vision pa duna hobennan e oportunidad di desaroyo 
pa nan crea e impacto den nan comunidad pa tin ‘everlasting’ paz 
na mundo. 

Pa mas informacion tocante e diferente organisacionnan di JCI, por 
tuma contact cu JCIYALA via jciyala@gmail.com , JCI Aruba via jçL 
aruba@yahoo.com y JCI Senators of Aruba via senatorsofaruba@ 
gmail.com . Sigui e evento ald riba Facebook na unda lo bay post 
diferente quotes y tambe videonan enfocando riba dia di paz. 



Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com if www.facebook.com/awemainta 583-1400 á 583-1444 

Apreciabel conciudadano, 


Cu hopi orguyo mi ta comparti cu bo persona e vision di Pueblo Orguyuso Respeta, POR. 

Un vision cu a wordo crea for di un anhelo pa transforma Aruba den e pais na unda bienestar 
ta uno real y pa nos tur. Un Aruba na unda pueblo no solamente kier haya di come pero kier 
tambe tin e liberdad di siña pisca. Un Aruba na unda cada ciudadano ta doño di su propio 
destino y na unda derecho constitutional no ta un fabor. 

Un Aruba na unda pragmatisimo no mester competi cu ideologia di solamente algun persona. 
Ideologia hamas y nunca por para riba bienestar di un pueblo. Laga nos semper corda esaki. 
Nos ta un team di profesional cu a bin hunto for di diferente angulo di bida cu un meta 
comun, esta; traha incansablemente pa Aruba y su hendenan. Nos programa, cu ta carga 
e nomber ‘ Vision ’17-’21 Hunto Nos POR ta contene puntonan di atencion y prioridad cu 
aboso, nos hendenan a presenta y a comparti cu nos. Despues e tres lunanan cu nos a sinta 
cu diferente instancia y grupo den comunidad, como tambe a base di e miles di mensahenan 
ricibi via rednan social, nos a bin na e conclusion cu pueblo no solamente kier un voz, pero 
un voz cu berdaderamente ta wordo scucha. Pa es motibo Vision 17-21 Hunto Nos Por, ta uno 
di pueblo y pa pueblo. Hunto nos lo logra! 

Mi kier tuma e responsabilidad como lider di partido y enfatisa cu e tempo cu nos tin nos 
dilanti no ta bay ta uno facil. Tin retonan cu nos lo mester enfrenta y nos mester realisa 
cu e unico forma pa surpasa e retonan aki ta a base di un asercamento autocritco, un plan 
concreto y accionan realisabel. 

Pa e motibo aki, nos vision ta,kibra cu e tradicion politico. Nos kier papia menos y haci mas. 
Nos kier ta inclusivo y habri, no solamente riba papel, pero cu echo Nos kier duna bo un 
trato igual, respetando bo derecho di kier ta ken bo ta. Nos kier pa abo y cada cuidadano cu ta 
biba riba e pida baranca aki ta e ganador absoluto di nos accionan. 

Dia 22 di september 2017 lo ta un dia historico riba cua hunto cada un di nos por tuma e 
responsabilidad di ta doño di nos mesun destino. Dia 22 di september abo por dicidi pa siña 
pisca of djis haya di come. Hunto cu E Forsa Nobo, nos lo guia e pais riba e rumbo di progreso 
cu lo por wordo sinti den tur hogar. Bienestar berdadero y pa tur hende! 

E Futuro di nos isla ta den bo man, nos ta confia den bo sosten... awo y despues di 22 di 
september 2017. Hunto Nos POR! 

Bálornan humano semper mester prevalece riba ideologia. 


Otmar E. Oduber B. Sc. 

Lider di partido Pueblo Orguyoso Respeta (POR) 

1 . 

Nos 

Compromiso 


K ibrando cu tradicion politico 



NO MAS PROMESA 
BASHI 


Bo dilanti bo ta haya e programa di partido pa eleccion 2017 di Pueblo Orguyoso y Respeta 
(POR). Pa nos ta un honor pa por presenta esaki y tin tur confiansa cu bo persona por 
identifica bo mes cu e contenido. Nos como plataforma politico ta scoge pa distancia nos mes 
di haci promesa bashi. Pense bon y analisa e historia di partidonan politico tradicional: 

Bo lo pone bo confiansa den partidonan cu repetidamente durante campañanan electoral ta 
haci promesanan y despues unabes den gobierno no ta cumpli cu esakinan? Bo lo pone bo 
confiansa den partidonan politico cu ta presenta programa di partido cu ta populista y tambe 
irealistico cu e unico meta pa gana bo voto pa asina drenta of keda den gobierno? Bo no ta 
kere cu 31 aña despues cu nos pais a logra su Status Aparte e momento a yega pa pone un fin 
definitivo na e circulo vicioso aki, cu ta beneficia solamente e partidonan en cuestion pero cu 
no ta na interes general di nos pueblo?Awe POR ta kibra cu tradicion politico. E documento cu 
bo tin bo dilanti no ta contene promesa bashi, si no puntonan concreto di atencion, prioridad 
y importancia cu ta sali for di preocupacion, deseo y exigencianan cu ta biba den curason y 
consenshi di nos comunidad. Contrario na otro partidonan, nos a scoge pa un asercamento 
inclusivo cu comunidad como punto di salida den e proceso di formulacion di nos programa 
di partido (“bottom-up approach”). 

Despues di 3 luna di varios ronda di consulta cu un gran cantidad di gruponan di enfoke y 
tambe cu actornan y miembronan clave den nos comunidad, nos a formula nos Plan di Accion 
cu a wordo presenta na comunidad den luna di mei ultimo. Den e simannan cu a sigui a ricibi 
hopi reaccion y sugerencianan di esnan cu a download e Plan di Accion via nos Facebook 
page. Aki mester haci mencion tambe di e deseo y preocupacionnan cu a bin dilanti durante 
nos bishitanan di cas y reunionnan di contacto. Nos a compila, documenta y analisa tur e 
informacion valioso aki cu nos a ricibi di comunidad y a incorpora esaki den nos progama di 
partido. 

Nos ta e prome partido politico den historia di nos pais cu a hinca asina hopi tempo, esfuerso 
y recurso den un proceso unda na un forma habri, directo y participativo a envolvi comunidad 
den preparacion y formulacion di nos programa di partido. Y nos a haci esaki pa diferente 
motibo: 



1. nos kier enrikese y fortalece nos democracia mediante formacion di ciudadanonan critico, 
consciente y participativo; 

2. nos kier contribui na conscientisacion di nos comunidad cu programa di partido mester 
hunga un papel importante, of kisas hasta determinante, den e proceso electoral; 

3. nos ta convenci cu programa di partido mester refleha loke realmente ta biba den pueblo, 
mirando cu como parlamentario of gobernante ta solamente interes y bienestar di pueblo 
bo mester defende y promove. 

Un palabra di elogio y gradicimento ta bay na tur esnan cu a duna nos nan tempo y 
contribucion valioso na nos programa. Boso voz lo resona. Y mas fuerte pueblo su voz ta, mas 
fuerte e lo resona. Esaki ta e esencia di E Forsa Nobo. 

Goberna un pais ta un responsabilidad serio y mester ta sincero y honesto cu esnan cu ta 
duna bo e mandato pa cumpli cu e tarea aki. Nos programa no solamente ta cumpli cu 
aspiracionnan di nos comunidad, pero na mesun momento e ta uno realistico y balansa 
cu ta forma un fundeshi solido riba cual hunto nos por construi un miho Aruba. Nos no ta 
un partido di promesa, sino di compromiso. Y nos compromiso ta unicamente cu pueblo di 
Aruba....No mas promesa bashi! 


* * POR TA COMPARTI ANHELO DI NOS PUEBLO PA 
TRANSFORMA NOS PAIS j j 


DICON A FUNDA 
POR? 


Un pueblo orguyoso y respeta sosteni pa un gobernacion di calidad ta e base necesario pa 
comunidad por desaroya optimalmente. Rond mundo tin movecionnan grandi ta tumando 
lugar kibrando cu tradicion politico. E tempo moderno ta haci cu cada ciudadano, pa 
medio di tecnologia y medionan social, mas y mas por vocifera su deseonan, inkietudnan 
y aspiracionnan. Dunando oido na un comunidad cu continuamente ta expresa e deseo 
profundo pa un representacion nobo y diferente, e plataforma politico aki a nace pa logra e 
transformacion tan anhela. 

POR ta convenci cu cambio berdadero ta urgente y necesario. Nos ta comparti e anhelo 
di pueblo pa transforma nos pais den un miho Aruba. Un Aruba nobo unda bienestar, 
trankilidad, felicidad, harmonia y prosperidad por reina berdaderamente den tur skina, tur 
bario y tur hogar. 

Historia politico di nos pais a demostra cu union ta haci forsa. Cu fundacion di e plataforma 
politico, E Forsa Nobo, a crea un oportunidad pa uni bou di un solo dak tur esnan cu ta 
convenci cu mester bin cambionan fundamental den politica, gobernacion y maneho publico 
di nos pais y ta dispuesto tambe pa contribui na esaki. Di e forma aki ta sigura cu nos oferta 
di transformacion lo conta cu sosten amplio den nos comunidad durante proximo eleccion, pa 
asina nos por haya un mandato fuerte di e mesun comunidad aki pa den su nomber y interes 
cumpli cu nos compromiso pa cambia fundamentalmente e rumbo di nos pais. 

Loke ta haci nos diferente ta cu pa nos partido cambio tin un nificacion profundo y 
transcendental. Nos partido a wordo funda cu e meta pa logra cambionan fundamental y 
duradero den tur aspecto di nos sociedad. Pues cambionan cu ta necesario pa hiba nos pais 
den e siguiente nivel di desaroyo y realisa tur su potencial. 

Den e programa aki nos ta elabora y splica e cambionan cu POR ta para pe y tambe con nos ta 
bay logra esakinan den e siguiente periodo di gobernacion. 


u 


VOTA PA UN MIHO ARUBA 


JJ 


MESTER POR 

Lansa un plataforma politico nobo den un arena tradicional na Aruba sigur no ta algo facil. 

E ta rekeri curashi y determinacion, forsa di famia, confiansa den abo como ciudadano y fe 
eterno den nos Creador. 

Eleccion venidero no ta bay ta un eleccion manera e otronan cu nos a conoce desde Status 
Aparte. E aña aki pa prome biaha como votador bo persona ta bay tin e opcion pa scoge pa un 
cambio, no cambio di e partido den gobierno sino cambio den e rumbo y desaroyo di nos pais. 
Tur generacion, aunke cu nan diferencianan, tin un meta comun, esta pa hunto construi y 
laga atras un miho pais cu nan a hereda. 

Cu bo sosten, cu bo curashi y man na obra nos lo logra esaki. Hunto nos lo logra. Dia 22 di 
september proximo enberdad nos deseo ta pa bo deposita bo confiansa den nos partido, pero 
mas importante cu esaki, nos deseo ta pa bo vota pa un miho Aruba. 


U 


NOS SOCIEDAD A BIRA MAS CONSCIENTE 


JJ 


□ 



VISION VERSUS 
IDEOLOGIA 


Tradicionalmente partidonan politico ta sali for di un ideologia politico. Esaki kiermen cu nan 
ta basa nan mes riba nan creencia di kico ta e mihor forma pa organisa sociedad. Maske cu un 
ideologia ta un bon base pa formula locual un partido politico ta para pe, e sociedad global, 
pero tambe localmente, ta cambia rapidamente. Desaroyo economico, tecnologia cu cada 
dia ta mas avansa y medionan social ta haci cu rond mundo tin movecionnan remarcabel 
tumando lugar den comunidad y sigur tambe den arena politico. Partidonan tradicional cu ta 
keda opera for di punto di bista di ideologia tradicional, no ta logra conecta cu e necesidadnan 
y deseonan di e comunidad. Un comunidad cu mas y mas ta educa su mes y vocifera loke 
e kier pa esnan cu e a scoge pa represent’e tene na cuenta. Un comunidad cu no solamente 
ta expresa su preocupacionnan, pero cu ta hopi consciente y critico pa loke ta trata nivel y 
calidad di politica, gobernacion y maneho publico. 

Mirando e procesonan aki cu tambe den nos comunidad ta tuma luga, ta necesario pa adapta 
na un forma unda cu no solamente por inclui e tendencianan aki, pero cu ta ofrece tambe un 
punto di salida, un vision cu ta contribui na bienestar di nos pueblo. 

Pa e motibo aki POR ta scoge conscientemente pa no profila su mes como exponente di un of 
otro ideologia politico. E conhunto coherente di ideanan pa POR goberna nos pais, ta ancra 
den nos vision pragmatico, cu hunto cu deseo di pueblo ta forma e base di nos programa di 
partido. 


* * NOS POBLACION A PERDE CONFIANSA DEN POLITCA Y TA 
CANSA y y 

PUEBLO TA CANSA 

Awe, na vispera di un otro eleccion y mas cu 3 decada despues cu nos a logra nos Status 
Aparte, ta e momento oportuno pa nos para keto un rato y reflexiona riba funcionamento di 
nos sistema politico. Un di e puntonan cu mas ta resalta ta e hecho cu un gran parti, kisas 
hasta mayoria, di nos poblacion a perde confiansa den politica y ta cansa. 

E perdida di confiansa aki den politica tradicional tin diferente motibo: 


■ Un enfoke riba poder politico enbes di interes general di nos pueblo; 

■ Promesanan haci durante periodo di campaña sin cumplimento y sin ehecucion despues 
di eleccion; 

■ Promocion di division y polarisacion den politica y comunidad enbes di promocion 
sincero di union; 

■ Patronahe politico, nepotismo y malgastamento di fondonan publico; 

■ Perdida di contacto cu comunidad cu consecuencia cu comunidad ta sinti su mes 
neglisha; 

■ Desigualdad ora ta trata desaroyo socio-economico di diferente grupo den nos sociedad; 

* * TRADUCI DESEO DI PUEBLO DEN PUNTONAN DIACCION 
REALISABEL y y 

NOS BALORNAN: E 
FUNDESHI Dl POR 

POR su vision ta basa riba e siguiente balornan: 

■ Pragmatismo: 

acerca retonan di comunidad a base di analisis, factibilidad, racionalidad y un mente 
habri; 

■ Progesividad: 

progresista cu un enfoke riba innovacion, renovacion, y transformacion riba tur nivel 
(politico, gubernamental, socio-economico); 

■ Integridad: 

transparente, critico y auto-critico riba tur nivel (politico, gubernamental, comunitario) 
ora ta trata maneho y accionan; 

■ Comunitario y participatiuo: 

continuamente den contacto estrecho y directo cu comunidad, traduciendo 
preocupacionnan y deseonan di pueblo den puntonan concreto y den accion. 

^UN ARUBA UNDA NINGUN HENDE TA WORDO DISCRIMINA 
OF PRIVILEGIA y y 


□ 



TRANSFORMACION 
Dl NOS PAIS DEN 
UN MIHO ARUBA 


Loke POR ta ofrece nos comunidad ta e transformacion pa un miho Aruba. Un Aruba unda 
e hende y su derechonan, su bienestar, su progreso y su prosperidad ta poni central y unda 
tur hende ta comparti e frutonan di desaroyo. Un Aruba unda tur districto y bario ta conoce 
adelanto y prosperidad. Un Aruba uni y harmonioso. Un Aruba unda ningun hende ta wordo 
discrimina of privilegia. Un Aruba basa riba igualdad y oportunidadnan igual. 

Un Aruba unda e ciudadano ta consciente, critico y participativo. Un Aruba cu un democracia 
bibo y un parlamento efectivo y eficiente hibando debatenenan di nivel y al caso, y asina 
cumpli debidamente cu su tarea di controla gobierno. Un Aruba cu ta conta cu un gobierno cu 
ta maneha nos fondonan publico na un forma responsabel y cu ta integro y transparente, cu 
bon gobernacion y un aparato gubernamental cu ta productivo, eficiente y ta brinda servicio 
di calidad halto. Un Aruba unda e ciudadano por biba trankil, sin temor di bira victima di 
criminalidad. 

Un Aruba cu un enseñansa gratis y di calidad halto. Un Aruba unda e pueblo ta practica 
deporte y ta biba saludabel y por conta tambe cu un nivel halto di calidad y servicio di nos 
sistema di salubridad. Un Aruba cu ta orguyoso di su herencia cultural. Un Aruba cu ta 
mira e importancia di un desaroyo sostenibel y ta duna contenido real na proteccion di nos 
naturalesa y medio ambiente. Un Aruba cu un economia diversifica cu ta genera empleo di 
calidad pa entre otro nos yiunan di tera cu a bay studia den exterior y ta desea di bolbe nos 
pais pa contribui na desaroyo di nos dushi pida baranca. Un Aruba cu ta wordo respeta den 
Reino y mundo henter. Pues, un Aruba transforma unda tur ciudadano ta progresa y cu un 
calidad halto di politica, gobernacion y maneho publico, di cual nos tur por ta orguyoso. Cu 
otro palabra: un miho Aruba pa un y tur! 

* * NOS TA BAY EHECUTA NOS PROGRAMA INTEGRALMENTE y y 


□ 



PLAN Dl 

IMPLEMENTACION 


Nos compromiso ta cu Aruba y pa traha exclusivamente y incansabelmente pa bienestar 
di nos pueblo. P’esey mes nos ta para firme pa ehecucion integral di nos programa. Pa 
sigura e ultimo aki, durante e prome 100 dia di gobernacion di POR lo formula un plan di 
implementacion acopla na maneho efectivo di proyecto (“project management”). 

E plan di implementacion aki ta consisti di e siguiente elementonan: 

1. E prome paso cu lo tuma luga ta cu tur e proposicionnan y puntonan menciona den 
nos programa lo wordo identifica como proyectonan. Den e cuadro aki un proyecto ta 
un conhunto di accionnan/actividadnan cu mester tuma lugar pa por logra un meta of 
resultado, a base di un planning y budget. 

2. Pa cada proyecto lo apunta e minister cu ta politicamente responsabel pa su ehecucion. 

3. E minister mester defini e meta of resultado desea di un forma mas concreto y midibel 
(“meetbaar”) cu ta posibel. 

4. E minister mester apunta kende ta e persona of funcionario cu ta responsabel pa 
ehecucion di e proyecto (manager di proyecto). 

5. Pa cada proyecto mester defini e accionnan cu lo mester tuma lugar y e periodo den cual 
nan lo mester tuma lugar. 

6. Pa cada accion di proyecto mester apunta esnan cu ta responsabel pa su ehecucion. E 
grupo aki hunto cu e manager ta forma e team di proyecto. 

7. Pa cada proyecto e respectivo team mester traha un budget teniendo cuenta cu e 
accionnan di proyecto y e planning. 

Despues cu e minister concerni aproba e plan di implementacion, lo inicia inmediatamente cu 
ehecucion di e proyectonan. Den e proceso di ehecucion ta distingui e siguiente fasenan: 

a. Periodicamente e manager mester raporta encuanto progreso di e proyecto y eventual 
“bottle necks” pa asina por coregi na tempo y garantisa cu e proyecto por wordo ehecuta 
mas tanto posibel conforme e planning y budget. 

b. Na final di cada proyecto e team mester evalua si a logra e meta of resultado desea. Si for 
di e evaluacion aki resulta cu esey no ta e caso, e team lo mester haci recomendacionnan 
na e minister responsabel kico ta e pasonan necesario of accionnan nobo cu mester 
wordo tuma pa por logra e resultado desea. 

c. E minister ta tuma un decision a base di e recomendacionnan y asina e team por sigui cu 
ehecucion di e proyecto (den forma adapta) pa logra e resultado desea. 

Cu e forma di traha aki, cu ta comun den sector priva, nos ta garantisa comunidad cu nos 
ta bay ehecuta nos programa integralmente. Pa nos aparato gubernamental e ta encera un 
cambio fundamental den su funcionamento. Bentaha grandi di esaki ta cu e lo contribui 
na mas efectividad, eficiencia y productividad gubernamental y tambe na un cultura di 
resultado, accountability y transparencia. Pues, e forma nobo di traha aki lo engrandece e 
forsa gubernamental di nos pais pa POR logra e resultadonan cu pueblo ta exigi. 

2 . 

Nos 

Prosrama 


resultado di scucha, pone atencion y 
compronde locual puelolo kier 



2.1 HUSTICIA 

NI DEN MI PROPIO 
SINTI MI SAFE 

E PRESUPUESTO PA COMBATI 
CRIMINALIDAD y y 


1 * INCREIBEL CU UN MINISTER ^TA BASTA! 
DI HUSTICIA TA BATI RIBA SU CAS MI TA 

PECHO CU E LA CORTA DEN MAS y y 


Mirando cu combatimento di criminalidad ta nos prioridad number uno, POR ta enfoca 
fuertemente riba restauracion di seguridad pa asina comunidad por biba trankil y sin temor 
di bira victima di criminalidad. Ademas no mester perde for di bista cu si no pone un paro na 
e ola di criminalidad, esaki lo por afecta negativamente nos turismo, cu ta e pilar economico 
mas importante di nos pais, y tambe nos clima di inversion. Den nos maneho integral pa 
combati criminalidad, POR ta enfoca tanto riba prevencion como tambe represion. Den e 
cuadro aki lo dirigi e esfuersonan y solucionnan di maneho riba e desaroyo y factornan cu ta 
causa of contribui na criminalidad. 
















2 . 1.1 Prevencion social 


Considerando cu tin un cantidad substancial di caso di criminalidad cu ta a consecuencia di 
problemanan social, lo implementa un programa di prevencion social di criminalidad. Punto 
di salida ta cu intervencion di parti di autoridadnan competente y otro stakeholders mester 
ta unda formacion di e mucha y e adolescente ta tuma lugar, esta na cas, den e bario y na 
scol, cu enfoke riba norma y balornan positivo cu ta contribui na formacion di un ciudadano 
ehemplar. Esaki ta importante pa motibo cu un persona no ta nace criminal, pero ta e 
ambiente y circunstancia den cual e ta lanta y desaroya como mucha y adolescente ta forma 
su caracter y personalidad di tal manera cu e ta bira vulnerabel pa bay den mal caminda. 

E meta principal di prevencion social ta pa mas trempan cu ta posibel identifica kende ta e 
muchanan y adolescentenan cu ta pertenece na e grupo di risico, percura pa e guia y sosten 
necesario (na e mucha/adolescente mes y tambe na su mayornan) y keda monitorea nan 
desaroyo. Pa por logra esaki e instancianan envolvi (manera Cuerpo policial, Departamento 
di Asuntonan Social (DAS), Voogdijraad y scolnan) mester ta pro-activo, traha na un forma 
structura, intercambia data y coordina nan accionnan. 

Den e cuadro aki lo mester duna atencion special na e hobennan cu no ta mira perspectiva pa 
progresa honradamente den bida y ta mustra tendencianan antisocial. E hobennan aki hopi 
biaha tin problema di drogadiccion, no a caba scol, no ta traha, a lanta den un famia kibra sin 
un figura di tata of den un hogar sin structura, ordo y disciplina, cu violencia domestico of cu 
mayornan cu problema di drogadiccion of alcoholismo. 

2 . 1.2 Trece polis mas cerca di comunidad 

Cu e meta pa trece polis mas cerca di comunidad, lo reactiva y amplia Polis di Bario pa duna 
mas visibilidad y proteccion, mehora e comunicacion y relacion entre polis y comunidad, y 
duna informacion y conseho di kico e habitantenan di e bario mes por haci pa evita cu nan ta 
bira victima di malechornan. 

Den diferente bario habitantenan preocupa cu e problema di criminalidad a tuma e 
iniciativa pa introduci un “bario watch” unda nan ta comunica cu otro via whatsapp tocante 
situacionnan sospechoso cu por afecta e seguridad den e bario. Principalmente den e barionan 
unda tin agente policial ta biba, e forma aki di prevencion ta dunando bon resultado. Lo 
stimula creacion di bario watch den tur bario aki na Aruba. Esaki lo bay man den man cu un 
programa di vigilancia di camara di siguridad den areanan cu ta “crime hotspots” y hunto 
cu e programa di “crime alert” via whatsapp na nivel nacional lo sigura cu polis por duna 
asistencia rapidamente na momento cu esaki ta necesario. 

2.1.3 Proteccion di nos cost anan 


Hecho ta cu tin stranheronan ilegal cu ta drenta nos pais cu mal intencion y ta haci nan 
mes culpabel na actonan castigabel (manera robo y atraco). Pa por soluciona e problema di 
ilegalidad lo mehora proteccion di nos costanan enfocando riba uzo di tecnologia moderno 
(entre otro drones y “bio-technology”), iluminacion den areanan vulnerabel y vigilancia cu 
ayudo di radar y helicopter. 

Ademas lo introduci un maneho estricto di admision di stranhero pa limita e posibilidadnan 
di estadia ilegal riba nos isla pa proteccion di nos comunidad. Y por ultimo lo intensifica 
maneho y autoridad di Cuerpo policial y di Warda Nos Costa pa gara y expulsa esnan cu ta 
drenta of permanece riba nos isla na forma ilegal. 


2.1.4 Máltrato y abuso sexual di menor 

Mirando e impacto cu maltrato y abuso sexual di menor tin riba comunidad y e 
consecuencianan traumatico pa e victima y famia, lo cambia ley pa asina introduci 
castigonan minimo y severo pa e delitonan aki y amplia e derechonan di e victima. Ademas 
lo cambia ley pa asina Cuerpo Policial y Ministerio Publico por ta mas efectivo den nan 
trabou di investiga y persigui penalmente esnan cu comete e delitonan aki. Departamento 
di Legislacion lo wordo instrui pa traha cu urgencia riba e proyectonan di cambio di ley 
menciona. Den e proceso di cambio di ley aki lo inclui tambe castigonan minimo pa otro 
crimennan pisa. Lo adapta e maneho a base di cual ta pidi castigo pa rekeri castigonan mas 
severo pa dicho crimennan y otro crimennan pisa. Lo introduci e derecho di e victima pa hiba 
palabra durante tratamento di e caso penal. 

Na mesun momento lo mehora e guia y sosten (“slachtofferhulp”) na e victimanan, lo 
implementa un programa di conscientisacion y prevencion, lo promove e cooperacion y 
coordinacion entre tur stakeholder y provee e recursonan necesario na e instancianan cu ta 
activo riba e tereno aki. Tambe lo introduci un call center na Cuerpo Policial cu ta opera 24/7 
pa comunidad por raporta keho contra abuso di mucha y un registro publico di sex offenders. 
Pa loke ta e seccion di Jeugd- en Zedenpolitie di Cuerpo Policial, lo inverti den aparato sofistica 
pa haci “forensic interview” y lo percura pa mas personal cualifica cu por haci esey. 


2.1.5 Rehabilitacion y resocialisacion 

Reintegracion den nos comunidad di esnan cu a comete un delito ta un forma efectivo pa 
preveni repeticion. Den e cuadro aki lo crea un Centro di Detencion pa Hoben (“Jeugddetentie 
Centrum”), unda hobennan cu comete actonan castigabel por haya guia specialisa y 
profesional y por conta cu facilidadnan pa educacion pa por haya trabou mara na un trayecto 
di rehabilitacion y resocialisacion. Ademas lo reforsa e meta di Korrektie Instituut Aruba 
(KIA) como un centro di coreccion unda ta brinda oportunidad di reformacion di e individuo 
y prepar’e pa reintegracion den comunidad. Unabes cu e hoben of adulto recobra su libertad 
lo mester enfoca riba su reintegracion den comunidad door di percura pa guia, training 
vocacional y empleo. Unda ta necesario lo reforsa DAS pa por coordina e proceso aki hunto cu 
Reclassering, Enseñansa pa Empleo (EpE) y Departamento di Progreso Laboral (DPL). 

2.1.6 Reforsa nos Cuerpo Policial 

Punto di salida ta cu nos Cuerpo Policial mester tin e hermentnan, material y personal 
necesario pa por cumpli debidamente cu su tarea di combati ciminalidad. Pa logra esaki 
lo reforsa y modernisa Scol pa Polis pa asina por cumpli debidamente cu demanda di 
comunidad pa mas polis y e necesidad pa recapacitacion continuo di nos agentenan policial. 
Ademas lo percura pa e material necesario (helicopter y mas auto di patruya). Den e siguiente 
4 aña lo percura pa 200 agente policial adicional y 40 auto di patruya adicional. Cu esaki 
Cuerpo Policial ta bay aumenta drasticamente su presencia y visibilidad riba caya. 

Pa mehora eficiencia y capacidad pa soluciona casonan lo implementa “smart policing” basa 
riba uzo di tecnologianan moderno (p.e. pa control digitalisa di plachi di number, keuring 
di auto y cobramento di boet pa velocidad halto), digitalisacion di data cu ta relevante pa 
combatimento di criminalidad, link entre databases di diferente instancia (Oficina di Censo y 
Registro Civil, Cuerpo Policial, Ministerio Publico, Reclassering, DAS y Warda Nos Costa) y mas 
y mihor investigacion, compilacion, analisis y uzo di data. Ademas lo introduci un programa 
pa reforsa ordo, respet y integridad den Cuerpo Policial pa asina por sigura e confiansa di 
comunidad. 

2.1.7 Combati drogadiccion 

Ora ta trata e tema di drogadiccion aki na Aruba ta remarcabel cu no tin mucho informacion 
disponibel. P’esey mes ta necesario pa mas pronto posibel un estudio profundo wordo haci di 
e problematica aki. 

Combatimento di drogadiccion tambe ta rekeri un maneho integral di prevencion y represion. 
Lo intensifica e programa nacional di informacion y conscientisacion pa preveni drogadiccion, 
specialmente na nos scolnan. Y e mesun modelo di prevencion social pa combati criminalidad 
por wordo aplica tambe pa preveni drogadiccion (mira subparagrafo 2.1.1), pero den caso di 
drogadiccion e enfoke mester ta mas riba e nivel di bario. Esaki pa motibo cu e problematica 
di benta y uzo di droga como tambe drogadiccion ta concentra su mes den algun bario 
specifico, cu mas cu otro barionan ta wordo confronta cu e consecuencianan negativo. 

Importante ta pa stimula cohesion y control social den e barionan en cuestion mediante un 
programma di trabou comunitario di bario (“buurtopbouwwerk”) cu lo mester wordo carga 
door di DAS. Di otro banda lo destina un parti di e recursonan adicional di Cuerpo Policial 
(mira subparagrafo 2.1.6) pa aumenta presencia y visibilidad di polis den e barionan aki. 

Rehabilitacion y reintegracion di specialmente e drogadictonan ambulante tambe ta un punto 
di atencion y POR ta sostene e maneho unda cu si un persona cu problema di drogadiccion 
wordo sentencia pa un delito, e ta haya bou di cierto condicionnan e opcion di combina 
castigo di prison cu e obligacion pa sigui tratamento den un centro di rehabilitacion. Den liña 
cu esaki lo duna tur sosten necesario na instancianan no-gubernamental cu ta activo riba e 
tereno aki y cu ta cumpli cu standardnan di calidad. Mirando cu reintegracion no ta posibel 
si no haya oportunidad pa subi mercado laboral, mester tin un cooperacion estrecho entre 
e instancianan menciona y sector priva cu na final di dia lo mester percura pa e cuponan di 
trabou. 

2.1.8 Combati abuso di animal y solucion pa 
animalnan riba caya 

Lo modernisa nos leynan pa inclui tur animal cu e meta pa haci abuso di animal un acto 
castigabel y lo percura pa cumplimento cu e ley aki. Como parti di prevencion, lo ehecuta un 
programa di informacion y conscientisacion y lo duna sosten na instancianan cu ta activo 
riba tereno di proteccion di animal. Den e maneho di prevencion lo enfoca riba e formanan 
con cada un di nos ciudadanonan por contribui, manera por ehempel mediante donacion, 
haciendo trabou voluntario y door di raporta abuso di animal na autoridanan. Pa e ultimo 
aki lo institui un “meldpunt” na Cuerpo Policial y crea un seccion special pa reenforsa e ley y 
atende cu e aspecto di sterilisacion pa limita e cantidad di animal riba caya. 

2.1.9 Crea un “Aruba Security Institute” 

Meta di “Aruba Security Institute” (ASI) ta pa bira un centro di conocimento, informacion 
y investigacion tanto local como regional (Caribe) riba tereno di seguridad, prevencion y 
combatimento di criminalidad. Tareanan principal di ASI ta pa facilita, coordina y ehecuta 
investigacionnan cientifico y organisa training, curso y workshops riba e terenonan menciona, 
incluyendo certificacion di companianan di seguridad. ASI lo traha den cooperacion estrecho 
cu Universidad di Aruba. Cu creacion di ASI nos pais lo duna na nos mesun hendenan y 
tambe na nos bishitanten un señal di confirmacion cu nos ambicion ta pa bira e pais modelo 
den Caribe riba tereno di seguridad. 




























2.1.10 Maneho Migratorio 

Punto di salida ta cu mester bin cu un maneho mas respetuoso y eficiente pa migrantenan cu 
derecho di estadia riba nos isla. 

Posicion di POR ta cu ciudadanonan di Reino Hulandes mester por tin e posibilidad pa haya 
un permiso pa multiple aña. 

Lo amplia e automatisacion di e sistema di aplicacion pa permiso pa garantisa transparencia 
y pa logra cu dentro di un tempo corto e aplicante por haya claridad riba su peticion. 

Lo sigui cu esfuersonan pa trece un solucion na un manera pragmatico pa e preocupacion 
existente referente e exigencia adicional di dominio di idioma Hulandes, cu a wordo introduci 
na 2011 den e “Rijkswet Nederlanderschap” y cual ta wordo experencia den hopi caso como 
desproporcional. 

2.1.11 Modernisa nos leynan 

Lo introduci un Academia di Ley pa por train huristanan den tecnica di traha ley pa asina 
modernisa nos leynan anticua, entre nan, e leynan pa combati criminalidad. 

2.2 SALUBRIDAD 


^ NO TA HUSTO CU MI MESTER 
A WARDA 6 LUNA PROME 
CU MIA HAYA CITA CU 
SPECIALISTA y y 


^TA PARCE CU PA AZV PLACA TA 
MAS IMPORTANTE CU SALUD 
DI MIYIU y y 


Punto di salida di POR ta cu tur ciudadano tin derecho riba un sistema di salud publico 
basa riba un calidad halto di cuido y servicio. Adicionalmente POR lo enfoca fuertemente 
riba reduci lista di espera pa specialista, importancia di prevencion, mehora cuido mental y 
mehora cuido pa nos grandinan. 








2.2.1 Mehora cálidad di cuido y seruicio 

Nos lo percura pa Implementa e “Landsverordening Kwaliteit in de Gezondheidszorg” cu ta 
contene normanan di calidad pa proveedornan di cuido y crea un asina yama “Gezondheids- 
en adviesbureau” cu e tarea pa garantisa calidad halto di salubridad pa nos comunidad. Lo 
Promove descentralisacion di cuido medico (clinicanan competitivo) y habri mercado unda 
cu e pashent por tin mas escogencia. Ademas lo modernisa leynan pa proteha derechonan di 
pashent no solamente contra mal practica medico pero tambe contra mal servicio y mester 
conscientisa e pashent mas riba su derechonan y inform’e di e camindanan cu e por cana 
pa cu keho contra un medico/specialista semper y cuando e pashent tambe ta cumpli cu su 
responsabilidad como pashent. 

Lo haci un evaluacion completo di organisacion, maneho y proceduranan di AZV pa wak unda 
y con por mehora su funcionamento y servicio. Den e cuadro aki mester bin solucion pa cierto 
condicionnan cu ta rekeri atencion mas specifico manera entre otro autismo y ADHD, y tambe 
pa enfermedadnan no comun (“rare diseases”) cu por lo general ta rekeri tratamento largo 
y costoso den exterior. No ta husto cu ta nenga nos ciudadanonan tratamento medico pa 
motibonan financiero. 

Aki mester menciona cu lo instala un comision di expertonan pa evalua y implementa 
medicina alternativo, incluyendo e aspecto medicinal di cannabis. E comision lo ta encarga 
tambe pa inventarisa na ki forma lo por duna pashentnan di Aruba cu ta sufri di cancer of un 
malesa cronico serio acceso via programanan academico na remedinan prometedor den fase 
di desaroyo (“early access programs”). 


2.2.2 Elimina lista di cspcra pa specialista 

Lo analisa e listanan di espera pa determina exactamente e grado di scarcedad di specialista 
den diferente ramo di specialisacion. A base di e analisis aki lo atrae specialistanan for di 
exterior pa asina garantisa cu tin suficiente specialista. 

Mientras tanto lo stipula un wachttijd maximo pa cada specialisacion y si no cumpli cu 
esaki, AZV mester manda e pashent pa tratamento den exterior. Pa loke ta e ultimo aki, lo 
percura pa control debido di instancianan medico den exterior cu ta cera vinculo cu ne, 
pa sigura calidad di cuido di e pashentnan cu ta manda pa exterior. Ademas lo restructura 
IMSAN den un centro specialisa den tratamento di malesanan cronico no transmisibel cu su 
propio Medical Research Center y lo ekipe na su maximo capacidad pa por funciona como un 
hospital 

Un forma pa reduci e tempo di espera ta habriendo e posibilidad pa sala di operacion por 
funciona cu orarionan mas largo y pa e instrumentonan di diagnostico manera MRI y CT 
Scan por ta disponibel durante orarionan mas largo.Lo implementa e “Landsverordening 
Beroepen In de Gezondheidszorg” (ley di BIG) pa caba di formalisa registracion (como 
“basisarts”) di profesionalnan den sector di cuido medico, acreditacion di scolnan/institutonan 

y reconocimento di diploma basa riba capacidad pa asina nos yiunan di tera cu a studia den 
region tambe por eherce nan profesion riba nos isla. Lo incentiva y facilita esnan cu kier sigui 
studia pa specialista den exterior y pa despues cu termina e trayecto di specialisacion nan bin 
labora na Aruba. 

2.2.3 Mas atencion na preuencion 

Lo modernisa e ley di AZV y duna mas atencion na prevencion mediante creacion di 
un fondo special y programa di informacion y conscientisacion dirigi riba biba y come 
saludabel, enfocando riba importancia di deporte y combatimento di obesidad y vicionan, 
incluso asistencia door di expertonan riba e tematica. Esaki lo bay hunto cu introduccion 
di incentivonan fiscal pa productonan saludabel y ampliacion di e canasta basico cu mas 
alimento saludabel. 

Ademas lo amplia e pakete di cobertura di AZV cu chekeo medico general. Lo concentra 
tambe riba prevencion y tratamento pa medio di tecnologia y medicina avansa di casonan di 
enfermedad di cancer y otro enfermedadnan prevalente manera diabetes y enfermedadnan 
cardiovascular. Adicionalmente lo preveni y limita complicacionnan di enfermedadnan 
hereditario door di haci un neonatale screening (“Hielprik”). 

2.2.4 Mehora cuido mental 


Consulta psicologico lo bira parti di e pakete di AZV y lo conscientisa y educa e poblacion riba 
problema mental. Mester percura pa bin un sinergia entre psicologia y psikiatria. Ademas 
mester reconoce cu nos problemanan social no ta solamente di indole economico sino tambe 
psicologico (mira subparagrafo 2.1.1). Lo implementa asistencia di psicologo y trahado social 
na nos scolnan. Fuera di esaki lo percura pa guia psicologico na personanan deteni na KIA 
pa prepara nan pa wordo reintegra den comunidad y asina evita un “rebond effect” (mira 
subparagrafo 2.1.5). 

2.2.5 Mehora cuido pa nos grandinan 

Lo sostene centronan di cuido pa nos grandinan. Lo enfoca riba nan necesidadnan (material, 
ekipo moderno y mehora estado fisico di edificio) y percura pa tin suficiente personal cualifica 
y motiva pa traha den e centronan aki cu e compensacion husto. Lo controla debidamente e 
calidad di cuido na tur centro di cuido. Enfoke mester ta tambe riba calidad di cuido pa nos 
grandinan cu kier keda biba independientemente den nan propio hogar, pero cu mester cuido 
diario na cas. Esaki lo yuda baha presion riba e lista di espera na centronan di cuido pa nos 
grandinan. Ademas lo stimula y sostene “mantelzorg” (cuido informal cu ta wordo duna door 
di famia, amigo of bisiña) hunto cu guia di un geriatra y/of enfermero specialisa den geriatria. 

Igualmente lo promove creacion di centronan di cuido profesional, nobo y bon ekipa pa nos 
grandinan den e barionan cu tin mas necesidad pa esakinan. 

2.3 DEPORTE 


* * MESTER STIMULA NOS 
GRANDINAN PA HACI 
MAS DEPORTE Y CREA 
FACILIDADNAN PA ESAKI BIRA 
POSIBEL y y 


^MI YIUNAN NO TA HAYA 
SUFICIENTE OPORTUNIDAD 
PA PRACTICA DEPORTE NA 
SCOLj^ 


POR su meta ta pa stimula un bida sano y activo bou di henter nos poblacion. Tur ciudano, 
di mucha te cu 60-plusser, cu ta desea pa practica deporte mester haya e posibilidad 
y oportunidad pa haci esaki. Den e cuadro aki lo enfoca riba profesionalisacion di nos 
sector di deporte, aumento y prioritisacion di fondo, promocion di deporte riba tur nivel 
(escolar, recreativo y competitivo), mehoracion di accesibilidad di facilidadnan deportivo y 
conscientisacion riba e importancia di deporte pa nos salud. 



2.3.1 Profesionalisacion di nos sector di deporte 

E prome paso lo ta pa restructura y profesionalisa Instituto Biba Saludabel y Activo (IBISA) 
pa e instancia aki por duna mas atencion y enfoke na desaroyo di nos sector di deporte. 

Prome tarea di IBISA “estilo nobo” lo ta pa formula un plan di maneho integral pa deporte 
cu envolvimento y participacion di tur stakeholder. Ademas lo institui un “Sportraad” 
consistiendo di representantenan di stakeholders y cu e tarea pa duna gobierno conseho 
riba tereno di deporte. Considerando e importancia di e trabou di boluntarionan (dirigente, 
referee, trainer, coach, etc.) pa desaroyo di deporte, lo introduci un programa pa reclutamento, 
formacion, motivacion y recapacitacion di boluntarionan di deporte. 


2.3.2 A umento y prioritisacion difondo 

Lo crea un Fondo Nacional di Deporte (FND) cu e meta pa atrae, canalisa y aloca na un 
manera transparente, husto y segun prioridad, recursonan financiero necesario pa sector 
di deporte. E prioridadnan lo ta basa riba e plan di maneho pa deporte (mira subparagrafo 
2.3.1). Lo fiha un porcentahe di e asina yama “casino drop tax” pa e Fondo. Gobierno 
adicionalmente for di su presupuesto lo contribui anualmente na e Fondo, hunto cu Lotto 
pa Deporte y instancianan internacional (gubernamental y no-gubernamental) pa sigura 
cu structuralmente ta aumenta e fondonan disponibel pa deporte. FND ademas lo duna 
sosten y guia na e diferente federacionnan y asociacionnan deportivo pa loke ta nan propio 
esfuersonan pa recauda fondo y lo ta responsabel pa control financiero riba esnan cu ta ricibi 
recurso di e Fondo. Esaki ta pa sigura cu e fondonan ta wordo usa na un forma eficiente y 
transparente como tambe pa e meta cu nan a wordo otorga. 

2.3.3 Promocion di deporte riba tur nivel 

m Deporte escolar: 

deporte lo haya un papel mas prominente den e programa di scolnan basico, secundario 
y Traimerdia. 

■ Deporte recreativo: 

punto di salida ta cu facilidadnan deportivo mester ta situa mas tanto posibel den e 
bario unda e usuario ta biba. Pa tal motibo lo duna atencion na desaroyo y mantencion di 
facilidadnan den tur bario y districto. 

■ Deporte competitivo: 

lo enfoca riba desaroyo di e disciplinanan deportivo cu tin mas potencial pa mehora 
e nivel competitivo pa asina nos deportistanan por ta mas competitivo riba nivel 
internacional. Den esaki desaroyo di talento ta fundamental hunto cu guia profesional. 

Lo crea becanan pa deportistanan prometedor y di alto rendimento y lo aloca fondonan 
special for di e FND pa e deportistanan aki por tin e base y sosten necesario pa por 
competi na nivel internacional. 

2.3.4 Mehoracion di accesibilidad di facilidadnan 
deportivo 

Pa desaroyo di deporte ta necesario pa inverti den facilidadnan y ekiponan deportivo moderno 
y mantencion continuo. Mirando cu deporte mester ta accesibel pa tur hende, lo percura 
tambe pa facilidadnan y guia pa gruponan special (60-plussers y personanan cu impedimento 
fisico y/of mental). Un otro aspecto cu merece atencion ta e hecho cu no ta wordo haci 
uzo optimal di nos stadionnan. Lo mester trece cambio den e proceduranan pa asina tanto 
organisacionnan deportivo como tambe pueblo en general por haci mas uzo di e facilidadnan 
aki. 

2.3.5 Conscientisacion riba importancia di 
deporte 

No tin duda cu movecion y deporte tin un impacto positivo riba nos salud. Un otro 
consecuencia positivo di deporte ta cu e ta contribui na formacion sano di nos muchanan y 
adolescentenan den sentido cu esnan cu activamente ta practica deporte tin menos chens pa 
bay den mal caminda. P’esey mes lo formula y implementa un programa di conscientisacion 
cu enfasis riba e importancia di deporte pa nos salud y desaroyo positivo di nos hubentud. 







2.4 INFRASTRUCTURA 


* * SIN NINGUN TIPO DI 
PLANIFICACION TA DUNA 
PERMISO PA DIFERENTE TIPO 
DI NEGOSHI ESTABLECE 
NAN MES DEN BARIONAN 
RESIDENCIAL y y 


^MI TIN AÑANAN LARGO TA 
WARDANDO RIBA UN PIDA 
TERENO PA POR CONSTRUI MI 

CASjj 


POR su meta ta pa implementa un maneho infrastructural balansa, husto y transparente cu 
ta contribui na un desaroyo sostenibel unda desaroyo economico y social ta bay man den 
man cu proteccion di nos naturalesa y medio ambiente. Importante pa cu esaki ta: optmalisa 
proceso di otorgamento di tereno, desaroya proyectonan di residencia social, implementa 
e ley di zonificacion y duna atencion na algun otro aspecto relaciona cu infractructura, 
manera sincronisacion entre diferente departamento y mehora infrastructura di caminda y 
iluminacionan den bario. 

2.4.1 Optimalisa procesonan di otorgamento di 
tereno 

Pa logra esaki lo duna mandato na Directie Infrastructuur en Planning (DIP) pa ta e unico 
organo encarga cu otorgamento di tereno, tanto residencial como comercial (depolitisa e 
proceso). Cu esaki cumplimento cu rekisitonan ta bira determinante y e ciudadano no lo 
ta dependiente mas di e minister pa e por haya tereno. Ademas lo digitalisa y simplifica 
procesonan di otorgamento di tereno y bouwvergunning pa asina crea transparencia y 
eficiencia. Punto di salida ta cu peticionnan mester wordo trata mas diligentemente y mas 
tanto posibel den e secuencia cu nan a wordo haci. Fuera di esey lo revisa rekisitonan pa 
otorgamento di tereno pa asina refleha un maneho balansa y evita hacimento di negoshi cu 
tereno. Den e cuadro aki lo evalua si ta deseabel pa gobierno sigui otorga tereno erfpacht pa 
metanan comercial of si no ta mas beneficioso pa, bou di cierto condicionnan estricto, otorga 
terenonan cu destinacion comercial segun balor di mercado. Un otro punto di atencion ta cu 
mester mehora control y sanciona esnan cu no ta cumpli cu condicionnan di tereno erfpacht. 


2.4.2 Desaroya proyectonan di residencia social 

POR lo percura pa desaroyo di proyectonan di residencia social di diferente categoria 
y vivienda pagabel y lo tene cuenta cu scarcedad di tereno disponibel door di stimula 
construccion di vivienda di piso. Lo inclui area di recreacion y parke di naturalesa pa asina 
contribui na calidad di bida di e ciudadano. Lo evita pa concentra residencianan social den 
mesun area of bario, mirando cu esaki por conduci na problemanan social. Tambe lo evalua 
y restructura organisacionnan manera Fundacion Cas pa Comunidad Arubano (FCCA) y/of 
instancianan similar fomentando mas competencia riba e tereno aki y incluyendo reduccion 
di interes di hipoteca. Tambe lostimula e mercado di vivienda social pa asina logra e meta di 
construi un averahe di 200 cas social pa aña. Lo promove cu esnan cu ta huur cas di FCCA 
despues di cierto periodo por bin na remarca mas facil pa bira doño di nan propio cas. 

2.4.3 Implementa ley di zonificacion 

Desde september 2016 nos tin e ley di zonificacion, esta e Landsverordening ruimtelijke 
ontwikkeling (LRO). Den e ley aki ta regla cua instrumentonan legal mester aplica relaciona cu 
zonificacion (esta e proceso unda ta dividi e teritorio di Aruba den diferente zona of area y ta 
stipula pa cada zona ki tipo di actividad of desaroyo por tuma lugar of ki uzo esaki por haya). 
Desde mei 2009 nos conoce e “ruimtelijke ontwikkelingsplan” (ROP) cu ta un plan di maneho 
cu riba su mes no ta contene reglanan cu por wordo enforsa (“bindende voorschriften”) pa 
cu uzo di tereno. E ROP ta contene un descripcion global di e desaroyo desea di e teritorio di 
Aruba y un mapa den cual ta haci esaki visibel. 


E LRO ta prescribi cu a base di e ROP mester traha un “ruimtelijke ontwikkelingsplan met 
voorschiften” (ROPV) y cu mester duna e ROPV un base legal mediante formalisacion den un 
“landsbesluit houdende algemene maatregelen” (Lb ham). Ta e ROPV aki ta e instrumento 

legal cu ta duna e minister concerni e autoridad pa regula destinacion, construccion y uzo di 
tereno y pa por prohibi destinacion of uzo di tereno cu no ta conforme e ROPV. 

E problema ta cu te dia di awe no tin un ROPV y pues gobierno no tin e instrumento legal pa 
por ehempel proteha nos naturalesa na un forma mas efectivo of evita cu cierto negoshinan 
por establece nan mes den areanan residencial causando molester na e habitantenan. P’esey 
mes nos lo percura pa prepara y implementa e ROPV. 

2.4.4 Otro aspectonan relaciona cu 
infrastructura 

■ Percura pa sincronisacion di maneho di DIP cu esun di Directie Natuur en Milieu (DNM) 
pa asina tur trabou y proyecto infrastructural ta berdaderamente sostenibel. 

■ Crea un fondo cu e meta pa sigura disponibilidad continuo di medionan financiero pa 
mantencion di tur facilidad y edificio di gobierno (incluyendo edificionan monumental). 

■ Mehora infrastructura di caminda y iluminacion den bario a base di prioridad y un plan 
multi anual y no manera normalmente e ta sosode, esta ad hoc y den aña di eleccion. 

2.5 MEDIO 
AMBIENTE 


* * NOS COMO HABITANTENAN DI 
PARKIETENBOS Y VECINDARIO 
TA EXIGI UN SOLUCION 
RAPIDO Y DEFINITIVO PA E 
PROBLEMATICA DI DUMP y y 


^ E ROSAMENTO DESCONTROLA 
CU TA TUMANDO LUGAR, 
POCO POCO TA CABANDO CU 
NOS NATURALESA y y 


POR su meta ta pa duna prioridad na proteccion mas estricto y mehoracion di calidad di nos 
naturalesa y medio ambiente a base di un plan integral, na interes di nos ciudadanonan y 
futuro generacionnan. Den e cuadro aki POR ta enfoca riba: mehoracion di e cuadro legislativo 
y implementacion di un maneho integral, mehoracion di control y sancion, conscientisacion 
di comunidad, solucion pa e problematica di dump na Parkietenbos y dumpnan ilegal, 
establece un Parke Marino (cu base legal), proteccion y restauracion di nos flora y fauna, 
promove energia alternativo y mehora e relacion cu instancianan no-gubernamental. 










2.5.1 Mehora cuadro legislatiuo y implementa 
maneho integral 

Lo reforsa, amplia y modernisa e ley pa proteccion di naturalesa 

(“Natuurbeschermingsverordening”) pa e por cumpli mas efectivamente cu su obhetivo. 
Ademas lo finalisa, aproba y implementa un maneho integral di naturalesa y medio ambiente 
den consulta estrecho cu tur stakeholder y lo finalisa y publica lista di especie protehi. Tambe 
lo percura pa ancra den ley tratadonan internacional (manera Ramsar convention). 

2.5.2 M ehora control y sancion 

Cu e meta pa “schrik af’ y preveni cu ta comete infraccion contra nos leynan riba tereno di 
naturalesa y medio ambiente, lo intensifica trabounan di control y na mesun momento lo 
aplica sancionan severo contra tur compania y persona cu ta haci daño na nos naturalesa y 
medio ambiente, tanto riba tera como den lama. Ademas lo reforsa e seccion di Inspeccion di 
DNM y Bureau City Inspector. 


2.5.3 Implementa programa di conscientisacion 

Lo conscientisa comunidad por medio di un campaña educativo na scolnan como tambe 
den espacio publico riba diferente tema (manera reciclahe y uzo di energia consciente). Lo 
inclui conocemento di nos herencia natural, flora y fauna, agricultura y pesca den curiculo 
di scol. Tambe lo mehora y promove uzo di transporte publico pa reduci uzo di auto priva y 
stimula uzo di material degrabadel. Y por ultimo lo informa comunidad kico tur ta prohibi a 
base di nos leynan ambiental y lo stimula comunidad pa ta alerto y pa entrega keho cerca e 
instancianan concerni ora constata infraccion. 

2.5.4 Solucion pa dump Parkietenbos y dumpnan 
ilegal 

Mirando e impacto grandi y negativo riba salud publico, medio ambiente y turismo, dentro di 
100 dia cu asumi responsabilidad gubernamental lo bin cu un solucion definitivo pa dump 
na Parkietenbos dunando preferencia na companianan local y tecnologia moderno y proba 
di reciclahe y di converti sushi den energia (“waste-to-energy”). Relaciona cu dumpnan ilegal 
e maneho lo ta uno di zero tolerancia: elimina tur e dumpnan aki, mehora control y bin cu 
sancion pisa pa esnan cu ta comete infraccion. 

2.5.5 Parke Marino 


Lo establece un Parke Marino y ancra den ley e areanan protehi teniendo na cuenta e 
balansa entre proteccion di naturalesa y medio ambiente marino como tambe actividad 
economico. Hunto cu esaki lo implementa un maneho dirigi riba mehoracion di calidad di nos 
playanan cu atencion special pa cuido, mantencion, restablecimento di ordo y mehoracion di 
facilidadnan pa usuarionan. 

2.5.6 Proteccion y restauracion di nosflora y 
fauna 

Lo implementa condicionnan estricto pa cu rosamento di tereno pa asina salvaguardia nos 
flora y fauna (incluyendo e parti marino). Ademas lo stimula plantacion di matanan local 
(incluyendo mangel) pa contraresta e impacto di rosamento di tereno. Tambe lo implementa 
programa di cria pa fauna local (manera shoco, prikichi, coneu y calco) y lo inicia un proyecto 
pa stimula crecemento di coral. 


2.5.7 Promove enerqia alternativo 

Lo continua cu ubicacion di panelnan solar na scolnan y amplia e proyecto aki pa edificionan 
di gobierno. Banda di esaki lo crea y implementa un programa di incentivo pa stimula 
produccion y uzo di energia alternativo. 

2.5.8 Meh ora relacion cu instancianan no- 
gubernamental 

Den e cuadro aki lo implementa principio di bon gobernacion (“good governance”) y 
transparencia cerca tur organisacion activo den sector medio ambiental cu ta ricibi fondo 
di pais Aruba. Lo envolvi nan activamente den preparacion di maneho ambiental y den 
procesonan pa evalua proyectonan priva cu lo por tin impacto ambiental. 

2.6 ASUNTONAN 
SOCIAL 


* * NOS TIN’E HOPI DIFICIL NA CAS PA MOTIBO DI MIYIU REBELDE 
CU NO KIER BAY SCOL MAS Y NO KIER TRAHA TAMPOCO Y DOOR CU 
MI CASA YA PA ALGUN TEMPO NO TIN TRABOU. MI NO SA CON PA MI 
HAYA E AYUDO Y SOSTEN NECESARIO y y 

(( MI TA UN MAMA SOLTERA CU TA BAYENDO SCOL. E TATA TAMBE TA 
BAYENDO SCOL Y NO TA TRAHA. MI TA DESEPERA PASOBRA PA MI POR 
CRIA MIYIU MI TA HAYA MI FORSA TA TRAHA FULL TIME SIENDO CU 
NO TA TUR ORA MI MAMA POR WAK PA MIYIU y y 


POR ta recononce e importancia di asuntonan social pa por contribui na un comunidad sano 
y harmonioso. Nos punto di salida ta cu mester duna guia na tur esnan vulnerabel den nos 
comunidad cu ta of por haya nan mes den un situacion social dificil. Nos ta reconoce tambe 
cu asuntonan social ta un tereno di maneho publico hopi amplio y compleho, mirando cu e ta 
interconecta cu diferente otro tereno di maneho publico, manera enseñansa, labor y husticia. 
E aspecto fundamental di e interconexion aki ta cu problemanan den comunidad cu ta 
regarda e diferente terenonan di maneho (y pues diferente departamento gubernamental) ta 
influencia y reforsa otro mutuamente. Un maneho dirigi riba soluciona e problemanan aki no 
por ta efectivo si no ta tene cuenta cu e realidad aki. Ta p’esey mes e interconexion menciona 
ta poni central den nos programa. 

Puntonan di atencion ta: stimula cobradonan di onderstand pa subi mercado laboral, percura 
pa guia social pa muchanan, adolescentenan y hobennan vulnerabel, proteccion di derecho di 
mucha, introduci créche social, promove integracion social, restructura DAS, reforsa posicion 
di centronan di bario y provee educacion social cu atencion special pa e gruponan vulnerabel 
den nos comunidad. 

2.6.1 Stimula cóbradonan di onderstand pa subi 
mercado laboral 

Mester stimula esnan cu ta cobra onderstand (“bijstandtrekkers”), y cu tin capacidad pa traha, 
pa subi mercado laboral. Den e proceso aki e enfoke di e guia social di parti di DAS mester ta 
pa engrandece nan sentido di responsabilidad pa nan realisa cu mehoracion di nan situacion 
ta den nan propio man (“empowerment”). DPL lo mester intermedia activamente pa haya 
cupo di trabou pa e grupo aki, mientras cu EpE mester percura pa training con pa solicita y 
cursonan vocacional y di recapacitacion. Ademas lo incentiva e dunadonan trabou pa tuma 
e cobradonan di onderstand den servicio door di subsidia e dunado di trabou cu e suma di 
bijstand pa asina yega por lo menos na e salario minimo. Pa esnan cu no logra, lo implementa 
un programa di trabou voluntario pa nan por haya experiencia di trabou. 

2.6.2 Guia social pa muchanan, adolescentenan 
y hobennan vulnerabel 


Conretamente nos ta referi akinan na 2 grupo. E prome ta e muchanan y adolescentenan cu 
ta forma parti di e grupo cu ta core un risico grandi pa bay den mal caminda si nan no haya 
guia social na tempo (mira subparagrafo 2.1.1). E di segundo grupo ta consisti di hobennan 
cu tin un strafblad y cu den mayoria di caso no a caba scol secundario y no ta traha. Na e 
momentonan aki no tin ningun instancia cu ta dunando atencion na e 2 gruponan aki. Pa e 
segundo grupo mester implementa un trayecto di reintegracion acopla na un guia social cu 
ta cuminsa ya caba den KIA y ta termina te ora e hoben logra haya un empleo stabil (mira 
subparagrafo 2.1.5). 

2.6.3 Proteccion di derecho di mucha 


Lo introduci den e prome 100 dia di gobernacion un defensor di mucha pa sigura 
implementacion di tratadonan di derechonan di mucha. Banda di esaki lo reforsa y duna 
atencion na Voogdijraad pa e por eherece su funcion na un forma mas efectivo, unda e tarea 
principal ta pa sigura e bienestar di e mucha. 

2.6.4 Introduci créche social 


Casi mita di e esnan cu ta cobra onderstand pa famia (“gezinsuitkering”) ta mama soltera. 
Teniendo cuenta principalmente cu e grupo aki, lo percura pa famianan cu yiu chikito por 
haci uzo di centro di cuido di mucha (créche) di calidad. Lo crea e oportunidad pa mayornan 
cu ta biba bou di e bestaansminimum, mediante nan dunado di trabou, por aplica pa un 
toeslag riba nan salario. E dunado di trabou lo por deduci esaki for di su impuesto. Esaki lo 
contribui cu mas mama (soltera) ta bay subi mercado laboral. 

2.6.5 Promove integracion social 

Practica aki na Aruba ta mustra, mescos cu na otro paisnan, cu integracion social di 
imigrantenan ta un proceso necesario pa nos por tin un sociedad unda gruponan di diferente 
nacionalidad por biba den paz y harmonia cu otro. Integracion social ta nifica primeramente 
cu e imigrante ta domina nos idioma Papiamento, cu e conoce nos historia y tradicionnan y cu 
e ta adapta su mes y biba segun custumber, norma y balornan di nos comunidad. 

Cu e meta pa promove integracion social den un fase mas trempan cu ta posibel di estadia 
riba nos isla, lo introduci un test di integracion den e proceso pa cu extension di permiso di 
trabou. E test su meta ta pa midi y monitorea e grado di integracion. Si esaki no ta suficiente, 
esey por ta motibo pa nenga un peticion pa extension di permiso di trabou. EpE lo duna e 
curso pa prepara esnan cu mester haci e test. 

Banda di esaki lo implementa un programa di conscientisacion cu e meta pa promove 
integracion social, cu enfoke riba balornan manera tolerancia, trato igual y inclusividad. 


2.6.6 Restructura DAS 

Lo restructura y reforsa DAS cu e meta pa mehora su funcionamento y pa inclui punto 
di sosten den barionan. Teniendo cuenta cu e interconexion menciona ariba entre DAS y 
otro departamentonan gubernamental y considerando e hecho cu tin un gran cantidad di 
instancianan no-gubernamental cu a base di subsidio di gobierno ta provee servicionan social 
na comunidad, lo promove sinergia entre tur e departamentonan y instancianan aki pa asina 
nan por traha hunto, cu miho coordinacion y mas eficientemente. 


2.6.7 Reforsa posicion di centronan di bario 

Lo reforsa y sostene e posicion di centro di barionan como pilar di convivencia den 
comunidad. Den cuadro di programanan di trabou comunitario di bario (mira subparagrafo 
2.1.7) lo reforsa nan posicion di centro di desaroyo y educacion comunitario. 

2.6.8 E ducacion social 


Den e cuadro aki lo reforsa Multidisciplinair Centrum (MDC) pa por duna mas asistencia 
na muchanan cu problema di comportacion y ofrece enseñansa na midi. Fuera di esey lo 
ofrece cursonan con pa traha presupuesto como tambe hermentnan pa forma y educa 
famia. E cursonan presupuestario lo ta obligatorio pa tur cobrado di onderstand y esunnan 
di formacion familiar lo ta obligatorio pa tur mama y tata soltero cu ta cobra onderstand. 
Ademas lo enfoca riba informacion y conscientisacion encuanto abuso di mucha (mira 
subparagrafo 2.1.4) y hende muher, embaraso hubenil y adiccion di droga y alcohol. Y por 
ultimo lo conscientisa esnan vulnerabel den nos comunidad di nan derechonan riba sosten 
social y posibilidadnan di guia social. 


34 




2.6.9 Introduccion di ( reuerse mortage’ 


Lo introduci un sistema di ‘reverse mortage’ asina e pensionadonan cu ta desea esaki por uza 
un parti di e balor di nan cas como entrada mensual. 


2.6.10 Introduccion y implementacion di 
Defensor di Pueblo y di Mucha 

Introducccion y implementacion di Defensor di Pueblo ‘Ombudsman’ y Defensor di 
Mucha (Kinder Ombudsman) ta di sumo importancia pa pueblo por conta cu un instancia 
independiente unda e por entrega un keho referente e funcionamento di e servicio di 
gobierno. 


2.6.11 Introduccion di ley pa reorganisa debe 
personal 

POR lo introduci un ley pa reorganisa debe personal (“landsverordening voorkoming onnodige 
insolventies”) pa garantisa un nivel di bida y preveni problema social. 


2.6.12 Proteccion di derecho pa personanan cu 
limitacion 

POR lo implementa e tratado di derecho pa personanan cu limitacion (“VN Verdrag voor 
personen met een (functie) beperking”) garantisando e derechonan di e personanan aki. 






2.7 EDUCACION 


* * COMO MAESTRO NA UN SCOL SECUNDARIO MI TA HAYA 
CUESTIONABEL CU ULTIMO BIAHA CU NOS SCOL A HAYA BISHITA DI 
INSPECCION DI ENSEÑANSA TA MAS CU 4 AÑA PASA y y 


POR ta kere firmemente cu enseñansa ta e motor di cualkier sociedad prospero y ta conduci 
na desaroyo social y crecemento economico. Tanto e alumno como e maestro merece di 
forma parti di un sistema di enseñansa unda excelencia, calidad y desaroyo continuo ta 
e base di tur decision. POR ta enfoca riba: incorpora den e forma di traha na tur scol un 
sistema di calidad, introduci un sistema di Assesment Testing na tur scol, mehora prestacion 
y motivacion di maestronan, cumpli cu necesidadnan infrastructural, modernisa curiculo y 
expande orario di scol, soluciona e problema di drop-outs, mehora conexion entre enseñansa 
profesional y mercado laboral, crea oportunidad igual pa tur alumno mediante enseñansa 
gratis y reforsa Departamento di Enseñansa. 

2.7.1 Introduci un sistema di calidad 


Lo incorpora den e forma di traha na tur scol un sistema di calidad. E “Quality Assurance 
Program” (QAP) aki ta encera un proceso continuo unda a base di “Key Performance 
Indicators” (KPIs) e scolnan mes hunto cu nan directiva ta midi y evalua periodicamente si 
nan ta cumpli cu realisacion di e metanan di calidad, ta identifica y analisa e factornan cu 
ta stroba realisacion di e metanan, ta tuma accion corectivo y ta raporta periodicamente na 
Inspeccion di Enseñansa encuanto cumplimento cu e QAP. 

Introduccion di QAP lo mester bay man den man cu implementacion di un “Quality Inspection 
Program” (QIP). Elementonan principal di esaki ta: fortifica Inspeccion di Enseñansa pa e 
departamento por cumpli debidamente cu su tarea di percura pa calidad halto di enseñansa 
y introduci un sistema pa monitorea cumplimento cu QAP, unda colaboracion entre e scol, 
directiva di scol, Departamento di Enseñansa y Inspeccion di Enseñansa lo ta estrecho. 
Periodicamente cada scol lo haya bishita di e Inspectornan di Enseñansa cu ta tuma 
accionnan corectivo na momento cu esaki ta necesario. 


2.7.2 Introduci sistema di Assesment Testi ng 

Lo introduci un National Assesment Testing (NAT) na tur scol. Na comienso di scol e alumno 
ta traha e test aki pa tin un “nul-meting” y identifica kico e alumno ta domina caba den e 
materianan. Na mita di e carera escolar ta traha e test pa midi si tin suficiente progreso den 
e conocemento di e alumno den e materianan. Si resulta cu esaki no ta e caso, ta interveni 
y duna extra guia unda mester. Na final di e carera escolar ta traha e test pa evalua si e 
medidanan tuma pa yuda e alumno/scol a duna resultado. 

Asina por monitorea e progreso di tur alumno y identifica na tempo con pa yud’e den su 
carera escolar. Tambe por compara scolnan cu otro y lo tin un herment pa identifica cua 
scolnan ta perform bon/malo den cua areanan, pa asina yuda nan yega na un nivel optimal. 
Pues NAT ta un instrumento importante pa tur alumno na tur scol di Aruba ricibi un 
enseñansa di calidad. 


2.7.3 Mehora prestacion y motiuacion di 
maestronan 

Den e sistema salarial lo introduci e principio di promocion segun prestacion. Esaki 
primeramente ta encera un sistema uniforme y transparente di evaluacion di funcionamento 
di e docente a base di su competencianan (“competentieprofiel”). Pa e docente por bin na 
remarca pa un promocion, mester tin un evaluacion positivo di su funcionamento. E docente 
cu ta funciona excelente, por bin na remarca pa un bonus. 

Lo tin mas atencion pa coaching, recapacitacion y cursonan di motivacion pa maestronan 
por motiva y inspira alumno, pa stimula e alumno pensa critico y creativo y haci baymento di 
scol algo “fun” pa e alumno. E mucha mester bay scol cu placer. Tambe lo duna prioridad na 




upgrading di e nivel di Hulandes di tur docente. Ademas lo evalua y restructura IPA cu e meta 
pa sigui mehora e calidad di e instituto aki y percura pa renobacion di cuerpo di maestro. Un 
posibilidad ta pa integra IPA den Universidad di Aruba. Y por ultimo lo limita e periodo cu un 
docente por duna les “onbevoegd” na maximo 2 aña. 

2.7.4 Cumpli cu necesidadnan infrastructural 

Lo introduci pa scolnan un base infrastructural minimo, teniendo cuenta cu e cantidad 
di alumno, pa loke ta material, ekipo y facilidadnan (por ehempel cantidad di klaslokaal, 
cantidad di banki y stul pa cada klas, smart TV, cantidad di laptop, conexion di internet, 
cantidad di baño, grandura di area di recreacion y grandura di areanan cu sombra). Den e 
cuadro aki lo promove modernisacion y digitalisacion den nos enseñansa. Lo crea scolnan 
saludabel cu cantina cu ta bende cuminda saludabel y area di recreacion cu ta brinda 
oportunidad pa e alumno haci movecion. Ademas lo ehecuta den fase un plan pa instala airco 
na scolnan. 

Lo intensifica e maneho di mantencion di edificio di scolnan pa asina elimina e atraso cu 
tin riba e tereno aki. Mirando cu Colegio Arubano no tin espacio mas pa sigui crece na su 
localidadnan actual y cu Noord ta un di e districtonan cu mas rapido ta creciendo, lo construi 
un scol pa MAVO/HAVOACA/O na Noord. 


2.7.5 M odernisa curiculo y expande orario di scol 

Cu e meta pa stimula identidad nacional, lo percura pa cultura, historia y derecho estatal di 
nos pais forma parti integral di nos curiculo escolar. Lo incorpora digitalisacion den e curiculo 
y tambe turismo y importancia di come y biba saludabel. Di igual importancia, mirando e 
desaroyo riba tereno di informatica, lo introduci for di scol primario e materia di computer 
coding, habriendo asina mas e porta pa e futuro di nos muchanan. 

POR lo percura pa e curiculo refleha necesidadnan di siglo 21, na unda ta move di 
reproduccion di contenido, pa competencianan necesario den un mundo moderno cu ta entre 
otro: colaboracion, pensamento critico, comunicacion y creatividad. 

Ademas lo evalua y gradualmente expande enseñansa despues di ora di scol (te cu 5or di 
atardi) pa por duna extra les materianan manera arte, deporte, tecnologia y musica. Esaki lo 
contribui na un desaroyo mas completo y sano di nos muchanan. 

2.7.6 Soluciona e problema di drop-outs 

Den un fase mas trempan cu ta posibel scol mester identifica cua ta e muchanan cu tin 
un risico mas grandi di bira drop-out y conhuntamente cu otro instancianan (manera DAS) 
percura pa e guia y sosten necesario. Un otro punto ta cu e ley di leerplicht mester wordo 
implementa, locual no ta sosodiendo actualmente. Tambe mester introduci proceduranan y 
facilidadnan pa mehora e guia y enseñansa na alumnonan cu problema di comportacion (por 
ehempel mediante “rebound school” y “summer school”). 

2.7.7 M ehora conexion entre enseñansa 
profesional y mercado laboral 

Lo stimula mas consulta y cooperacion entre sector laboral (DAO y DPL), sector di enseñansa 
(Diretie Onderwijs, EPI, EPB y OAA) y sector priva cu e meta pa mehora e conexion entre 
enseñansa profesional y mercado laboral. Esaki lo contribui na reduccion di desempleo bou 
di nos hubentud, mihor salario y trabou den e sector cu a studia p’e. Un metodo pa por logra 
esaki ta a traves di e ‘beroepskwalificatie’. 

Adicionalmente lo funda un instituto di formacion vocacional entre sector priva y sector 
publico unda lo crea programanan cu ta combina scol y trabou pa siña e hoben un ofishi pa 
cual tin un demanda grandi riba mercado laboral. Esaki ta comparabel cu loke na Hulanda ta 
conoci como “ duale opleidingen”. 


2.7.8 Crea oportunidad igual pa tur alumno 

Pa logra esaki mester haci enseñansa accesibel pa un y tur. P’esey mes lo introduci enseñansa 
gratis pa tur alumno di scol preparatorio, scol basico y scol secundario. 




2.7.9 Reforsa Departamento di Enseñansa 

Lo percura pa Departamento di Enseñansa tin e recursonan necesario pa traha riba maneho 
(anual y multi anual) di enseñansa (maneho di e.o. QAP, idioma, finansas, infrasturctura) 
y pa por guia/coach y sostene scolnan y directiva di scolnan. Den e cuadro aki lo cambia 
leynan di enseñansa pa directivanan di scol por aplica Good Governance cu ayudo y sosten di 
Departamento di Enseñansa. 

2.7.10 Incentiva universidadnan pa establece na 
Aruba 


Promove a traves di acuerdonan cu universidadnan internacional pa nan establece na Aruba, 
ampliando e posibilidadnan di nos hobennan pa por sigui e estudio di nan preferencia na nan 
propio pais y ta incentiva e futuro profesional hoben pa eherce su profesion na su mesun isla. 

2.7.11 Introduccion di ‘Medezeggenschapsraden’ 

POR ta kere den un comunidad participativo y lo percura pa institui Medezeggenschapsraden 
pa docente y alumnonan na unda tur voz ta importante. 

2.7.12 Fortificacion di e structura di cuido 

POR lo fortalece e “zorgstructuur” (structura di cuido), pa nos muchanan cu problema di 
comportacion. Lo establece ‘rebound-class’, caminda un mucha cu problema extremo di 
comportacion lo por haya un “time-out” caminda el lo haya guia profesional pa e por reintegra 
den e scol regular. 

2.7.13 Mehora enseñansa special 

Drecha, modernisa y pone airco den tur e scolnan di enseñansa special. Percura pa tur scol tin 
e material moderno necesario pa nan por duna les y pa nan por keda “up to date” cu curiculo 
apropia pa enseñansa special. 

Percura pa tur scol tin un logopedista “in house” y facilita e proceso pa e hoben special por 
haya ayudo medico (specialista) unda ta nesesario. 

Percura pa tin un opvang pa e hobennan ora no tin les y /of despues di scol pa nan por haya 
arte, musica y deporte. 

Capacita y recapacita e maestro y asistente den enseñansa pa nan por brinda e alumno 
special un miho calidad di enseñansa. 

2.8 ECONOMIA 


* * NOS ECONOMIA TA STANCA. MI TA UN COMERCIANTE/ 
INVESIONISTA CU TIN MAS CU 2 AÑA TRAHANDO RIBA UN PROYECTO, 
PERO PA MOTIBO DI BUROCRACIA DEN GOBIERNO MI NO TIN FIN DI 
KEDA CLA y y 

( ( NOS YIU A CABA SU ESTUDIO NA HULANDA Y A BOLBE BEK 
ARUBA CU UN BON IDEA PA NEGOSHI, PERO DOOR CU E NO TA 
HAYA FINANCIAMENTO NA BANCO TA DIFICIL PA E POR REALISA SU 
SOÑOyy 


Nos meta ta pa mehora clima di inversion na Aruba y stimula un economia innovativo, 
competitivo y diversifica, cu ta contribui na un calidad halto di bida pa tur ciudadano. Pues 
POR ta para pa: un revolucion economico, turismo di calidad, desaroyo regional di San Nicolas 
y vecindario, flexibilisacion di nos sistema di pensioen di AOV, aumento di tanto salario 
minimo como productividad laboral, mehora e proceso relaciona cu peticion pa permiso di 
trabou y fortifica posicion di e consumidor. 





























2.8.1 Reuolucion economico 


Lo introduci un “Crisis- en herstelwet”, esta e Ley di Restauracion Economico (LRE) cual, entre 
otro, lo aumenta efectividad y eficiencia di servicionan cu sector publico ta brinda na sector 
priva y lo elimina “red tape” y tardansa innecesario den proceso di otorgamento di diferente 
permiso (p.e. “vestigingsverunning”) y lo acelera procesonan di incorpora compania, otorga 
tereno, bouwvergunning y aprobacion di plan di verkaveling. Basicamente e ley aki lo haci 
posibel cu inversionnan priva por tuma luga na un forma acelera. 

Reforma fiscal (mira subparagrafo 2.9.3) tambe ta contribui na mehoracion di nos clima di 
inversion, mirando cu pa sector priva e cambionan den nos sistema fiscal lo nifica entre otro 
cu e “cost of doing business” lo disminui. 

Lo implementa un maneho cu ta garantisa trato y oportunidad igual na tur inversionista, 
unda lo a) elimina nepotismo y asina evita bentaha inhusto, b) para e practica di duna 
beneficio desproporcional na inversionista di afo y percura cu tin condicionnan atractivo igual 
pa tur inversionista y c) brinda oportunidad igual pa participa na destaho publico pa proyecto 
y compra di producto y servicio. 

Lo promove entrepreneurship door di stimula cultura di entrepreneurship den nos comunidad 
y brinda mas apoyo na inversionista local, tanto den conocemento (legal, fiscal, laboral, 
etc) como tambe pa yuda facilita acceso na capital, den cooperacion cu stakeholders. Den e 
cuadro aki lo promove sistemanan alternativo di financiamento (manera “venture capital”, 
“crowdfunding” y “microfinance”) pa asina facilita e proceso di mobilisa capital local pa 
financia inversionnan local. 

Banda di e puntonan menciona aki riba, lo introduci incentivonan fiscal, stimula creacion di 
un fondo di inversion y brinda e infrastructura necesario cu e meta pa desaroya un sector 
economico nobo, enfocando riba companianan high tech, E-business, startups, business 
incubators, companianan fintech y otro actividadnan economico innovativo basa riba 
tecnologia nobo. Di e forma aki nos lo logra diversificacion economico, creando empleo di 
calidad pa henter nos comunidad. 

2.8.2 Tltrismo di calidad 


Pa loke ta sector turistico, lo intensifica e maneho dirigi riba mehoracion di e calidad di e 
producto y servicio pa asina por atrae mas turista cu un poder di compra halto y ofrece 
productonan atractivo pa logra un aporte mas grandi na nos economia. 

Lo percura pa duna un impulso nobo na revitalisacion di centro di Oranjestad, creando mas 
posibilidad pa actividad di restaurant/café cu por haci uzo di acera publico y edificionan 
existente. Den consulta cu stakeholders lo formula y ehecuta un programa cu e meta pa 
aumenta e calidad di tur tienda y boutique, cu enfoke riba calidad di servicio, mercancia y 
edificio, pa asina nos por converti Caya Betico Croes den un “prime shopping street” pa nos 
localnan y bishitantenan. 

Lo duna prioridad na desaroyo di “Medical Tourism”, introduciendo e leynan necesario y e 
condicionnan pa esaki ta atractivo pa esnan cu ta desea di inverti den e sector aki. Ademas lo 
reactiva e plan pa converti San Nicolas den e “Cultural and Heritage Capital of Aruba” (mira 
subparagrafo 2.8.3) y promove establecimento di “upscale boutique hotels” Pariba di Brug. 
Relaciona cu e ultimo punto aki mester menciona cu lo introduci un paro riba construccion 
di hotel y condominio (un moratorio cu base legal), cu excepcion pa “upscale boutique hotels” 
Pariba di Brug y percurando cu esaki no ta afecta negativamente e trankilidad den e areanan 
residencial y nos naturalesa y medio ambiente. 

2.8.3 Desaroyo regional di San Nicolas y 
uecindario 


San Nicolas, un districto cu pa hopi aña tabata e motor di desaroyo economico di nos isla, pa 
hopi tempo no a haya e atencion, respet y oportunidad pa participa den e adelanto cu otro 
districtonan di nos isla si a conoce. POR ta reconoce y ta enfoca riba e gran potencial relaciona 
cu tur loke San Nicolas tin pa ofrece y e posiblidadnan sin fin pa e sigui riba e caminda pa bira 
e Capital Cultural di Aruba. 

San Nicolas ta e districto cu miho ta representa e multiculturalidad di nos isla. No tin miho 
ciudad cu San Nicolas pa mustra loke e cultura di Aruba tin pa ofrece, no solamente na 
nos bishitantenan, pero tambe na nos localnan. San Nicolas mester vibra un biaha mas 
na un manera sostenibel, manteniendo nos tradicion y nos cultura, convirtiendo su mes 
den e ‘Cultural and Heritage Capital of Aruba’. Di e forma aki San Nicolas lo bira un di e 
ingredientenan principal di e producto turistico cu yama Aruba. 

Lastimamente mester constata cu varios proyecto den nan etapa di planificacion y 
implementacion a wordo para sin hustificacion. E compromiso di POR ta pa continua 

cu e proyectonan aki. Asina lo reinicia Carubbian Fesitval cu a wordo para, lo finalisa e 
proyecto di Lolita cu ta personifica y simbolisa e hende muhe Afro Caribense cu a pesar di 
circunstancianan dificil a traha incansabelmente pa por cria su famia. Tambe esun di Changa, 
cu ta refleha e cultura y custumber Arubiano di e wega di Domino. 

Continuacion di e revitalisacion di e area di Promenade den forma artistico y sostenibel ta 
hopi importante y tambe lo continua. Borchinan di señalisacion cu ta facilita bishitantenan 
pa por yega na nan destinacionnan desea, tanto cultural como turistico ta forma parti 
di e proyecto aki. Den e cuadro aki mester sigui cu e proceso di por identifica y nombra e 
diferente edificionan monumental, asina poniendo e informacionnan relevante disponibel pa 
e bishitantenan y local por conoce e historia y balor di e edificionan y lugarnan monumental. 

E proyecto di Carnival Museum tambe lo continua, ofreciendo asina un otro punto di interes 
cultural y historico na tur esnan cu yega San Nicolas unda nan lo cera conoci di cerca cu e 
fiesta cultural mas grandi di Aruba. 

Meta ta pa logra un experiencia cultural y historico unico den un ambiente Afro-Caribense, cu 
tiendanan di arte local, restaurantnan y café’s ofreciendo nos platonan y bebidanan tipico. Hir 
e inversionnan lo crea actividadan economico floreciente den e area di San Nicolas y cu esaki 
pueblo y comercio di San Nicolas lo forma parti integral di desaroyo economico y turistico di 
nos pais. 

Inversion y cooperacion di diferente partner ta importante y pa e motibo aki POR lo no enfoca 
solamente riba inversionistanan grandi, pero lo promove actividad di companianan chikito 
y mediano, cual ta contribui na duna e sabor local mientras ta promove e desaroyo di nos 
mesun hendenan. Pa logra esaki lo implementa e incentivonan fiscal pa tur inversionnan cu 
tuma lugar Pariba di Brug. 

POR lo sigui estrictamente e ‘timeline’ di e refineria y tur aspecto di seguridad y medio 
ambiente mara na esaki. 

POR ta bay haci di San Nicolas e Capital Cultural di Aruba, stimulando di e manera aki su 
desaroyo economico. 

2.8.4 Flexibilisacion di sist ema di pensioen di 
AOV 


Lo introduci flexibilidad den e sistema di pensioen di AOV pa duna e ciudadano cu tin por lo 
menos 60 aña di edad e opcion pa e por, si e ta desea: 

■ baha cu pensioen prome cu e cumpli 65 aña, cobrando un pensioen un poco reduci; 

■ traha part time te cu 65 aña, cobrando un pensioen un poco reduci banda di su salario 
(“deeltij dpensioen”). 

2.8.5 Lábor 


Lo aumenta e salario minimo pa compensa pa un eventual efecto inflacionario di reforma 
fiscal y lo aplica un extra aumento pa asina gradualmente cuminsa cera e gap entre salario 
minimo y e nivel minimo di subsistencia (“bestaansminimum”). No ta husto ni aceptabel cu 
un parti grandi di nos poblacion ta biba bou di e bestaansminimum. E proceso pa sera e gap 
mester sosode gradualmente pa asina e no conduci na instabilidad economico. 

Cu e meta pa neutralisa e impacto di aumento di salario minimo riba e “cost of doing 
business”, lo implementa un programa nacional dirigi riba aumento di productividad laboral. 
Esaki ta pa salvaguardia e posicion competitivo di nos economia. Den e cuadro aki lo duna 
atencion special na flexibilisacion di nos leynal laboral pa aumenta eficiencia y productividad 
den sector priva. 

Sector publico hunto cu sector priva mester formula y implementa un programa pa stimula 
y incentiva yiunan di tera, cu ta studiando den exterior of cu ya a termina nan estudio den 
exterior, pa regresa Aruba pa contribui na desaroyo di nos pais (“brain gain”). Punto di salida 
di e maneho di POR pa cu mercado laboral ta cu cuponan di trabou mester wordo yena mas 
tanto posibel cu nos yiunan di tera of personanan cu no mester permiso di trabou. Pa por 
logra esey lo optimalisa e “toetsing” riba mercado laboral den e proceso relaciona cu peticion 
pa permiso di trabou. Pa tal motibo lo reforsa e seccion di DPL cu ta encarga cu esaki. 

2.8.6 Fortifica posicion di consumidor 

Teniendo cuenta cu reforma fiscal (mira subparagrafo 2.9.3), mester reforsa e posicion di 
consumidor mediante adaptacion y modernisacion di e areglo di canasta basico, lo intensifica 
control y introduci sancionnan severo den caso di infraccion. Ademas lo conscientisa e 
consumidor, a base di publicacion mensual di lista di prijs di producto di supermercadonan, 
pa su florin por haya mas rendimento. Tambe lo reforsa Dienst Huur- & Consumentenzaken 
(DHC) y adicionalmente lo stimula creacion di un instancia independiente pa sali na 
vanguardia di e consumidor. 







2.9 FINANSAS 
PUBLICO 


^ CU AWE NOS PAIS TA BOU CURATELA FINANCIERO DI HULANDA 
TA CONSECUENCIA DIRECTO DI MAL MANEHO FINANCIERO DI NOS 
MESUN GOBERNANTENAN j j 

^TA DANKI NA MANEHO FINANCIERO IRESPONSABEL DI 
GOBIERNONAN DI TANTO MEP COMO AVP CU NOS DEBE NACIONAL TA 
EXORBITANTEMENTE HALTO j j 


POR su meta ta pa sanea nos finansas publico y reduci debe nacional di nos pais na un nivel 
manehabel/responsabel pa asina mas pronto posibel por elimina e supervision financiero 
di Hulanda. E unico forma pa por logra esaki ta si na un forma structural (pues na un 
forma serio, consistente y pa un periodo largo) gobierno reduci su gastonan y aumenta su 
entradanan pa asina crea surplusnan presupuestario cu lo wordo usa pa reduci e debe. POR 
ta enfoca riba: refinanciamento di debe nacional, reduci e cantidad di minister y colaborado, 
reorganisa nos aparato gubernamental, elimina mal uzo y malgastamento di fondonan 
publico pa metanan politico, reforma fiscal y reforsa organonan di conseho y control. 

2.9.1 Reduci nos debe nacional 


Pa logra riba termino corto reduci nos debe nacional lo mester refinancia esaki na interes 
mas abou, pero esey no lo ta posibel sin cooperacion di gobierno Hulandes. Partido POR lo 
demostra cu nos sitin e boluntad politico y determinacion pa sanea nos finansas publico 
structuralmente pa asina logra e cooperacion necesario di parti di gobierno Hulandes 
pa e refinanciamento menciona. Ademas lo percura pa na forma structural crea surplus 
presupuestario. 

2.9.2 Reduci structuralmente gastonan di 
gobierno 

Pa logra esaki lo reduci reorganisa aparato gubernamental cu e meta pa mehora e calidad di 
servicio, hacie mas eficiente y productivo y reduci su gastonan operacional. Den e cuadro aki 
lo duna atencion special na independisacion y privatisacion di departamentonan y tareanan 
publico. Ademas lo baha e cantidad di Minister bek na 7 y stipula cu cada minister por tin un 
maximo di 10 colaborado/consehero, cu por wordo recluta externamente (pafor di gobierno), 
poniendo enfasis y prioridad riba e terenonan di medio ambiente, asuntonan social y cultura 
mediante un secretario cu ta resorta bou di un di e 7 ministerionan cu un posicion huridico 
special ekivalente na un minister plenipotenciario. 

Banda di esaki lo elimina mal uzo di recursonan (personal, fondo y material) di aparato 
gubernamental pa beneficia partidonan politico y/of politiconan individual, lo pone un fin 
na malgastamento di fondonan publico pa patronahe politico y nepotismo (nombracionnan 
politico, contractonan lucrativo pa famia y amigonan y otorga proyectonan na sponsornan 
di campaña) y lo cumpli cabalmente cu reglanan y proceduranan encuanto destaho publico 
conforme ley di contabilidad. 


2.9.3 A umenta structuralmente entradanan di 
gobierno mediante reforma Fiscal 

E elemento principal di POR su reforma fiscal ta cu tur ciudadano cu ta cumpli debidamente 
cu nan obligacionnan fiscal lo bay dilanti. 

Esencia di e reforma fiscal ta cu lo move e peso di impuesto, di directo (manera impuesto riba 
salario, entrada, ganashi y dividendo) pa indirecto (derechonan di importacion y accijns). Esaki 
ta e di segundo elemento, cual tin como bentaha: 

1. un base mas amplio y husto den sentido cu esnan cu awe no ta contribui 
(suficientemente) lo cuminsa contribui (mas), manera e ciudadano cu ta traha sin paga 
impuesto, e comerciante cu no ta cumpli cu su obligacionnan fiscal y nos bishitantenan; 

2. pa motibo di e base mas amplio di impuesto, entrada di gobierno lo aumenta; 

3. door cu e peso di impuesto lo ta mas riba consumo, e ciudadano lo tin mas control riba 
loke e ta contribui na caha di gobierno mediante impuesto. Pues, patronchi di consumo di 
e ciudadano lo determina su contribucion; 

4. aunke e reforma fiscal lo por tin un efecto inflacionario na momento di su introduccion, e 
ciudadano mediante su patronchi di consumo por mitiga y hasta neutralisa e impacto aki; 

5. procesonan di cobra, colecta y controla cumplimento cu impuesto lo bira mas eficiente; 

E di tercer elemento ta cu lo simplifica nos sistema di impuesto, tanto esnan directo como 
indirecto. Den e cuadro aki lo duna atencion special na e derechonan di importacion, 
impuesto riba salario y entrada y lo revisa e sistema di aftrekposten. Ademas, lo elimina 

impuestonan cu no (of minimalmente) ta contribui na caha di gobierno y uza e recursonan cu 
ta bin liber pa mehora e control riba cumplimento cu nos leynan di impuesto. 

E di cuarto elemento ta cu lo introduci un sistema caminda cu lo por restitui placa cu e 
ciudadano a paga dimas na belasting den un tempo cortico. E di quinto elemento ta cu lo 
introduci incentivo y instrumentonan fiscal nobo cu e meta pa stimula inversionnan den 
sector priva cu ta contribui na crecemento y diversificacion economico, empleo di calidad y 
mas entrada pa gobierno. E di sexto elemento ta cu pa un periodo di 1 aña lo reduci impuesto 
riba dividendo te na 0% bou di e condicion cu por lo menos 50% di e suma cu ta wordo 
paga como dividendo na e accionistanan mester wordo inverti den un fondo di inversion pa 
desaroyo di sector tecnologico pa un periodo di minimo 5 aña. 

E di septimo elemento tin como meta specifico pa mehora e posicion di nos penshonadonan. 
Lo percura pa e penshonado no mester paga impuesto riba su pensioen di biehes di SvB 
ora e tin entradanan adicional (for di otro pensioennan of otro fuentenan). Ademas lo 
elimina e inhusticia cu actualmente penshonadonan mester paga tanto e parti di trahado 
(“werknemersdeel”) como e parti di dunado di trabou (“werkgeversdeel”) di e primanan di AZV 
y pensioen di biehes. 

2.9.4 Mehora control y transparencia 

Pa un democracia por funciona bon ta necesario y importante pa tin un sistema di “checks 
and balances” cu ta funciona bon y ta preveni, of en todo caso limita grandemente e 
probabilidad, cu gobernantenan ta tuma decisionnan descabeya of iresponsabel cu no ta 
na interes general di nos pueblo. Den e cuadro aki lo duna respet y e recursonan necesario 
na e organonan di conseho y control cu ta forma un parti asina importante di nos sistema 
democratico. Aki ta referi na Raad van Advies, Algemene Rekenkamer Aruba (ARA), Centrale 
Accountantsdienst (CAD) y Sociaal Economische Raad (SER). 

Segun nos Constitucion Parlamento ta e organo mas halto di nos pais y tin e tarea pa controla 
gobierno, pero den practica pa hopi aña caba nos conoce un “stempel parlament” unda cu 
parlamentarionan cu ta sostene gobierno ta subordina na dje y ta wak como nan unico tarea 
pa sostene y defende gobierno bou di tur circunstancia. E practica aki, cu a haci hopi daño na 
nos pais, entre otro riba tereno di finansas publico, mester stop y POR lo percura pa esey. 

Ta papia pa su mes cu pa logra esaki, e ta rekeri un cambio fundamental di mentalidad den 
nos sistema politico. POR ta tuma na su encargo pa guia y stimula e proceso di cambio di 
cultura politico di nos pais door di duna e bon ehempel pa otronan sigui y door di conscientisa 
nos comunidad di e importancia pa nos tin un Parlamento cu ta cumpli debidamente cu su 
tarea di controla gobierno. 

2.10 INTEGRIDAD, 
TRANSPARENCIA 
Y BON 

GOBERNACION 


^TA BISTO CU CIERTO COMERCIANTENAN TA HAYA TUR COS DI 
GOBIERNO, Y MI TA PUNTRA MI MES SI ESAKI NO TA PAYBACK PA 
SPONSORSHIP DI CAMPAÑA y y 

11 TIN ASINA HOPI COSNAN RARO Y DUDOSO TA PASA DEN 
GOBERNACION, CU TIN BIAHA TA PARCE CU ARUBA TA UN REPUBLICA 
DI BANANA j j 


POR ta kere den establece principionan di integridad, transparencia y bon gobernacion como 
fundeshi di gobernacion pa asina salvaguardia un nivel halto di calidad di gobernacion. POR 
ta enfoca riba: raport ‘Calidad’, ley di financiamento di partidonan politico (POR su statutonan 
ya ta duna importancia na e tema aki), reforsa ARA y CAD, depolitisa maneho di personal di 
gobierno, institui Oficina di Integridad y promove cambio di cultura politico di nos pais. 

2.10.1 Actualisa y implementa rapport “Calidad” 


POR lo duna atencion, importancia, y prioridad na e recomendacionnan haci den raport 
“Calidad” (Rapport van de Arubaanse werkgroep Deugelijkheid van Bestuur) cu te dia di awe 
no a wordo implementa. 

2.10.2 Introduci ley di financiamento di 
partidonan politico 

Lo introduci ley encuanto financiamento di partido politico cu e meta pa trece transparencia 
y separa interesnan politico y comercial. Anticipando riba e ley aki, den articulo 7 inciso 1 
di POR su statutonan ta stipula cu den caso cu un donacion cu nos ricibi ta representa den 
un periodo di 12 luna 10 mil Florin of mas, e directiva di partido mester informa conseho di 
partido e nomber di e donador y e suma envolvi. 










2.10.3 Reforsa ARA y CAD 

Reforsa ARA y CAD y amplia nan responsabilidad cu e tarea specifico cu den nan trabou 
investigativo y di control nan mester enfoca y raporta tambe riba aspectonan di integridad y 
bon gobernacion. Importante ta pa e departamentonan aki haya mas autoridad pa loke ta nan 
asuntonan di personal y presupuesto. 

2.10.4 Depolitisa maneho di personal di gobierno 

Lo depolitisa maneho di personal di gobierno pa evita cu gobernantenan ta mal uza esaki pa 
metanan politico. Den e cuadro aki lo duna prioridad na tanto e maneho di nombracion como 
tambe esun di retiro. Lo traspasa e autoridad pa nombra y retira funcionarionan publico pa 
un comision consistiendo di directornan di Directie Financién (DF), Departamento Recurso 
Humano (DRH) y e departamento concerni. 


2.10.5 Reforsa proceduranan di destaho publico 

Lo introduci un procedura nobo cu na momento cu un minister kier desvia di e reglanan di 
contabilidad encuanto destaho publico, e lo mester manda e decreto ministerial pa conseho 
cerca DF y CAD cu lo evalua e motibonan pakico e minister kier desvia y duna conseho na e 
minister. E decreto ministerial aki mester keda publica hunto cu e consehonan menciona. 

2.10.6 Institui Oficina di Integridad 

Lo institui un departamento nobo, yama Oficina di Integridad (Bureau Integriteit) cu e tarea 
pa formula y implementa un maneho integral pa promove integridad y bon gobernacion. 


2.10.7 Cambio di cultura politico 

Den e proceso di cambio di cultura politico cu POR ta boga p’e lo incorpora e aspectonan di 
integrdad, transparencia y bon gobernacion. Gobierno ta traha cu placa di pueblo y pueblo tin 
derecho pa tin un bista cla y completo con gobierno ta maneha su placa y pa tin e siguransa 
tambe cu gobierno ta maneha su placa na un forma drechi, serio y responsabel. 

2.11 CULTURA 


* * MIRANDO CU COMPOSICION 
DI NOS COMUNIDAD TA 
CAMBIANDO RAPIDAMENTE TA 
IMPORTANTE PA NOS PROTEHA 
Y CONSERVA NOS CULTURA y y 


l * CULTURA TA PARTI ESENCIAL 
DI DESAROYO DI UN 
COMUNIDAD y j 


Un pueblo orguyoso y respeta ta un pueblo cu identidad fuerte, cu conoce su herencia 
cultural. Cultura, ta parti di e fundeshi di un comunidad sano y desaroya. POR ta para 
firme pa reforsa posicion di sector cultural pa medio di prioritisacion, profesionalismo 
y oportunidad. Lo ancra e rol central di cultura den enseñansa, economia, turismo y 
infrastructura. Pa logra esaki lo implementa educacion cultural, percura pa conservacion, 
documentacion y digitalisacion di informacion cultural, salvaguardia nos herencia tangibel 
y intangibel, crea mas fondo pa stimula sector cultural, percura pa sector cultural ta parti di 
revolucion economico y promove cultura como parti integral di nos producto turistico. 



















2.11.1 Implementa educacion cultural 

Lo implementa educacion cultural solido den enseñansa pa asina e alumno obtene 
conocemento esencial di cultura di Aruba fomentando creatividad, participacion como tambe 
motivacion pa contribui na nos cultura den su diferente aspectonan. 

2.11.2 Rescata informacion cultural 

Pa por engrandece y implementa conocemento di nos cultura y herencia cultural entre otro 
den enseñansa, lo percura pa conservacion, documentacion y digitalisacion di informacion 
cultural tanto di nos herencia tangibel como tambe nos tradicion y custumbernan. Esaki 
lo rekeri un cooperacion estrecho entre diferente departamento, manera Departamento di 
Cultura Aruba (DCA), Archivo Nacional Aruba (ANA) y Biblioteca Nacional Aruba (BNA). 


2.11.3 Saluaguardia nos herencia tangibel y 
intangibel 

Lo salvaguardia nos herencia tangibel manera nos monumentonan pa medio di 
conscientisacion como tambe implementa incentivonan fiscal pa facilita restauracion y 
compra di monumento. Ademas lo promove y engrandece conocemento di herencia intangibel 
dor di duna importancia bek na departamentonan manera UNESCO y fundacionnan cu ta 
encarga nan mes cu nos herencia. 

2.11.4 Crea masfondo pa stimula sector cultural 

Banda di nos Fondo Cultural UNOCA, lo sondea posibilidadnan nobo pa crea fondo pa sostene 
participacion cultural y lo duna un empuhe na esnan cu kier aporta na desaroyo di e “creative 
economy”. Aki lo duna prioridad na engrandece participacion di sector priva den actividadnan 
cultural creativo. 

2.11.5 Percura pa sector cultural ta parti di 
revolucion economico 


Lo percura pa sector cultural tambe forma parti di e revolucion economico (mira subparagrafo 
2.8.1), creando maneho, ley y incentivonan cu ta stimula artista y otro profesional cultural pa 
participa. 

2.11.6 Promove cultura como parti integral di 
nos producto turistico 

Den e cuadro aki lo stimula traspaso di conocemento cultural basa riba informacion corecto 
entre bishitante y local respetando nos custumbernan como tambe creando un experencia 
autentico pa nos bishitante. Ademas tur partner den sector turistico lo wordo atendi riba nan 
responsabilidad pa percura cu cultura y identidad ta un aspecto fundamental den promocion 
di turismo. Y lo continua cu e plannan pa converti San Nicolas den e Capital Cultural di Aruba 
(mira subparagrafo 2.8.3) y lo introduci incentivonan fiscal cu e meta pa stimula desaroyo di 
sector creativo (“creative economy”) na San Nicolas. 









2.12 SECTOR 
PRIMARIO 


* * PAKICO CUMPRA UN 
PRODUCTO CU TA BIN 
DIAFO SI NOS MESUN 
CUNUKERONAN POR 
CULTIV’E? j j 


l i AWA PA AGRICULTUA NA 
UN BON PRIJS TA KEDA UN 
PROBLEMA CU MESTER 
WORDO SOLUCIONA y y 


POR ta para pa un maneho pa mehora posicion di e piscado, cunukero y criado mediante 
conscientisacion y promocion di sector primario cu e meta pa haci nos pais menos 
dependiente di importacion di pisca, fruta, berdura y carni. Promocion di cultivacion y 
consumo di producto local ta prioridad. POR ta enfoca riba: stimula sector primario sostenibel, 
mehora maneho di tereno destina pa agricultura, intensifica programa di construccion y 
renovacion di pier, reforsa Santa Rosa, implementa ley di incentivo fiscal pa sector primario, 
regula piscamento cu harpoen y soluciona e problema di awa pa agricultura. 

2.12.1 Stimula sector primario sostenibel 

Lo crea infrastructura basico pa sector primario y stimula diversificacion economico pa 
beneficia nos cunukeronan como tambe piscadonan y criadonan. Esaki pa medio di un 
maneho integral cu ta enfoca riba uzo di metodo y tecnologia innovativo y eficiente cu ta 
contribui na un nivel di produccion mas halto y na mesun momento ta causa menos daño na 
nos medio ambiente y naturalesa (“sustainable agriculture”). 


2.12.2 M ehora maneho di t ereno destina pa 
agricultura 


Lo percura pa mehora maneho di tereno di huur (“huurgronden”) pa asina crea mas espacio 
pa otorga tereno cu meta agricultural. DIP den cooperacion estrecho cu Santa Rosa lo mester 
formula y ehecuta un plan al respecto y unda ta necesario lo ahusta e ROP. 

2.12.3 Intensifica programa di construccion y 
renouacion di pier 

Mediante Fundacion Centro di Pesca Hadicurari lo intensifica e programa di construccion y 
renovacion di pier tur rond di Aruba (Noord, Playa, Barcadera, Spaans Lagoen, Savaneta, Cura 
Cabay y San Nicolas) pa asina salvaguardia nos herencia y conscientisa encuanto ofishi di 
piscado. 

2.12.4 Reforsa Santa Rosa 

Lo reforsa Santa Rosa cu enfoke riba creacion di un seccion fytosanitario, mehoracion di 
servicio, profesionalisacion di personal y mehoracion di cooperacion y relacion entre Santa 
Rosa, agricultornan y piscadonan. 

2.12.5 Implementa ley di incentiuo fiscal pa 
sector primario 

Lo implementa e ley den cual ta regla e pakete di facilidadnan fiscal (tax holiday) pa stimula 
nos sector primario. 























2.12.6 Regula piscamento cu harpoen 

Lo introduci un sistema di permiso electronico y limita pesca cu harpoen na aerenan designa 
leu for di coral y areanan unda otro actividadnan aquatico ta tuma lugar. Autoridadnan 
competente lo monitorea di cerca con e sistema aki ta funciona den practica. 

2.12.7 Soluciona e problema di awa pa 
agricultura 

Lo introduci un tarifa special di awa di WEB pa necesidad y uzo den sector primario. Tambe 
lo intensifica e maneho di reserva di awa, entre otro creando mas damnan moderno rond di 
Aruba y/of ampliando capacidad di damnan existente. 

2.12.8 Introduci agricultura na scolnan 

Lo introduci agricultura na scolnan y percura pa scolnan tin como meta pa por tin un 
plantacion riba nan tereno pa asina duna tur mucha acceso na esaki. 

2.13 TRANSPORTE 


* * MESTER MEHORA Y AMPLIA CONEXIONNAN ENTRE ARUBA, 
CORSOU Y BONEIRO DOOR CU ACTUALMENTE NOS PAIS TA DEPENDE 
DEMASIADO RIBA UN COMPANIA DIAVIACION CU TA PASANDO DEN 
MOMENTONAN SUMAMENTE DIFICIL” 

“E SERVICIO DI ARUBUS MESTER WORDO MEHORA, PERO E SITUACION 
FINANCIERO DI E COMPANIA TA STROBA E PROCESO AKI j j 


Pa loke ta sector di transporte, POR su meta principal ta pa mehora conexion y transporte 
aereo, maritimo y terestre pa asina nos sector di transporte por contribui y sostene 
optimalmente desaroyo socio-economico. Den e contexto aki mehoracion mester wordo 
mira den e sentido amplio di e palabra, esta den sentido di mehora safety, eficiencia, calidad 
di servicio y sostenibilidad. Pa e motibo aki POR ta enfoca riba: actualisa leynan di aviacion 
y reforsa Departamento di Aviacion Civil, sostene plan di inversion di aeropuerto y tambe 
esun cu ta regarda servicio di trafico aereo, mehora conexion entre Aruba, Corsou y Boneiro, 
implementa e rapport “Maritieme Toekomst van Aruba” y mplementa un plan strategico di 
mobilidad. 
























2.13.1 Actualisa leynan di aviacion y reforsa 
Departamento di Aviacion Civil 

Na 2018 ICAO (International Civil Aviation Organization) lo audit Aruba. P’esey mes ta 
importante pa nos leynan di aviacion wordo actualisa conforme reglanan y rekisitonan di 
ICAO. Aunke den practica nos pais ta cumpli debidamente cu reglanan di ICAO, nos leynan 
mester wordo actualisa pa refleha esaki. Teniendo cuenta cu e audit menciona, lo mester 
reforsa nos Departamento di Aviacion Civil (DAC) pa esaki por cumpli optimalmente cu su 
tarea di supervisa nos sector di aviacion. 


2.13.2 S ostene plan di inversion di aeropuerto 

Teniendo cuenta cu futuro crecemento di e cantidad di turistanan cu ta bishita nos pais y 
cu ta drenta via aeropuerto, Aruba Airport Authority a traha un plan di inversion 2016-2030 
cu e meta pa riba un base continuo y den fase aumenta capacidad di nos aeropuerto y sigui 
mehora e facilidadnan, operacion y servicio di nos aeropuerto. POR ta sostene e plan di 
inversion aki y lo coopera y facilita su implementacion. 

2.13.3 Sostene plan di inuersion pa loke ta 
seruicio di trafico aereo 

Un di e motibonan principal pa cual a crea Air Navigation Services Aruba (ANSA) entrante 
1 di januari 2015 tawata pa elimina mas pronto posibel e atraso di inversionnan den ekipo 
y sistema di servicio di trafico aereo cu e meta pa mehora safety y capacidad di nos espacio 
aereo y mehora e calidad di servicio. ANSA su plan di inversion 2015-2020 ta den pleno 
ehecucion y POR ta sostene esaki. 

Como parti di e plan aki a inverti den compra y instalacion di un sistema moderno di 
“surveillance” (radar). Cu e proyecto aki ta aumenta e nivel di safety di nos espacio aereo 
considerabelmente. Den luna di september venidero lo cuminsa duna servicio di radar y e 
siguiente paso ta pa Aruba expande su espacio aereo pa asina mehora e fluho y eficiencia 
di trafico aereo mas ainda. POR ta para pa e expansion aki y consecuentemente lo inicia 
negociacionnan cu gobierno di Hulanda y Corsou pa expande espacio aereo di Aruba. 

2.13.4 M ehora conexion entre Aruba, Corsou y 
Boneiro 


Pa logra esaki lo stimula y incentiva iniciativa priva pa sigura conexionnan aereo rendabel 
y competitivo entre e islanan. Ademas lo sostene proyecto di fast ferry entre e islanan cu 
e port of call di Aruba situa na San Nicolas. Fuera cu e proyecto aki lo duna un empuhe 

grandi na economia di San Nicolas, e ta crea oportunidadnan comercial nobo pa nos pais 
y oportunidadnan nobo pa conhuntamente promove e islanan ABC como un destinacion 
turistico. 


2.13.5 Aerolinea Nacional 

Relaciona cu e punto anterior, POR lo studia e posibilidad pa bin cu un aerolinea nacional pa 
garantisa e fluho di pasaheronan regional y logra trece mas competencia pa stimula prijsnan 
mas alcansabel pa vuelonan entre islanan ABC y por ehempel entre Aruba, Colombia y Costa 
Rica 

2.13.6 Implementa e rapport “Maritieme 
Toekomst uan Aruba” 

Lo implementa e rapport “Maritieme Toekomst van Aruba” (MTA) cu e meta pa engrandece 
importancia di sector maritimo pa nos economia y sigura uzo safe di nos awanan y sin 
afecta nos medio ambiente marino. Den e cuadro aki lo duna atencion special na promocion 
di registracion di barconan di cual e doñonan ta di exterior. Tambe lo continua y finalisa e 
proceso di independisacion di Directie Scheepvaart Aruba (DSA). 

2.13.7 Ampliacion di turismo crucero 

POR lo sigui amplia e mercado di turismo crucero fomentando yegada di barconan mas 
moderno y luhoso. Den e cuadro aki lo bay traha riba nos wafnan pa preparanan pa por ricibi 
e mega cruceronan. 

2.13.8 Implementa un plan strategico di 
mobilidad 

Den consulta cu stakeholders lo formula y implementa un plan strategico di mobilidad. 

Punto di salida principal ta cu tur districto y bario mester conta cu servicio di transporte 
publico confiabel y puntual cu ta cumpli cu necesidad di nos comunidad. Pa por logra esaki lo 
revisa y optimalisa e rutanan di transporte publico y lo percura pa un solucion definitivo pa 
e problemanan financiero di Arubus pa e compania por enfoca riba mehoracion di servicio 
na comunidad. Banda di esaki lo modernisa nos leynan di transporte publico y reforsa 
Departamento di Transporte Publico (DTP) pa elimina e fenomeno di taxista pirata y tur otro 
incumplimento cu regla na un forma efectivo. 

E FORSA NOBO 


Esaki ta un refleho di nos Vision 17-21 

Pa wak e completo subi nos pagina facebook 
POR E Forsa Nobo 

Hunto nos POR! Por E Forsa Nobo ^ 










